|  |
| --- |
| Številka: 010-208/2019/88 |
| Ljubljana, 25. 2. 2020 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Strateške usmeritve in prioritete inšpektoratov oziroma inšpekcij v letu 2020 – PREDLOG ZA OBRAVNAVO – NOVO GRADIVO ŠT. 1  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739) in [55/17](http://www.uradni-list.si/1/objava.jsp?sop=2017-01-2521)) in drugega odstavka 11.a člena Zakona o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619)) je Vlada Republike Slovenije na ….seji pod točko….dne…..sprejela**SKLEP:**1. Vlada Republike Slovenije se je seznanila z dokumentom »Strateške usmeritve in prioritete inšpektoratov oziroma inšpekcij v letu 2020«.2. Ministrstvo za javno upravo do 18. 2. 2021 seznani Vlado Republike Slovenije s poročilom o izvedbi strateških usmeritev in prioritet inšpektoratov oziroma inšpekcij v letu 2020. Stojan Tramte GENERALNI SEKRETARSklep prejmejo:- ministrstva- Služba Vlade RS za zakonodajo |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Rudi Medved, minister za javno upravoMojca Ramšak Pešec, državna sekretarkaPeter Pogačar, generalni direktor Direktorata za javni sektorŠtefka Korade Purg, vodja sektorja, Direktorat za javni sektorMelita Nikše, sekretarka, Direktorat za javni sektor |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi gradiva niso sodelovali zunanji strokovnjaki.  |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Drugi odstavek 11.a člena Zakona o inšpekcijskem nadzoru (Uradni list RS, št. 43/07 – uradno prečiščeno besedilo in 40/14) določa obveznost ministra, pristojnega za upravo, da do 1. marca tekočega leta vlado seznani s strateškimi usmeritvami in prioritetami, ki izhajajo iz letnih programov dela inšpektoratov oziroma inšpekcij, kar je zbrano v prilogi.V **novem gradivu št. 1** je upoštevana pripomba Ministrstva za okolje in prostor iz dopisa, številka: 010-63/2019/16 z dne 20. 2. 2020 tako, da je v točki 10.1.2.2 pri Geodetski inšpekciji besedilo »nadzor nad evidencami nepremičnin« nadomeščeno z besedilom »zagotavljanje izvajanja kazenskih določb Zakona o evidentiranju nepremičnin v primeru neizpolnjevanja obveznosti evidentiranja nepremičnin«. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Gradivo nima finančnih posledic.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni bilo predhodno objavljeno na spletni strani predlagatelja na podlagi 11. točke prvega odstavka 6. člena Zakona o dostopu do informacij javnega značaja (Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086) in 7/18). |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Rudi Medved MINISTER |

PRILOGI:

- Strateške usmeritve in prioritete inšpektoratov oziroma inšpekcij v letu 2020

- Tabela: Inšpektorati/organi, ki bodo sodelovali v skupnih nadzorih 2020

**STRATEŠKE USMERITVE IN PRIORITETE**

**INŠPEKTORATOV OZIROMA INŠPEKCIJ V LETU 2020**

**OBRAZLOŽITEV:**

Drugi odstavek 11.a člena Zakona o inšpekcijskem nadzoru (Uradni list RS, št. 43/07 – uradno prečiščeno besedilo in 40/14, v nadaljevanju: Zakon o inšpekcijskem nadzoru) določa, da minister, pristojen za upravo, do 1. marca tekočega leta seznani Vlado Republike Slovenije s strateškimi usmeritvami in prioritetami, ki izhajajo iz sprejetih letnih programov dela inšpektoratov oziroma inšpekcij. Ministrstvo za javno upravo je na tej podlagi tudi letos pozvalo ministrstva, da posredujejo strateške usmeritve in prioritete dela posamezne inšpekcije oziroma inšpektorata iz svoje pristojnosti, s tem, da upoštevajo naslednje:

* sistemske inšpekcijske nadzore (na podlagi količnika ocene tveganja in na podlagi izbranih aktualnih vsebinskih področij);
* prioritetne inšpekcijske nadzore na osnovi prejetih pobud in prijav (pri katerih je prednostna obravnava upravičena z vidika javnega interesa, ker gre za zatrjevane kršitve z večjimi finančnimi posledicami, večkratne kršitve, ki kažejo na očitno nezakonito poslovanje organa, ponavljajoče se kršitve oziroma večje število kršitev, kršitve, ki nakazujejo na neurejeno področje ali drugo problematiko; kadar gre za zadevo, v kateri je delo drugih organov ali inštitucij odvisno od ugotovitev inšpektorjev; kadar gre za več različnih prijav, ki se nanašajo na istega inšpekcijskega zavezanca);
* inšpekcijske nadzore na osnovi ostalih prejetih pobud in prijav, ki niso bili določeni kot prioritetni;
* prekrškovne postopke;
* skupne inšpekcijske nadzore.

Ukrepi, ki jih ministrstva predlagajo, in so tudi rezultat sodelovanja med inšpekcijskimi službami, so upoštevaje strokovnost inšpekcij in težnjo po njihovi večji učinkovitosti, večji dostopnosti in prepoznavnosti, usmerjeni k zasledovanju varovanja javnega interesa ter interesa pravnih in fizičnih oseb. Ministrstvo za javno upravo ocenjuje, da bo s sprejemom strateških usmeritev in prioritet vzpodbujena tudi javnost k zavedanju, da mora vsakdo spoštovati predpise in da osnovni namen inšpekcij ni izrekanje sankcij, temveč zagotavljanje zakonitosti in urejenosti področij, ki sodijo v pristojnost posamezne inšpekcije.

V gradivu so na nekaterih mestih uporabljene tudi naslednje kratice nazivov inšpekcijskih organov:

* IRSD: Inšpektorat Republike Slovenije za delo,
* FURS: Finančna uprava Republike Slovenije,
* UNP, SPI: Urad Republike Slovenije za nadzor proračuna, Sektor proračunske inšpekcije,
* UPPD: Urad Republike Slovenije za preprečevanje pranja denarja,
* TIRS: Tržni inšpektorat Republike Slovenije,
* MIRS: Urad za meroslovje v Ministrstvu za gospodarski razvoj in tehnologijo, Sektor za meroslovni nadzor,
* IRSKGLR: Inšpektorat Republike Slovenije za kmetijstvo, gozdarstvo, lovstvo in ribištvo,
* UVHVVR: Uprava Republike Slovenije za varno hrano, veterinarstvo in varstvo rastlin,
* IRSKM: Inšpektorat Republike Slovenije za kulturo in medije,
* IRSNZ: Inšpektorat Republike Slovenije za notranje zadeve,
* URSIV: Uprava Republike Slovenije za informacijsko varnost,
* IJS: Inšpektorat za javni sektor (ISJU – Inšpekcija za sistem javnih uslužbencev; UI – Upravna inšpekcija),
* AKOS: Agencija za komunikacijska omrežja in storitve Republike Slovenije,
* IRSO: Inšpektorat Republike Slovenije za obrambo,
* IRSVNDN: Inšpektorat Republike Slovenije za varstvo pred naravnimi in drugimi nesrečami,
* IRSI: Inšpektorat Republike Slovenije za infrastrukturo,
* URSP, PI: Uprava Republike Slovenije za pomorstvo, Pomorska inšpekcija,
* JACL: Javna agencija za civilno letalstvo Republike Slovenije,
* IRSOP: Inšpektorat Republike Slovenije za okolje in prostor,
* URSJV, ISJV: Uprava Republike Slovenije za jedrsko varnost, Inšpekcija za sevalno in jedrsko varnost,
* IRSŠŠ: Inšpektorat Republike Slovenije za šolstvo in šport,
* ZIRS: Zdravstveni inšpektorat Republike Slovenije,
* URSK, IK: Urad Republike Slovenije za kemikalije, Inšpekcija za kemikalije,
* URSVS, IVS: Uprava Republike Slovenije za varstvo pred sevanji, Inšpekcija varstva pred sevanji,
* JAZMP: Javna agencija Republike Slovenije za zdravila in medicinske pripomočke.
1. **MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI**

**1.1 INŠPEKTORAT REPUBLIKE SLOVENIJE ZA DELO**

Inšpektorat RS za delo (v nadaljnjem besedilu: IRSD) **na področju delovnih razmerij ter varnosti in zdravja pri delu** poleg obravnave prejetih prijav vsako leto poostreno **spremlja tista področja, ki se glede na vsebino prijav in dejansko ugotovljenih kršitev, kot rezultat inšpekcijskih nadzorov, odražajo kot najbolj tvegana z vidika zagotavljanja pravnega varstva delavcev.** IRSD sicer v skladu z drugim odstavkom 14. člena Zakona o inšpekciji dela(Uradni list RS, št. [19/14](http://www.uradni-list.si/1/objava.jsp?sop=2014-01-0663) in [55/17](http://www.uradni-list.si/1/objava.jsp?sop=2017-01-2522)) **prednostno obravnava** prijave, iz katerih nedvoumno izhaja verjetnost, da bodo izpolnjeni pogoji za izdajo prepovedne odločbe iz 19. člena tega zakona ali da gre za kršitev pravic večjega števila delavcev pri zavezancu na podlagi predpisov, za nadzor nad katerimi je pristojen IRSD.

Na področju nadzora delovnopravne zakonodaje že več let ugotavljajo največ kršitev instituta **plačila za delo, ki vključuje tudi regres za letni dopust.** Najbolj izstopajo kršitve v zvezi z regresom, plačilnim dnem, beležijo pa tudi številne kršitve v zvezi z izdajo pisnega obračuna o plači do plačilnega dne. Zato bodo v letu 2020, enako kot v preteklem letu, v sodelovanju s Finančno upravo RS, posebno pozornost v okviru celoletnega poostrenega nadzora posvetili temu področju. V tem letu bodo posebej pozorni tudi na spoštovanje določb Zakona o minimalni plači (Uradni list RS, št. [13/10](http://www.uradni-list.si/1/objava.jsp?sop=2010-01-0519), [92/15](http://www.uradni-list.si/1/objava.jsp?sop=2015-01-3610) in [83/18](http://www.uradni-list.si/1/objava.jsp?sop=2018-01-4067), v nadaljnjem besedilu: ZMinP).

V letu 2019 je Ministrstvo za delo, družino, socialne zadeve in enake možnosti na predlog IRSD pristopilo k spremembi Zakona o evidencah na področju dela in socialne varnosti (Uradni list RS, št. [40/06](http://www.uradni-list.si/1/objava.jsp?sop=2006-01-1768), v nadaljnjem besedilu: ZEPDSV), saj IRSD že več let opozarja na njegove pomanjkljivosti. Inšpektorji za delo imajo velike težave z ugotavljanjem spoštovanja določb o delovnem času, odmoru in počitkih ter spoštovanja določb o dodatkih za delo v manj ugodnem času, saj zakon ne predvideva vpisovanja prihoda na delo, izrabe odmora ter odhoda z dela v evidenco o izrabi delovnega časa. Kljub temu bodo tudi v letu 2020 posebno pozornost namenili spoštovanju določb o **evidenci o izrabi delovnega časa, o delovnem času, odmorih in počitkih**. Če bo v letu 2020 sprejeta sprememba ZEPDSV, pa bodo dodatno izvedli še usmerjeno akcijo nadzora, v kateri bodo preverjali spoštovanje na novo sprejetih določb omenjenega zakona.

Uporaba tako imenovanih **prekarnih oblik dela**, katerim so zadnja leta posvečali posebno pozornost, v praksi še naprej ostaja problem, saj se delodajalci še vedno precej pogosto odločajo zanje, delavcem pa se tako znižuje raven delovnopravnih in socialnih pravic. Celotna pristojnost IRSD na tem področju temelji na drugem odstavku 13. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16 in 15/17 – odl. US, v nadaljnjem besedilu: ZDR-1), po katerem ni dopustno opravljati dela na podlagi pogodb civilnega prava, če obstajajo elementi delovnega razmerja v skladu s 4., v povezavi z 22. oziroma 54. členom tega zakona, razen v primerih, ki jih določa zakon (na primer začasno in občasno delo upokojencev). Menijo, da število kršitev, ki jih ugotavlja IRSD, ne odraža dejanskega razmaha tega pojava v praksi. Pri tem je treba upoštevati, da je ugotavljanje tovrstnih kršitev precej dolgotrajno in kompleksno, saj se ugotovljena kršitev pogosto nanaša na večje število delavcev, pri čemer je treba za vsakega delavca posebej ugotavljati in dokazovati obstoj vsakega od elementov delovnega razmerja. Ob tem morajo biti hkrati tudi pozorni, ali je morda delovno mesto sistemizirano oziroma ali obstajajo razlogi za sklenitev pogodbe o zaposlitvi za določen čas. Menijo, da jih na tem področju še vedno čakajo številne aktivnosti, kljub temu da so po njihovi oceni v mnogih obravnavanih primerih z njihovim delovanjem na tem področju posledično dosegli zaposlitev delavcev. Glede na navedeno bodo temu področju namenjali pozornost tudi v letu 2020. Prekarnim oblikam dela bo namenjena tudi **Konferenca Inšpektorata RS za delo**, ki bo letos že 18. po vrsti.

V letu 2019 so na področju nezakonitega zagotavljanja delovne sile, kar predstavlja kršitev določb Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT in 55/17), ki urejajo **opravljanje dejavnosti zagotavljanja dela delavcev uporabniku** in določajo, da lahko delodajalec opravlja to dejavnost po pridobitvi ustreznega dovoljenja oziroma po vpisu v ustrezni register ali v evidenco, opravili številne usmerjene nadzore. Tako iz ugotovitev inšpektorjev s terena kot tudi iz ugotovitev številnih srečanj z Ministrstvom za delo, družino, socialne zadeve in enake možnosti ter Zavodom RS za zaposlovanje namreč še vedno izhaja, da postaja posredovanje delovne sile vse pogostejši pojav ter dobiva vse večje razsežnosti. V praksi pa ugotavljajo, da delavce pogosto »posredujejo« k uporabniku delodajalci, ki nimajo dovoljenj oziroma niso vpisani v register ali v evidenco, temveč delavce uporabniku zagotavljajo pod krinko pogodb o poslovnem sodelovanju, pri čemer pa ima dejansko razmerje vse znake instituta zagotavljanja dela delavcev uporabniku. Zato bodo z aktivnostmi na tem področju nadaljevali tako na operativni kot tudi na sistemski ravni tudi v letu 2020.

V skladu z določilom 23. člena Zakona o čezmejnem izvajanju storitev (Uradni list RS, št. [86/04](http://www.uradni-list.si/1/objava.jsp?sop=2004-01-3841) in [8/10](http://www.uradni-list.si/1/objava.jsp?sop=2010-01-0253), v nadaljevanju: ZČmIS) izvaja IRSD usmerjen nadzor nad tujimi delodajalci z vidika skladnosti čezmejnega izvajanja storitev z določbami tega zakona. Usmerjen nadzor se opravi na podlagi ocene tveganja, v okviru katere se opredelijo sektorji in okoliščine, v katerih tuji delodajalci najpogosteje čezmejno izvajajo storitve z napotenimi delavci oziroma v katerih so najpogosteje ugotovljene kršitve. Tako bodo v letu 2020 z usmerjenim nadzorom spremljali tudi **tuje delodajalce, ki izvajajo čezmejne storitve v Sloveniji oziroma napotujejo delavce na delo v Slovenijo.**

V skladu z Zakonom o nacionalnih poklicnih kvalifikacijah (Uradni list RS, št. [1/07](http://www.uradni-list.si/1/objava.jsp?sop=2007-01-0004) – uradno prečiščeno besedilo in [85/09](http://www.uradni-list.si/1/objava.jsp?sop=2009-01-3792)) je IRSD posebej sprejel tudi **Program rednih inšpekcijskih nadzorov pri izvajalcih postopkov za ugotavljanje in potrjevanje nacionalnih poklicnih kvalifikacij** v letu 2020.

Na področju varnosti in zdravja pri delu bodo v letu 2020 glavno pozornost namenili izvajanju prvega triletnega **akcijskega načrta za izvajanje Resolucije o nacionalnem programu varnosti in zdravja pri delu 2018-2027** (Uradni list RS, št. 23/18). V njem so določeni ukrepi, ki se bodo izvajali v obdobju 2018-2020 ter izvajalci teh ukrepov, pomembno vlogo pa ima tudi IRSD. Tako akcijski načrt v delu, v katerega se aktivno vključuje IRSD, predvideva zmanjševanje števila nezgod pri delu za 20 % v naslednjih 10 letih, zagotovitev varne uporabe nevarnih kemičnih snovi v delovnem procesu in nadomeščanje nevarnih kemikalij z manj nevarnimi ter zagotovitev kakovostnega izvajanja strokovnih nalog varnosti pri delu. Skladno s tem načrtom IRSD pripravlja tudi izvedbo konkretnih nalog v letu 2020, ki se nanašajo na predhodno omenjene cilje in so opredeljene v nadaljevanju.

Kot v preteklih letih so tudi v letu 2019 ugotavljali, da na področju varnosti in zdravja pri delu ni zaznati večjega napredka, največ kršitev pa je bilo ugotovljenih v zvezi z ocenjevanjem tveganj, usposabljanjem delavcev za varno delo in zagotavljanjem zdravstvenih pregledov delavcev. Ker samo z inšpekcijskimi nadzori ne uspejo pomembneje vplivati na izboljšanje stanja na tem področju, bodo tudi v letu 2020 aktivno sodelovali pri **ozaveščanju delodajalcev, delavcev in strokovnih delavcev** s področja varnosti pri delu, pomembno pozornost pa bodo prav tako namenili strokovnemu usposabljanju pristojnih inšpektorjev.

V letu 2020 bo IRSD predvidoma izvedel nekoliko manj usmerjenih akcij nadzora kot v preteklih letih, bodo pa te v nekoliko daljših časovnih intervalih. Posebno pozornost bodo ponovno namenili **dejavnosti gradbeništva**, ki predstavlja eno od najnevarnejših dejavnosti, ravno tako bodo nadaljevali z izvajanjem **akcije »reprezentativni vzorec«,** v okviru katere opravljajo nadzore pri (računalniško) naključno izbranih delodajalcih. Ta akcija je pomembna s stališča zmanjševanja števila delodajalcev, pri katerih še nikoli ni bil opravljen inšpekcijski nadzor s področja varnosti in zdravja pri delu. Usmerjeno akcijo nadzora bodo izvajali tudi v **gozdarski dejavnosti**, s poudarkom na delu v gozdu ter v zvezi z delom tujih napotenih delavcev na deloviščih v Sloveniji oziroma izvajanjem čezmejnih storitev v Sloveniji. V preteklih letih so inšpektorji ugotavljali neustrezne razmere tudi pri **zagotavljanju osebne varovalne opreme**, zato bo v letu 2020 ena od predvidenih usmerjenih akcij nadzora namenjena tej problematiki. V letu 2019 je bila izvedena akcija nadzora pri **strokovnih organizacijah z dovoljenjem za delo, ki delodajalcem zagotavljajo izvajanje strokovnih nalog s področja varnosti pri delu**. Glede na ugotovitve izvedene akcije bodo strokovnost teh organizacij poostreno nadzirali tudi v letu 2020.

IRSD načrtuje naslednje **usmerjene** **akcije nadzora na področju delovnih razmerij in na področju varnosti in zdravja pri delu**:

Usmerjene akcije, ki se bodo izvajale na obeh področjih nadzora:

1. Celoletni poostren nadzor nad izvajanjem predpisov o varnosti in zdravju pri delu in Akcija nadzora nad izvajanjem delovnopravne zakonodaje in predpisov s področja varnosti in zdravja pri delu na začasnih in premičnih gradbiščih.
2. Akcija nadzora nad izvajanjem ZČmIS.

Usmerjene akcije s področja nadzora delovnih razmerij:

1. Akcija nadzora nad izvajanjem delovnopravne zakonodaje pri delodajalcih v gostinstvu.

2. Akcija nadzora nad izvajanjem delovnopravne zakonodaje v dejavnosti šolstva.

3. Akcija nadzora nad izvajanjem določb ZEPDSV (če bo v letu 2020 sprejeta sprememba ZEPDSV).

4. Celoletni poostren nadzor nad izvajanjem 131., 134. in 135. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722), v nadaljnjem besedilu: ZDR-1) in ZMinP.

Usmerjene akcije s področja nadzora varnosti in zdravja pri delu:

1. Akcija nadzora nad izvajanjem predpisov o varnosti in zdravju pri delu pri delodajalcih, izbranih na osnovi metodologije naključnih številk (reprezentativni vzorec).

2. Akcija nadzora delodajalcev v gozdarski dejavnosti.

3. Akcija nadzora zagotavljanja uporabe osebne varovalne opreme (OVO) v industriji.

V okviru prej navedenih usmerjenih akcij nadzora inšpektorata so pri nadzoru delodajalcev v gozdarski dejavnosti **k sodelovanju povabili** gozdarsko inšpekcijo.

Pri poostrenem nadzoru nad izvajanjem 131., 134. in 135. člena ZDR-1 in ZMinP **bodo sodelovali** s Finančno upravo RS preko izmenjave podatkov o predloženih obrazcih REK-1, prav tako pa bodo Finančno upravo RS po potrebi, enako kot tudi Policijo, pritegnili k sodelovanju v akciji nadzora nad izvajanjem ZČmIS.

Poleg že navedenih usmerjenih akcij nadzora se bo IRSD na pobudo drugih organov nadzora vključeval v njihove usmerjene akcije, kadar bo izpostavljena problematika posegala tudi na delovno področje IRSD oziroma z drugimi organi nadzora izvajal skupne izredne nadzore. IRSD bo izvajal različne skupne akcije z drugimi inšpekcijskimi organi tudi na podlagi sklepov Inšpekcijskega sveta in v okviru regijske koordinacije.

Socialna inšpekcija pri pripravi **letnega programa dela** **upošteva pretekle ugotovitve in pogosteje zaznane nepravilnosti** ter morebitne **predloge ministrstva, pristojnega za socialno varstvo**.

Socialna inšpekcija bo v letu 2020 na področju delovanja centrov za socialno delo **prednostno obravnavala pobude**, iz katerih bo mogoče sklepati, da bi očitana nepravilnost **ogrožala koristi otrok**,in tiste, v katerih se očita nepravilnosti s področja obravnave **nasilja v družini**.

V aprilu 2019 se je v celoti začel uporabljati Družinski zakonik (Uradni list RS, št. [15/17](http://www.uradni-list.si/1/objava.jsp?sop=2017-01-0729), [21/18](http://www.uradni-list.si/1/objava.jsp?sop=2018-01-0887) – ZNOrg, [22/19](http://www.uradni-list.si/1/objava.jsp?sop=2019-01-0917) in [67/19](http://www.uradni-list.si/1/objava.jsp?sop=2019-01-2936) – ZMatR-C, v nadaljnjem besedilu: DZ), zato bodo pri nadzorih na področjih, ki jih ureja, osredotočeni predvsem na **pravilno uporabo DZ in Zakona o nepravdnem postopku** (Uradni list RS, št. [16/19](http://www.uradni-list.si/1/objava.jsp?sop=2019-01-0613), v nadaljnjem besedilu: ZNP-1). Na teh delovnih področjih načrtujejo nadzore pri najmanj 8 centrih za socialno delo oziroma 22 enotah centrov za socialno delo.

Na področju obravnave **nasilja v družini** bodo pozornost posvetili zlasti načinom sodelovanja centrov za socialno delo z drugimi institucijami pri oblikovanju načrtov pomoči za žrtve nasilja. V nadzoru bodo pregledali ravnanje najmanj 6 centrov za socialno delo oziroma 18 enot centrov za socialno delo.

Na področju uveljavljanja **pravic do institucionalnega varstva** bo socialna inšpekcija v letu 2020 preverjala zlasti način obravnave oseb z upadom kognitivnih sposobnosti (dementna stanja). Nadzor načrtujejo pri najmanj 18 izvajalcih institucionalnega varstva za starejše od 65 let.

Na področje **nudenja pomoči starejšim** se veže tudi nadzor nalog občin pri organiziranju in izvajanju socialne oskrbe. Nadzor bodo izvedli v najmanj 20 občinah.

**Izvajalci institucionalnega varstva za odrasle osebe s težavami v duševnem zdravju** se še nadalje srečujejo z nemogočimi razmerami, ki so posledica znatno povečanega obsega namestitev oseb na varovani oddelek na podlagi sklepov sodišč, zato bodo tudi v letu 2020 pri najmanj 3 izvajalcih izvedli nadzor nudenja storitve osebam, ki so nameščene na varovani oddelek.

Na podlagi izkušenj iz leta 2019 bo socialna inšpekcija nadaljevala s poudarjanjem **svetovalne vloge** in s temuveljavljala temeljno poslanstvo inšpekcije – s svojimi aktivnostmi zagotoviti izvajanje oziroma spoštovanje zakonov in drugih predpisov, katerih izvajanje nadzira.

IRSD bo pri svojem delu tudi v letu 2020 aktivno sodeloval z resornim ministrstvom, drugimi nadzornimi organi, Varuhom človekovih pravic, Komisijo RS za preprečevanje korupcije, Zavodom RS za zaposlovanje, Zavodom za zdravstveno zavarovanje Slovenije ter Zavodom za pokojninsko in invalidsko zavarovanje Slovenije.

Še naprej si bodo prizadevali tudi za sodelovanje s sindikalnimi oziroma strokovnimi združenji delavcev in delodajalcev, z nevladnimi organizacijami ter drugimi deležniki, s katerimi se srečujejo in povezujejo pri svojem delu, saj ugotavljajo, da je tako sodelovanje v vsestransko korist.

V letu 2020 bodo vstopili v četrto leto izvajanja (projekt se izteče novembra 2022) projekta Odpravimo konflikte na delovnem mestu – ozaveščanje o možnosti posredovanja v sporu med delavcem in delodajalcem ter svetovanje delodajalcem, ki je financiran iz sredstev Evropskega socialnega sklada (80 %) in pripadajoče udeležbe Republike Slovenije (20 %). Projektna enota bo še naprej delovala v skladu s predvidenimi cilji in namenom projekta, ki so: **promoviranje in izvajanje mirnega razreševanja sporov** med delavci in delodajalci ter **opolnomočenje delodajalcev glede zagotavljanja dostojnega dela zaposlenih**, zlasti varnega in zdravega delovnega okolja, z namenom preprečevanja delovnih sporov.

Tako bo tudi v letu 2020 nadaljevala z izvedbo delavnic in predavanj ter z aktivno udeležbo na strokovnih posvetih, konferencah in srečanjih v skladu z zastavljenimi cilji projekta. Pri tem bo sodelovala z različnimi združenji in organizacijami delodajalcev oziroma z institucijami s področja trga dela in zaposlovanja ter gospodarstva, kot so Zavod RS za zaposlovanje, SPOT točke, resorna ministrstva in podobno. Tudi v letu 2020 si bo prizadevala okrepiti sodelovanje s sindikati oziroma z združenji, ki povezujejo delavce.

Projektna enota bo v letu 2020 poleg osnovnih aktivnosti projekta okrepila tudi analitično-razvojno funkcijo. Nadaljevali in razširili bodo raziskave stanja v konkretnih delovnih sredinah glede aktualnih problematik, kot so psihosocialni dejavniki tveganja v delovnem okolju, uveljavljeni načini razreševanja konfliktov in podobno.

Projektna enota si bo tudi vnaprej prizadevala, da bodo delavnice dovolj obiskane, da bodo lahko dosegali visoke cilje projekta, in da se bo na njih obrnilo čim več delavcev ter delodajalcev, da jim bodo lahko pomagali pri razreševanju sporov na delovnem mestu. Zato bodo okrepili promocijske aktivnosti in pojavljanje oziroma oglaševanje v medijih ter na družbenih omrežjih.

Pričakujejo, da bodo v letu 2020 z naraščanjem obveščenosti o možnosti brezplačnega posredovanja v sporu prejeli še več zaprosil za posredovanje v sporih med delavci in delodajalci in še več zaprosil za strokovno pomoč. Aktivno se bodo posvetili osnutku priročnika za pripravo na strokovni izpit iz varnosti in zdravja pri delu, ki ga v skladu s sprejetimi cilji projekta pripravljajo v času trajanja projekta, in priročniku oziroma smernicam izvedbe postopkov posredovanja v sporih med delavci in delodajalci.

1. **MINISTRSTVO ZA FINANCE**

**2.1 FINANČNA UPRAVA REPUBLIKE SLOVENIJE**

**2.1.1 Inšpekcijski nadzor FURS v letu 2020**

Finančna uprava Republike Slovenije (v nadaljevanju: FURS) izvaja inšpekcijski nadzor na podlagi Zakona o finančni upravi (Uradni list RS, št. [25/14](http://www.uradni-list.si/1/objava.jsp?sop=2014-01-0961)) in skladno s pravili Zakona o davčnem postopku (Uradni list RS, št. [13/11](http://www.uradni-list.si/1/objava.jsp?sop=2011-01-0553) – uradno prečiščeno besedilo, [32/12](http://www.uradni-list.si/1/objava.jsp?sop=2012-01-1402), [94/12](http://www.uradni-list.si/1/objava.jsp?sop=2012-01-3643), [101/13](http://www.uradni-list.si/1/objava.jsp?sop=2013-01-3676) – ZDavNepr, [111/13](http://www.uradni-list.si/1/objava.jsp?sop=2013-01-4127), [22/14](http://www.uradni-list.si/1/objava.jsp?sop=2014-01-0832) – odl. US, [25/14](http://www.uradni-list.si/1/objava.jsp?sop=2014-01-0961) – ZFU, [40/14](http://www.uradni-list.si/1/objava.jsp?sop=2014-01-1619) – ZIN-B, [90/14](http://www.uradni-list.si/1/objava.jsp?sop=2014-01-3647), [91/15](http://www.uradni-list.si/1/objava.jsp?sop=2015-01-3571), [63/16](http://www.uradni-list.si/1/objava.jsp?sop=2016-01-2685), [69/17](http://www.uradni-list.si/1/objava.jsp?sop=2017-01-3269), [13/18](http://www.uradni-list.si/1/objava.jsp?sop=2018-01-0544) – ZJF-H, [36/19](http://www.uradni-list.si/1/objava.jsp?sop=2019-01-1628) in [66/19](http://www.uradni-list.si/1/objava.jsp?sop=2019-01-2928)) in Zakona o inšpekcijskem nadzoru. Sistemski nadzor zavezancev se zagotavlja z letnim načrtom, ki se pripravi z analizo tveganja in objektivnimi kriteriji, s katerimi se upošteva načelo enakomernega izvajanja inšpekcijskega nadzora vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Objektivni kriteriji so pripravljeni zlasti na podlagi statističnih metod in predhodnih ugotovitev v postopkih nadzora. Določen del letnega načrta se pripravi tudi na osnovi prejetih informacij drugih državnih organov, prijav, mednarodnih zaprosil in drugih pobud, prav tako pa določen del nadzora poteka po metodi naključnega izbora, ki je eden izmed ključnih dejavnikov za izračun t. i. davčne vrzeli. Poleg kriterija pomembnosti posamezne dajatve v nacionalnih javnofinančnih prihodkih in proračuna Evropske unije, so se v letnem načrtu upoštevali tudi kriteriji zaščite državljanov, varnosti in varstva okolja.

Finančni inšpekcijski nadzori bodo tudi v letu 2020 ciljno usmerjeni na tvegana področja, pri čemer načrtujejo, da bodo opravili **5.281** **inšpekcijskih nadzorov.** Aktivnosti nadzora bodo usmerjene v odkrivanje in zmanjševanje obsega davčnih in carinskih utaj ter v izboljšanje prostovoljnega izpolnjevanja davčnih obveznosti. Pretežni del izborov za uvedbo finančnih nadzorov bo v letu 2020 centraliziran in ga bodo pripravile delovne skupine, ki so ustanovljene za pomembnejša področja tveganj.

V letu 2020 je načrtovano, da bo največji delež nadzorov davkov izvedenih na področju davka na dodano vrednost, sledi nadzor davka od dohodkov pravnih oseb, davkov in prispevkov od dohodkov fizičnih oseb, dohodnine in drugih dajatev. Kompleksnejše in večje utaje davkov bodo obravnavane v okviru finančnih preiskav.

Na področju DDV bo nadzor usmerjen predvsem na odkrivanje sistemskih utaj DDV, na odkrivanje zlorabe oprostitve plačila DDV pri dobavah blaga znotraj EU in na prepoznavo družb, ki so ustanovljene ali prodane z namenom izvajanja davčnih goljufij ter odkrivanje kaznivih dejanj. Pomemben del nadzora bo usmerjen na zavezance, ki neupravičeno uveljavljajo odbitek DDV, na identifikacijo zavezancev, ki se niso identificirani za DDV, pa bi glede na obseg in vrsto dejavnosti morali biti. Po področjih bodo aktivnosti nadzora v veliki meri usmerjene na nadzor dejavnosti spletne prodaje, družb, ki opravljajo storitev kurirskih služb v zvezi s spletno prodajo in dejavnosti trgovine s prevoznimi sredstvi.

Na področju davka od dohodkov pravnih oseb in davka od dohodkov iz dejavnosti bo nadzor usmerjen na pravilno izkazovanje prihodkov, odhodkov, uveljavljanje olajšav, prevrednotenje terjatev. Poseben poudarek bo na nadzoru zlorab v povezavi s prikritimi izplačili iz dobička. Poostren bo tudi nadzor nad zavezanci, ki več let izkazujejo izgube, zavezanci, ki prenehajo po skrajšanem postopku, zavezanci, ki izvajajo čisto storitveno dejavnost in zavezanci z nepridobitnimi dejavnostmi (društva) ter zavezanci, ki poslujejo z davčnimi oazami.

Pomemben del nadzora davka od dohodkov pravnih oseb je tudi nadzor transfernih cen. Nadzor bo usmerjen na zavezance, pri katerih je zaznano visoko tveganje nepravilnosti pri določanju transfernih cen. Nadzor se bo prioritetno izvajal pri zavezancih z večjim obsegom transakcij s povezanimi osebami ter pri zavezancih, ki potencialno izkazujejo prenizko davčno osnovo. Za zagotavljanje visoke stopnje prostovoljnega izpolnjevanja davčnih obveznosti od samega začetka poslovanja bodo novo registriranim davčnim zavezancem in družbam, ki bodo zaznane kot tvegane za obstoj stalne poslovne enote, pošiljali vprašalnike, odgovore bodo analizirali in ocenili stopnjo tveganja neizpolnjevanja davčnih obveznosti, na podlagi česar bodo sprejeti ukrepi za nadaljnjo obravnavo rizičnih zavezancev.

Na področju davkov in prispevkov od dohodkov fizičnih oseb bo nadzor usmerjen na pravočasnost oddaje obračunov davčnih odtegljajev in obračune prispevkov za socialno varnost za dohodke iz delovnega razmerja (REK obrazci) za zaposlene delavce (s posebnim poudarkom pri napotenih delavcih v tujino in pri zaposlenih operaterjih, ki po podatkih iz sistema davčnih blagajn izdajajo račune), izplačevanje povračil stroškov dela zaposlencem, pravilnost davčne obravnave izvzetih stroškov za zasebno rabo in pravilnost uporabe službenih vozil za zasebne namene.

FURS ima zaradi svojih pristojnosti veliko vlogo v boju zoper sivo ekonomijo, kjer izvajajo nadzorne aktivnosti na področju neregistriranih subjektov – delo in zaposlovanje na črno ter na področju registriranih zavezancev, kjer nadzor obsega prav tako zaposlovanje na črno in celovitost evidentiranja prihodkov (npr. nadzori davčnega potrjevanja računov – davčne blagajne). Pri nadzoru zaposlovanja na črno izpostavljajo nadzor nad »operaterji«, ki davčno potrjujejo račune in nimajo ustrezne zavarovalne podlage za delo ter nadzor nad izpolnjevanjem obveznosti proizvajalcev in dobaviteljev programske opreme za davčno potrjevanje računov. Nadzor sive ekonomije bo usmerjen na področja in dejavnosti, ki so na podlagi informacij iz okolja in izkušenj nadzorov iz preteklosti, opredeljene kot tvegane, in sicer gradbeništvo, taksisti, oddajanje sob v turistični najem (sobodajalci) in druge storitvene dejavnosti, kot so računovodski servisi, varuške, čistilni servisi ter športne dejavnosti.

Posebni del inšpekcijskega nadzora predstavlja področje nadzora elektronskega poslovanja in dejavnosti t. i. »FinTech podjetij« v povezavi s pravilnostjo obračunavanja obveznih dajatev pri poslovanju preko spleta in preverjanja pravilnosti obravnave prihodkov za opravljeno delo. Določen del nadzora elektronskega poslovanja bo usmerjen tudi na nadzor dejavnosti v povezavi z digitalnimi sredstvi (kriptovalute).

S področja carin bo inšpekcijski nadzor v največji meri osredotočen na preverjanje skladnosti uvoznih postopkov z EU zakonodajo, predvsem v zvezi s preverjanjem carinske vrednosti blaga (podvrednotenjem), s pravilnim uvrščanjem blaga v kombinirano nomenklaturo, pravilnostjo izvedbe carinskega postopka 42 in ugotavljanjem pravilnosti porekla blaga. Aktivnosti nadzora s področja trošarin bodo usmerjene v preverjanje pravilnega obračunavanja trošarin, zlasti za naslednje trošarinsko blago: pivo, alkohol in alkoholne pijače ter energente in električno energijo. Nadzorne aktivnosti bodo usmerjene tudi v preverjanje upravičenosti vračil trošarin za energetsko intenzivna podjetja, za industrijsko-komercialni namen ter komercialni prevoz. Na področju okoljskih dajatev bodo prioritetni nadzori usmerjeni v preverjanje pravilnosti obračunavanja okoljskih dajatev za komunalne vode.

V okviru skupne kmetijske politike se bo preverjala upravičenost izplačanih nadomestil Evropskega kmetijskega jamstvenega sklada. Prav tako se bo preverjala ustreznost sistema potrebne skrbnosti lesa in lesnih proizvodov v okviru Uredbe (EU) št. 995/2010, ki se izvaja v skladu s pooblastili iz Zakona o gozdovih (Uradni list RS, št. [30/93](http://www.uradni-list.si/1/objava.jsp?sop=1993-01-1299), [56/99](http://www.uradni-list.si/1/objava.jsp?sop=1999-01-2655) – ZON, [67/02](http://www.uradni-list.si/1/objava.jsp?sop=2002-01-3231), [110/02](http://www.uradni-list.si/1/objava.jsp?sop=2002-01-5387) – ZGO-1, [115/06](http://www.uradni-list.si/1/objava.jsp?sop=2006-01-4911) – ORZG40, [110/07](http://www.uradni-list.si/1/objava.jsp?sop=2007-01-5469), [106/10](http://www.uradni-list.si/1/objava.jsp?sop=2010-01-5480), [63/13](http://www.uradni-list.si/1/objava.jsp?sop=2013-01-2521), [101/13](http://www.uradni-list.si/1/objava.jsp?sop=2013-01-3676) – ZDavNepr, [17/14](http://www.uradni-list.si/1/objava.jsp?sop=2014-01-0541), [22/14](http://www.uradni-list.si/1/objava.jsp?sop=2014-01-0832) – odl. US, [24/15](http://www.uradni-list.si/1/objava.jsp?sop=2015-01-0992), [9/16](http://www.uradni-list.si/1/objava.jsp?sop=2016-01-0340) – ZGGLRS in [77/16](http://www.uradni-list.si/1/objava.jsp?sop=2016-01-3230)).

Na področju prirejanja iger na srečo se bo s sistemskimi inšpekcijskimi nadzori nadzirala preglednost poslovanja koncesionarjev, odgovorno prirejanje iger na srečo, tveganje s področja pranja denarja, goljufij in drugih kaznivih ravnanj na področju prirejanja iger na srečo. Prioritetni inšpekcijski nadzori se bodo izvajali na področju preprečevanja nedovoljenega prirejanja iger na srečo preko interneta oziroma drugih telekomunikacijskih sredstev, preprečevanja pranja denarja in nedovoljenega opravljanja storitev za tujega prireditelja iger na srečo, ki v Republiki Sloveniji nima koncesije. Izvajali se bodo tudi nadzori nad delom institucij, ki izdajajo poročila o preizkusu igralne naprave, izvajajo certificiranje in preskušanje ter kontrolo igralnih naprav. Nadzor iger na srečo se odraža tudi v zaščiti posebnega javnega interesa, kot je zaščita igralcev v zvezi s preprečevanjem zasvojenosti in pranje denarja ipd.

**2.1.2 Skupni inšpekcijski pregledi z drugimi inšpekcijami**

Na podlagi ugotovitev v postopkih nadzora iz preteklih let, v letu 2020 z drugimi inšpektorati načrtujejo nadzore na naslednjih področjih:

* dela tujcev v okviru čezmejnega opravljanja storitev in zaposlovanja tujcev (predvsem na področju pekarstva, gradbeništva in drugih rizičnih dejavnostih…),
* dela in zaposlovanja na črno ter izdajanja računov v dejavnostih, kjer se opravlja pretežno gotovinsko poslovanje,
* nadzor izpolnjevanja obveznosti izplačevanja regresa,
* v posameznih izpostavljenih dejavnostih (spletna prodaja, taksi dejavnosti, dejavnosti sobodajalcev..),
* nadzor izpolnjevanja davčnih obveznosti v dejavnosti šol voženj,
* nadzor pri igrah na srečo.

**2.1.3 Prekrškovni postopki**

FURS v primeru ugotovljenih kršitev v okviru svoje pristojnosti izvede prekrškovni postopek. Postopki o prekrških se (razen v primerih izdaje plačilnega naloga na terenu) z namenom enotnega postopanja prekrškovnega organa in enake obravnave storilcev prekrškov, vodijo v prekrškovnih kompetenčnih centrih na štirih finančnih uradih. Vrsta in število izvedenih prekrškovnih postopkov sta odvisni od ugotovljenih kršitev v postopku inšpekcijskega nadzora. Na posameznih področjih so zaradi enotnosti postopanja FURS kot prekrškovnega organa in zagotavljanja enakosti pred zakonom glede ugotovljenih kršitev, izdane usmeritve sankcioniranja, ki so namenjene tako prekrškovnim kompetenčnim centrom kot tudi pooblaščenim uradnim osebam, ki vodijo prekrškovne postopke na terenu. Ravno slednjim se daje večji poudarek zaradi učinkovitejše izvedbe prekrškovnega postopka, saj imata zaznava prekrška na terenu in takojšnja izdaja plačilnega naloga večji učinek na storilca v smislu specialne prevencije. V letu 2020 bo v okviru izvajanja prekrškovnih postopkov poudarek na novoustanovljenih subjektih in pravočasnem izpolnjevanju njihovih obveznosti. S tem se zasleduje cilj zagotovitve finančne discipline takoj na začetku poslovanja.

**2.1.4 Ocena deleža inšpekcijskih pregledov, izvedenih na podlagi prejetih prijav**

Kot je bilo navedeno že uvodoma, bo pri uvedbi nadzorov prioriteta nujnost uvedbe nadzora in pomembnost davka v javnofinančnih prihodkih, pri čemer pa kot prioritetne nadzore obravnavajo tudi utemeljene prijave, ki imajo na podlagi izvedene analize, določeno višjo stopnjo tveganja in pobude organov pregona. FURS ocenjuje, da bo glede na pretekle izkušnje, na podlagi prejetih prijav uvedel okrog 15 % vseh načrtovanih inšpekcijskih nadzorov.

**2.2 URAD REPUBLIKE SLOVENIJE ZA NADZOR PRORAČUNA, SEKTOR PRORAČUNSKE INŠPEKCIJE**

Proračunska inšpekcija deluje kot sektor v okviru Urada Republike Slovenije za nadzor proračuna in opravlja nadzor nad izvajanjem Zakona o javnih financah (Uradni list RS, št. 11/11 – upb, 14/13 – popr., 101/13, 55/15 – ZfisP, 96/15 – ZIPRS1617 in 13/18, v nadaljnjem besedilu: ZJF) in drugih predpisov, ki urejajo poslovanje s sredstvi državnega proračuna.

Proračunska inšpekcija izvaja tudi nadzor nad izvajanjem Zakona o preglednosti finančnih odnosov in ločenem evidentiranju različnih dejavnosti (Uradni list RS, št. 33/11, v nadaljnjem besedilu: ZPFOLERD-1) in 29. člena Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr., v nadaljevanju ZFO-1).

Stranke v inšpekcijskih postopkih so neposredni in posredni uporabniki državnega in občinskega proračuna za sredstva, prejeta iz državnega proračuna.

Skladno s 18. členom ZPFOLERD-1 so stranke v inšpekcijskem postopku tudi državni organi, organi samoupravnih lokalnih skupnosti, javna podjetja in pravne osebe, samostojni podjetniki ali podjetnice ter zasebniki ali zasebnice, ki na podlagi izključne ali posebne pravice ali javnega pooblastila izvajajo dejavnosti v splošnem interesu (izvajalci z izključnimi ali posebnimi pravicami ali pooblastili), katerim državni organi ali organi samoupravnih lokalnih skupnosti, neposredno ali posredno prek drugega javnega podjetja, dodelijo javna sredstva.

Postopke inšpekcijskega nadzora proračunska inšpekcija izvaja na podlagi letnega načrta dela, poleg tega pa obravnava in rešuje tudi prijave, zahteve, pobude in druge vloge, ki jih nanjo naslovijo prijavitelji in pristojni organi.

O delu proračunske inšpekcije Ministrstvo za finance polletno obvešča Vlado Republike Slovenije in Računsko sodišče Republike Slovenije, Vlada Republike Slovenije pa Državni zbor Republike Slovenije. Polletni poročili se sestavita za obdobji januar - junij in julij - december.

**2.2.1 Strateške usmeritve in prioritetni cilji za leto 2020**

Letni načrt dela proračunske inšpekcije je sestavljen iz dveh delov:

* načrt rednih inšpekcijskih nadzorov,
* okvirni načrt inšpekcijskih nadzorov na podlagi prijav.

Prvi del načrta je poimenski, drugi del, ki se nanaša na inšpekcijske nadzore, uvedene na podlagi prijav, pa je določen v okvirnem številčnem obsegu glede na izkušnje preteklih let.

**Strateški cilji**, ki jih z letnim načrtom dela zasleduje proračunska inšpekcija:

* zagotavljanje nadzora nad čim večjim številom neposrednih in posrednih proračunskih uporabnikov in nad čim več različnimi področji porabe proračunskih sredstev,
* zagotavljanje nadzora nad čim večjim obsegom proračunskih sredstev,
* zagotavljanje čim hitrejše odzivnosti inšpekcijskega organa v primerih, ko so drugi pristojni organi podali zahtevo za izvedbo nadzora,
* zagotavljanje čim hitrejše odzivnosti inšpekcijskega organa v primeru prejetih prijav in na druge načine zaznanih nepravilnosti (npr. pri notranjem revidiranju in drugih oblikah nadzora).

Skladno z navedenimi cilji proračunska inšpekcija oblikuje seznam rednih inšpekcijskih nadzorov v okviru letnega načrta dela.

Poleg nadzora zakonitosti in namenskosti porabe proračunskih sredstev bo v letu 2020 **prioritetni cilj** rednih inšpekcijskih pregledov nadzor nad preglednostjo finančnih odnosov med državnimi organi in lokalnimi skupnostmi ter javnimi podjetji ali subjekti, ki imajo s strani države ali lokalne skupnosti podeljena javna pooblastila za izvajanje dejavnosti v splošnem interesu, povečano bo število nadzorov v občinah, ki prejemajo sredstva za skupno opravljanje nalog občinske uprave, ter povečan nadzor nad porabo proračuna RS v javnih zavodih, ki se ukvarjajo s študijsko dejavnostjo. Prav tako bo eden izmed prioritetnih ciljev tudi nadzor nad porabo presežkov prihodkov nad odhodki ter obsegom sofinanciranja javnih agencij s strani resornih ministrstev.

Inšpekcijske nadzore na podlagi prijav proračunska inšpekcija praviloma izvaja sproti glede na vrstni red prejema prijav, **prioritetni inšpekcijski nadzori pa so nadzori:**

* na podlagi prijav, iz katerih izhaja, da je prednostna obravnava upravičena z vidika javnega interesa, ker so zatrjevane kršitve z večjimi finančnimi posledicami ali ponavljajoče se kršitve, ki kažejo na nezakonito ravnanje proračunskega uporabnika;
* na podlagi pobud drugih organov (npr. policija, tožilstvo), ki vodijo postopke, katerih potek je odvisen (tudi) od ugotovitev proračunske inšpekcije;
* na podlagi pobude Komisije za preprečevanje korupcije, ki jih poda na podlagi prvega odstavka 13.a člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo).

Poleg prioritetnih inšpekcijskih nadzorov na podlagi prijav in zahtev bo proračunska inšpekcija izvajala tudi **nadzore na podlagi drugih prijav in pobud**, pri čemer bo število teh nadzorov odvisno od razpoložljivih kadrovskih kapacitet.

**2.2.2 Letni načrt dela proračunske inšpekcije za leto 2020**

V letu 2020 proračunska inšpekcija načrtuje izvedbo **50 inšpekcijskih nadzorov**, od tega:

* **35** rednih inšpekcijskih nadzorov
* **15** inšpekcijskih nadzorov na podlagi prijav in zahtev.

Delež inšpekcijskih nadzorov na podlagi prijav, ki jih proračunska inšpekcija načrtuje opraviti v letu 2020, je 30 %, pri čemer pa dejanski delež na tej podlagi izvedenih inšpekcijskih nadzorov lahko odstopa od načrtovanega v odvisnosti od števila in vsebine prijav, ki jih bo prejela proračunska inšpekcija tekom leta 2020.

**2.2.3 Skupnih inšpekcijskih pregledov** v letu 2020 proračunska inšpekcija ne načrtuje.

**2.3 URAD REPUBLIKE SLOVENIJE ZA PREPREČEVANJE PRANJA DENARJA**

Urad Republike Slovenije za preprečevanje pranja denarja (v nadaljevanju: Urad) je bil z Zakonom o preprečevanju pranja denarja in financiranja terorizma (Uradni list RS, št. 68/16 in 81/19, v nadaljnjem besedilu: ZPPDFT-1), ki je začel veljati dne 19. 11. 2016, določen kot inšpekcijski nadzorni organ nad vsemi zavezanci po ZPPDFT-1. Posamezne vrste zavezancev so že do tedaj imele svoje primarne nadzorne organe, ki so imeli pristojnost, da nadzorujejo izvajanje določb ZPPDFT-1. Ti nadzorni organi so Banka Slovenije, Agencija za trg vrednostnih papirjev, Agencija za zavarovalni nadzor, Finančna uprava RS, Tržni inšpektorat RS, Agencija za javni nadzor nad revidiranjem, Slovenski inštitut za revizijo, Odvetniška zbornica in Notarska zbornica.

Vsi našteti nadzorni organi so svoje pristojnosti ohranili in tako še vedno opravljajo nadzor vsak nad določeno vrsto zavezancev kot t. i. primarni nadzorniki. Več zavezancev do uveljavitve novega ZPPDFT-1 ni imelo določenega nobenega nadzornega organa, ki bi lahko opravljal inšpekcijski nadzor, zato bo Urad tudi v letu 2020 večjo pozornost usmeril nanje.

Skladno s 140. členom ZPPDFT-1 Urad pri načrtovanju nadzora upošteva:

* podatke o ugotovljenih tveganjih za pranje denarja in financiranje terorizma iz nacionalne ocene tveganja,
* podatke o specifičnih nacionalnih in mednarodnih tveganjih, povezanih s strankami, produkti in storitvami,
* podatke o tveganju posameznih zavezancev in druge razpoložljive podatke, ter
* pomembne dogodke ali spremembe v zvezi z upravljanjem in vodenjem zavezanca ter spremembo dejavnosti.
	+ 1. **Sistemski inšpekcijski nadzori**

V okviru nacionalne ocene tveganja za pranje denarja in financiranje terorizma je bila opravljena sektorska analiza, iz katere je razvidno, kateri sektorji so bolj izpostavljeni navedenim tveganjem. Analiza je bila narejena za naslednje sektorje: bančni sektor, sektor vrednostnih papirjev, zavarovalniški sektor, sektor drugih finančnih inštitucij (med katere spadajo menjalnice, leasing itd.) ter samostojne nefinančne dejavnosti in poklici (med katere spadajo igralnice, trgovci z nepremičninami, trgovci z dragocenimi kovinami in kamni, revizorji, računovodje, odvetniki in notarji). Na podlagi ocenjene ranljivosti posameznih sektorjev, zbranih podatkov ter analize tveganja je bilo ugotovljeno, da je bančni sektor izpostavljen najvišjemu tveganju za pranje denarja, sledi mu sektor vrednostnih papirjev, zavarovalniški sektor, sektor samostojnih nefinančnih dejavnosti in poklicev ter sektor ostalih finančnih inštitucij.

Urad ocenjuje, da je potrebno v zvezi s specifičnimi nacionalnimi in mednarodnimi tveganji posebno pozornost nameniti izvajanju določb ZPPDFT-1 pri zavezancih v povezavi s strankami, ki so povezane z državami, ki so uvrščene na seznam visoko tveganih tretjih držav s strateškimi pomanjkljivostmi, v katerih ne veljajo ustrezni ukrepi za preprečevanje in odkrivanje pranja denarja ali financiranja terorizma, ali pri katerih obstaja večja verjetnost za pojav pranja denarja ali financiranja terorizma (t. i. visoko tvegane države).

Sistemski inšpekcijski nadzori bodo po vsebini usmerjeni pretežno v nadzor nad spoštovanjem določb, ki se nanašajo na:

* izdelavo ocene tveganja pranja denarja in financiranja terorizma s poudarkom na segmentiranju strank,
* izvajanje ukrepov za poznavanje stranke (pregled stranke) s poudarkom na ugotavljanju dejanskih lastnikov, in
* skrb za redno strokovno usposabljanje zaposlenih ter zagotovitev redne notranje kontrole nad opravljanjem nalog po ZPPDFT-1.

Pri vseh treh ključnih segmentih bo poseben poudarek na področju t. i. visoko tveganih držav.

* + 1. **Prioritetni inšpekcijski nadzori**

Prioritetni inšpekcijski nadzori bodo izvedeni na osnovi prejetih pobud, prijav in lastnih analiz v tistih primerih, ko je prednostna obravnava upravičena z vidika javnega interesa. Javni interes bo izkazan, kadar bodo zatrjevane kršitve predstavljale večje finančne posledice oziroma verjetnost storitve kaznivega dejanja pranja denarja ali financiranja terorizma. Prioritetno bodo obravnavane zadeve, pri katerih gre za večkratne kršitve, ki kažejo na očitno nezakonito poslovanje zavezanca, ponavljajoče se kršitve oziroma večje število kršitev ali posamezne kršitve, ki so uvrščene med najtežje kršitve ZPPDFT-1. Prav tako bodo prioritetno izvedeni inšpekcijski nadzori v primerih, ko so ugotovitve nadzornikov pomembne za delo drugih organov ali inštitucij.

* + 1. **Ostali inšpekcijski nadzori**

Urad bo izvedel samostojne inšpekcijske nadzore predvsem pri tistih zavezancih, ki svojega primarnega nadzornika nimajo, in sicer:

* pri pošti, če opravlja storitve prenosa denarja (vplačila in izplačila) prek poštne nakaznice;
* pri pravnih in fizičnih osebah, ki opravljajo posle v zvezi z dejavnostjo:
* izdajanja in upravljanja drugih plačilnih sredstev (npr. menic in potovalnih čekov), pri čemer ne gre za plačilno storitev v skladu z zakonom, ki ureja plačilne storitve in sisteme,
* izdajanja garancij in drugih jamstev,
* upravljanja naložb za tretje osebe in svetovanja v zvezi s tem ter upravljanja naložb Republike Slovenije v skladu z zakonom, ki ureja Slovenski državni holding,
* oddajanja sefov,
* računovodskih storitev,
* storitev davčnega svetovanja,
* podjetniških ali fiduciarnih storitev,
* trgovanja z umetninami,
* organiziranja ali izvajanja dražb,
* izvajanja ukrepov za krepitev stabilnosti bank v Republiki Sloveniji v skladu z zakonom, ki ureja ukrepe Republike Slovenije za krepitev stabilnosti bank.

Nadzori bodo usmerjeni tudi v tiste zavezance, za katere Urad razpolaga s podatki o morebitnem nedoslednem izvajanju ukrepov po ZPPDFT-1, bodisi na podlagi prijav in pobud, bodisi na podlagi lastne analize podatkov, s katerimi razpolaga.

Zavezanci, pri katerih so izvedene pomembnejše spremembe v zvezi z upravljanjem in vodenjem oziroma izvajanjem dejavnosti, ki lahko vplivajo na izvajanje določb ZPPDFT-1, so lahko predmet posamičnega nadzora s strani Urada ali pa skupnega nadzora tako Urada kot primarnega nadzornega organa.

Glede na obstoječe organizacijske in kadrovske pogoje Urad v letu 2020 načrtuje izvedbo 100 samostojnih nadzorov nad izvajanjem določb ZPPDFT-1 pri zavezancih.

* + 1. **Prekrškovni postopki**

Prekrškovni postopki se bodo vodili ažurno, skladno z izvedbo posameznih inšpekcijskih nadzorov, ob upoštevanju določb Zakona o prekrških (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364), [15/17](http://www.uradni-list.si/1/objava.jsp?sop=2017-01-0740) – odl. US in [73/19](http://www.uradni-list.si/1/objava.jsp?sop=2019-01-3233) – odl. US, v nadaljnjem besedilu: ZP-1).

* + 1. **Skupni inšpekcijski nadzori**

Skladno z nacionalno oceno tveganja in določbo 155. člena ZPPDFT-1 bo Urad sodeloval s primarnimi nadzorniki z namenom vzpostavitve primerljivih metodoloških pristopov, poenotenja nadzorniških praks in prenosa dobrih praks pri izvajanju nadzora pri naslednjih skupnih nadzorih:

* z Banko Slovenije v bančnem sektorju,
* z Agencijo za trg vrednostnih papirjev v sektorju vrednostnih papirjev,
* z Agencijo za zavarovalni nadzor v zavarovalniškem sektorju,
* s Finančno upravo RS pri prirediteljih in koncesionarjih, ki prirejajo igre na srečo,
* s Tržnim inšpektoratom RS pri kreditodajalcih in subjektih, ki poslujejo z nepremičninami,
* z Odvetniško zbornico pri odvetnikih in odvetniških družbah in
* z Notarsko zbornico pri notarjih.

Skupni nadzori se bodo izvajali tako v finančnem kot v nefinančnem sektorju po predhodnem dogovoru s primarnimi nadzorniki.

1. **MINISTRSTVO ZA GOSPODARSKI RAZVOJ IN TEHNOLOGIJO**

**3.1 TRŽNI INŠPEKTORAT REPUBLIKE SLOVENIJE**

Na Tržnem inšpektoratu RS so za leto 2020 že v začetku decembra 2019 izdelali načrt nadzorov, pri katerem so upoštevali Strategijo Tržnega inšpektorata RS, stanje zakonodaje in pričakovane spremembe, trenutno in pričakovano stanje na trgu, pretekle nadzore in druge dejavnike.

K podajanju predlogov za pripravo letnega načrta so, kot vsako leto, tudi letos pozvali vse druge deležnike, ki so kakorkoli povezani z delom Tržnega inšpektorata RS ter tudi vse tržne inšpektorje, ki se dnevno srečujejo s problematiko na terenu.

Osnovna strateška cilja delovanja Tržnega inšpektorata RS sta izvajanje učinkovitega inšpekcijskega nadzora in prispevanje k urejenosti trga tudi s preventivnimi dejanji. Za doseganje navedenih ciljev so pripravili letni načrt nadzorov, ki določa prednostne naloge. Letni načrt je pripravljen na podlagi naslednjih kriterijev:

* ugotovljenih ponavljajočih se nepravilnosti na posameznem področju,
* trenutnega in pričakovanega stanja na trgu,
* znanih ali pričakovanih sprememb zakonodaje,
* priporočil drugih inšpekcijskih organov za skupne nadzore,
* pridobljenih odzivov na vsakoletno zaprosilo Tržnega inšpektorata RS različnim deležnikom,
* priporočil Evropske komisije za akcije skupnega vseevropskega nadzora,
* drugih dejavnikov.

Zaradi velikega števila zakonskih in podzakonskih predpisov, za katere nadzor je pristojen Tržni inšpektorat RS (preko 200 predpisov) ter ekonomičnosti postopkov v okviru obstoječih kadrovskih in finančnih virov inšpektorata ne morejo zagotoviti, da inšpektorji vsako leto pregledajo vsa področja iz pristojnosti inšpektorata. Zato na podlagi ocene tveganja vsakega področja posebej izoblikujejo seznam prioritetnih aktivnosti, ki se nato uvrstijo v letni načrt nadzorov. V oceno tveganja ne vključijo področij, na katerih se nadzor opravlja na podlagi obvestil drugih pristojnih organov, kot so prejeta obvestila o nevarnih proizvodih iz sistema RAPEX ali obvestila o zaščitnih klavzulah ter obvestila carinskih organov o zadržanju sprostitve proizvodov v prosti promet, ki se izvajajo neposredno že na podlagi EU predpisov (ti nadzori se vedno izvajajo). Poleg tega pa izvajajo inšpekcijski nadzor tudi pri naključno izbranih subjektih, pri katerih preverijo skladnost njihovega poslovanja glede na vsa področja, za katera nadzor je zadolžen Tržni inšpektorat RS, s čimer dobijo realno in objektivno sliko poslovanja gospodarskih subjektov.

Glede na razpoložljive kadrovske in finančne vire aktivnosti Tržnega inšpektorata RS usmerjajo predvsem na področje varstva potrošnikov ter na področje skladnosti in varnosti neživilskih proizvodov, ne izključujejo pa tudi drugih področij, za katera nadzor so zadolženi. V skladu z opravljeno oceno tveganja za 2020 so tako pripravili letni načrt nadzorov za naslednjih 41 področij (urejeno po abecedi):

* avtorskih pravic,
* cen dimnikarskih storitev,
* davčnega potrjevanja računov,
* električne in elektronske opreme,
* elektromagnetne združljivosti proizvodov,
* energijskega označevanja proizvodov,
* gostinstva,
* harmoniziranih gradbenih proizvodov,
* izpolnjevanja pogojev pri prodaji pirotehničnih izdelkov,
* kategorizacije nastanitvenih obratov,
* navodil za uporabo,
* nepoštenih pogodbenih pogojev,
* nepremičninskega posredovanja,
* obrtnih dejavnosti,
* obutve,
* odpadne električne in elektronske opreme,
* oglaševanja in prodaje alkoholnih pijač,
* oglaševanja in prodaje tobačnih izdelkov,
* okoljsko primerne zasnove proizvodov,
* osebne varovalne opreme,
* označevanja cen,
* označevanja tekstila,
* plinskih naprav,
* pogodb na daljavo,
* pogodb o finančnih storitvah na daljavo,
* pogodb o turističnih paketih,
* potrošniškega kreditiranja,
* pranja denarja,
* prodaje na obroke,
* prodaje plastičnih nosilnih vrečk,
* radijske opreme,
* rekreacijskih plovil,
* skladnosti proizvodov ob uvozu,
* slovenskega jezika,
* splošne varnosti izdelkov za otroke in zaščito otrok,
* splošne varnosti proizvodov,
* storitev na notranjem trgu,
* strojev,
* tlačne opreme,
* trgovine,
* turizma,
* zavajajočih poslovnih praks.

Tržni inšpektorat RS bo **drugim inšpektoratom, organom in organizacijam** predlagal izvedbo nadzorov na naslednjih 9 področjih:

* davčnega potrjevanja računov pri opravljanju prevoza potnikov z avtotaksi vozili skupaj s Finančno upravo RS in Inšpektoratom RS za infrastrukturo, prometno inšpekcijo,
* osebne varovalne opreme skupaj z Inšpektoratom RS za delo (gre za seznanitev z ugotovitvami na tem področju po opravljenih nadzorih s strani IRSD) ter Inšpektoratom RS za varstvo pred naravnimi in drugimi nesrečami,
* prodaje alkoholnih pijač skupaj s Policijo in nevladnimi organizacijami,
* prodaje na stojnicah skupaj z Inšpektoratom RS za kmetijstvo, gozdarstvo, lovstvo in ribištvo, Upravo RS za varno hrano, veterinarstvo in varstvo rastlin ter Inšpektoratom RS za infrastrukturo, inšpekcijo za ceste,
* prodaje na tržnicah skupaj z Inšpektoratom RS za kmetijstvo, gozdarstvo, lovstvo in ribištvo ter Upravo RS za varno hrano, veterinarstvo in varstvo rastlin,
* prodaje pirotehničnih izdelkov skupaj Inšpektoratom RS za notranje zadeve in po potrebi tudi s Policijo,
* prodaje tobaka skupaj z nevladnimi organizacijami,
* skladnosti proizvodov ob uvozu skupaj s Finančno upravo RS,
* razvrstitvi proizvodov, za katere veljajo zahteve Zakona o splošni varnosti proizvodov, (Uradni list RS, št. [101/03](http://www.uradni-list.si/1/objava.jsp?sop=2003-01-4500)) skupaj z Zdravstvenim inšpektoratom RS,
* po potrebi še druge skupne nadzore glede na stanje na trgu oziroma glede na prejete predloge.

Poleg navedenih aktivnosti bodo obravnavali tudi vse prijave, pritožbe in druge vloge iz njihove pristojnosti. Seveda načrt dela ni nespremenljiv, temveč ga bodo prilagajali oziroma spreminjali glede na aktualno stanje na trgu oziroma druge dogodke.

Glede na trend prejetih prijav na Tržnem inšpektoratu RS ocenjujejo, da bodo 2020 prejeli 5000 prijav, ki bodo podlaga za opravljanje inšpekcijskih nadzorov. Glede na načrtovano število opravljenih inšpekcijskih pregledov ocenjujejo, da bodo na podlagi prejetih prijav opravili tretjino vseh pregledov.

Na Tržnem inšpektoratu RS si prizadevajo prispevati k urejenosti trga tudi s preventivnimi dejanji, katera udejanjajo tudi tako, da na posameznih področjih večjemu številu zavezancev pošljejo vprašalnik, ki pokriva točno določene zahteve zakonodaje, da na svojih spletnih straneh www.gov.si ažurno objavljajo najnovejše novice, ki so zanimive ali so namenjene javnosti, druge informacije s področja delovanja inšpektorata oziroma da preko tiskovnih konferenc ali drugačnih stikov z novinarji, pisnih odgovorov na zastavljena vprašanja, radijskih in televizijskih intervjujev, sodelovanja v kontaktnih oddajah in podobno obveščajo in osveščajo javnost o svojem delu in pravicah potrošnikov.

**3.2 URAD REPUBLIKE SLOVENIJE ZA MEROSLOVJE, SEKTOR ZA MEROSLOVNI NADZOR**

Urad RS za meroslovje na področju RS izvaja inšpekcijsko - upravne in prekrškovne postopke meroslovnega nadzora na področjih:

* meril v uporabi in v prometu,
* pravilne uporabe merskih enot,
* količin predpakiranih izdelkov ter
* prometa z izdelki iz plemenitih kovin.

Pri tem upošteva določbe Zakona o meroslovju (Uradni list RS, št. [26/05](http://www.uradni-list.si/1/objava.jsp?sop=2005-01-0892) – uradno prečiščeno besedilo), Zakona o tehničnih zahtevah za proizvode in o ugotavljanju skladnosti (Uradni list RS, št. [17/11](http://www.uradni-list.si/1/objava.jsp?sop=2011-01-0691)) in Zakona o izdelkih iz plemenitih kovin (Uradni list RS, št. [4/06](http://www.uradni-list.si/1/objava.jsp?sop=2006-01-0098) – uradno prečiščeno besedilo in [7/18](http://www.uradni-list.si/1/objava.jsp?sop=2018-01-0276), v nadaljnjem besedilu: Zakon o izdelkih iz plemenitih kovin) in na njihovi osnovi izdanih predpisov, kot tudi določbe postopkovnih (inšpekcijskih – upravno in prekrškovnih) predpisov. Skladno z materialno zakonodajo izvajajo nadzorne postopke pooblaščene uradne osebe Urada RS za meroslovje, ki so inšpektorji in tudi meroslovni nadzorniki, pri čemer bi slednji lahko izvajali enostavnejše postopke. Vse naloge trenutno opravlja 5 inšpektorjev.

Med zavezance meroslovnega nadzora se šteje okoli 40.000 imetnikov meril s preko 1,5 mio meril, okoli 600 zavezancev odgovornih za pakiranje predpakiranih izdelkov (t. i. pakircev in uvoznikov), okrog 300 dobaviteljev izdelkov iz plemenitih kovin ter še neocenjeno število uporabnikov merskih enot v javni rabi.

Pri letnem načrtu nadzora so upoštevane tako prioritete nadzora po vrsti meril kot različna tveganja (finančna, zdravstvena,...), ki lahko nastanejo zaradi netočnih merjenj, stanje urejenosti, ugotovljeno pri preteklih nadzorih, kot tudi drugi dejavniki. Del nadzornih pregledov pa se izvede tudi pri zavezancih, ki so imeli ob zadnjem nadzoru urejeno stanje, saj izkušnje kažejo, da se ob daljši odsotnosti nadzora stanje urejenosti lahko hitro poslabša.

**3.2.1 Določanje prioritet nadzora**

***3.2.1.1 Kazalniki, ki se uporabljajo pri določitvi prioritet za nadzor:***

• Stopnja urejenosti področja (SU), ki jo ugotavljajo (SU) na podlagi ocenjevanja zavezancev pri sistematičnem nadzoru področja:

 SU = (a • 0 + b • 0,5 + c • 1)/(a + b + c)

 a – število zavezancev v 1. prednostni skupini

 b – število zavezancev v 2. prednostni skupini

 c – število zavezancev v 3. prednostni skupini

 Iz formule izhaja, da

 SU = 1,0, če so vsi zavezanci umeščeni v 3. prednostno skupino (urejeno stanje),

 SU = 0,0, če so vsi zavezanci umeščeni v 1. prednostno skupino (neurejeno stanje),

 SU = 0,575, če je npr. med 200 zavezancev 50 zavezancev, umeščenih v 1.

 prednostno skupino, 70 v 2. in 80 v 3. prednostno skupino

• Zavezanci, ki so bili kršitelji v preteklosti - iz prve prioritetne skupine za nadzor

• Število vseh merilnih instrumentov v uporabi ali prometu, predpakiranih izdelkov ali velikost dobavitelja izdelkov iz plemenitih kovin

• Javni interes/pomembnost merilnih instrumentov/ predpakiranih izdelkov / izdelkov iz plemenitih kovin za uporabnike ali potrošnike

• Ekonomski vpliv - število letnega prometa (finančnega), ki se obrne skozi merjenje

 določene vrste merilnega instrumenta/ prodanih izdelkov iz plemenitih kovin ali

 izdelkov iz plemenitih kovin

• Število pritožb

• Informacije, pridobljene iz sistema zakonskega meroslovja: opozorijo jih na povečana tveganja za neurejenost področja ali posameznega zavezanca.

**3.2.2 Nadzor nad merili v uporabi in prometu (v skladu z Direktivama 2014/32/EU MID in 2014/31/EU NAWI), predpakiranimi izdelki (Direktivi 76/211/EGS in 2007/45/ES) in nad pravilno uporabo merskih enot (Direktiva 81/181/EGS)**

Osnovne smernice in prioritete nadzornih pregledov:

1. Nadzirala se bodo predvsem merila pri katerih je možnost tveganja - finančna, tehnična,

 zdravstvena, okoljska...- večja.

1. Povečanje učinkovitosti nadzora s poudarkom na vsebini nadzorov in ne formalnem

 številu izvedenih nadzorov.

1. EU projekt nadzora nad plinomeri.
2. EU projekt nad merilnimi sistemi na servisih za gorivo v prometu.
3. EU projekt nad neavtomatskimi tehtnicami v farmaciji.
4. Interni projekt nadzora nad vulkanizerji.
5. Nadzor nad neavtomatskimi tehtnicami s poudarkom na kontrolnem preskusu meril na

 različnih področjih (ribarnice, mesnice, manjši prodajalci sadja in zelenjave,

 pekarne) ter nad tehtnicami pri spletni prodaji.

1. Dovolj strokovnega izobraževanja na vseh področjih.
2. Vzpostavitev sodelovanja s strokovno in širšo javnostjo preko objav na spletni strani

 MIRS, prispevkov, poročil, člankov.

1. Prednostna obravnava utemeljenih pritožb in prijav.
2. Optimizacija nadzorov pri istem zavezancev (ob enem nadzoru se pregleda več meril

 ali vsebinskih področij in tako razbremeni zavezanca večjih števil nadzorov v krajšem

 časovnem razdobju).

***3.2.2.1 V letu 2020 se bodo izvajali nadzori nad naslednjimi vrstami meril:***

Pri načrtovanju nadzora za leto 2020 so upoštevane prioritete nadzora po kazalnikih navedenih v poglavju določanja prioritet, kot tudi novi zavezanci. Izvedeno bo tudi večje število nadzorov nad merili na trgu ter nadzor nad planiranimi evropskimi projekti. Minimalen nadzor bo izveden tudi pri zavezancih, ki so imeli ob zadnjem nadzoru urejeno stanje, saj njihove izkušnje kažejo, da se stanje hitro poslabša, če se nadzora redno ne izvaja.

Na osnovi pomena števila meritev (pri tem je bilo upoštevano število meril, tehtanj in / ali finančni promet), pomena točnosti merjenja za posameznega potrošnika /družbo ter nezanesljivosti imetnika merila, so določene prioritete meroslovnega nadzora po vrsti meril. Najvišjo ocenjeno prioriteto za nadzor imajo merilni sistemi (predvsem naprave za točenje goriva), nato množična merila (števci el. energije vodomeri, merilniki toplotne energije, plinomeri), neavtomatske tehtnice, merilniki tlaka v pnevmatikah, taksimetri.

Nadzor se bo izvajal na najbolj prioritetnih merilnih instrumentih, in sicer nad merili, ki merijo porabo različnih virov energije: števci el. energije, plinomeri, merilniki toplotne energije, vodomeri, naprave za točenje goriva na servisih za goriva in merilni sistemi na cisternah pri prevoznikih oz. merila pretoka za različne vrste goriv. Pri teh merilih gre za velik javni interes, finančna tveganja (ekonomski vpliv), kot tudi merila z največjim številom pritožb, ki jih Urad RS za meroslovje prejme na leto. Z merili za gorivo se opravi okoli 2036 kt letnega prometa v vrednosti okoli 3,6 milijard EUR. Nadzorni pregledi s kontrolnim preskusom na napravah za točenje goriv se izvajajo čez celo leto. V letu 2020 bo na tem področju izveden tudi evropski projekt. Iz analize rezultatov preskusa v preteklih letih je ugotovljeno, da so sicer rezultati kontrolnih preskusov praviloma znotraj največjih dovoljenih pogreškov, vendar niso razpršeni okrog 0, kot bi bilo pričakovati, temveč v večini primerov v korist dobavitelja. Zato se bo nadzor tudi v tem letu usmeril v odkrivanje morebitnih neskladnosti v povezavi s pravilom »ne izkoriščanja največjih dovoljenih pogreškov«.

Pri nadzoru nad neavtomatskimi tehtnicami bo v letu 2020 poudarek na nadzoru manjših dobaviteljev, ki prodajajo sadje in zelenjavo, pekovsko pecivo ter tehtnice na področju gostinstva, saj je bilo na teh področjih ugotovljeno pri zadnjih nadzorih več kršitev. Pri nekaterih tovrstnih nadzorih bo izveden tudi kontrolni preskus meril.

Na področju skupnih EU projektov bo Urad RS za meroslovje vključen v projekt nadzora nad plinomeri, pretočnimi merili (bencinskimi servisi) in neavtomatskimi tehtnicami v farmaciji.

Urad RS za meroslovje vodi tudi interne projekte nadzora nad manometri tlaka v pnevmatikah pri vulkanizerjih in servisnih delavnicah ter nad napravami za merjenje zaviralne sile in napravami za merjenje izpušnih plinov pri servisnih delavnicah. Na področju nadzora nad pripravami za merjenje tekočih goriv pri polnjenju rezervoarjev motornih vozil (bencinskimi črpalkami) bo poleg rednih nadzorov in evropskega projekta izveden tudi dodaten interni projekt nadzora s ciljem bolj podrobne analize rezultatov meritev.

Urad RS za meroslovje bo nadziral tudi taksimetre, števce električne energije, vodomere, merilnike toplotne energije, gostinsko posodo, avtomatske tehtnice, neavtomatske tehtnice za tehtanje vozil v prometu, merilnike krvnega tlaka ter tehtnice v zdravstvu.

Skupno bo izvedenih okoli 650 nadzornih postopkov, večinoma nad merilnimi instrumenti v uporabi pri uporabnikih teh meril, del nadzornih pregledov se bo izvedel tudi v prometu (neavtomatske tehtnice, plinomeri,.. ).

Na področju pravilne uporabe merskih enot Urad RS za meroslovje planira v letu 2020 okrog 20 postopkov (predvsem v obliki opozorilnih dopisov RTV, časopisi, revije, spletne strani, prodajni katalogi, trgovine..).

***3.2.2.2 Nadzor nad predpakiranimi izdelki:***

Vseh zavezancev nadzora je preko 600, pri čemer so to predvsem podjetja, ki pakirajo živilske in kozmetične izdelke ter čistilne in pralne izdelke, barve, lake in ostale kemične izdelke. Zaradi zahtevnosti meroslovne zakonodaje, varstva potrošnikov in lojalne konkurence med pakirci je potreben stalen nadzor. Seznam zavezancev ter raznolikost njihovih vrst proizvodov in količin je zelo velik. Zato bo nadzor učinkovit samo v primeru zelo skrbnega izbiranja zavezancev nadzora. Zaradi potrebe po nadzoru področja bo v letu 2020 povečano število nadzorov na tem področju, da se tako bolj približa nadzorovanosti iz preteklosti.

V letu 2020 se bodo nadzirali naslednji pakirci in uvozniki:

1. Zavezance se izbira glede na osnovi izdelanih kriterijev o pomembnosti strank z vidika

 finančnega prometa.

2. Zavezanci, ki so bili kršitelji v preteklosti in kjer se kršitve ponavljajo.

3. Novi zavezanci, predvsem s področja ekoloških izdelkov, naravne kozmetike, prehranskih dopolnil, iz akcije »Štartaj Slovenija«.

4. Dobavitelji z znakom »e« se praviloma nadzirajo enkrat v 3 letih, če pretekli nadzor ni bil negativen, v nasprotnem primeru pa bolj pogosto.

5. Sistematičen nadzor pekovskih in mlevskih izdelkov.

6. V povezavi z novo zakonodajo na področju označevanja živil (EU Uredba 1169/2011) bo izveden nadzor nad glaziranimi (zamrznjenimi) izdelki, v kolikor bo nabavljena potrebna merilna oprema.

V letu 2020 bo izvedenih okrog 80 nadzornih pregledov.

***3.2.2.3 Nadzor nad prometom z izdelki iz plemenitih kovin:***

Nadzor nad izdelki iz plemenitih kovin se bo izvajal v skladu z Zakonom o izdelkih iz plemenitih kovin (Uradni list RS, št. [4/06](http://www.uradni-list.si/1/objava.jsp?sop=2006-01-0098) – uradno prečiščeno besedilo in [7/18](http://www.uradni-list.si/1/objava.jsp?sop=2018-01-0276)). V Sloveniji je registriranih okrog 300 dobaviteljev. Nadzor se izvaja pri vseh dobaviteljih, ki izvajajo promet s plemenitimi kovinami: registrirani dobavitelji proizvajalci in uvozniki, internetna in kataloška prodaja, trgovine, ostalo..).

Izvedlo se bo največ 70 nadzornih postopkov pri dobaviteljih teh izdelkov v prometu. V primeru nadaljevanja urejenega stanja bo posledično izvedenih manj nadzornih postopkov in nadzorne preglede preusmerili na področje meril in predpakiranih izdelkov.

V letu 2020 se bodo prioritetno nadzirali:

1. Nadzor dobaviteljev kršiteljev.

2. Preventiven nadzor v manjšem obsegu tudi pri ostalih dobaviteljih.

**3.2.3 Sodelovanje z drugimi inšpekcijskimi službam in državnimi organi**

Skupni inšpekcijski pregledi inšpektorjev Urada RS za meroslovje z drugimi inšpekcijskimi organi so planirani na področju nadzora taksimetrov z Inšpektoratom RS za infrastrukturo, Tržnim inšpektoratom RS, Finančno upravo RS, Policijo in Inšpektoratom Mestne občine Ljubljana, ki se izvajajo že nekaj let in so že ustaljeni. Na področju nadzora vodomerov Urad sodeluje z Inšpektoratom RS za okolje in prostor. Sodelovali bodo tudi z drugimi inšpekcijskimi organi ali povabili k sodelovanju druge pristojne inšpekcijske organe v primeru, če se pozneje izkaže potreba po tovrstnih nadzorih na kateremkoli od področij.

**3.2.4 Število nadzornih pregledov na podlagi prejetih prijav**

Urad RS za meroslovje na leto prejme približno 10 – 20 prijav s strani drugih inšpekcijskih organov ali fizičnih oseb. Te se nanašajo predvsem na naslednja merila: naprave za točenje goriva na servisih za goriva, taksimetre, števce el. energije, vodomere, neavtomatske tehtnice ter količine predpakiranih izdelkov. Nekaj prijav na leto Urad RS za meroslovje prejme tudi zaradi nepravilne uporabe merskih enot. Vse prejete prijave in pritožbe obravnava prednostno.

**4. MINISTRSTVO ZA KMETIJSTVO, GOZDARSTVO IN PREHRANO**

**4.1 INŠPEKTORAT REPUBLIKE SLOVENIJE ZA KMETIJSTVO, GOZDARSTVO, LOVSTVO IN RIBIŠTVO**

Znotraj Inšpektorata RS za kmetijstvo, gozdarstvo, lovstvo in ribištvo delujejo štiri inšpekcije. To so: inšpekcija za kmetijstvo, inšpekcija za gozdarstvo, inšpekcija za vinarstvo ter inšpekcija za lovstvo in ribištvo. Inšpektorat na vseh navedenih področjih dela izvaja nadzor nad izvajanjem zakonskih določil materialnih predpisov in s tem izvajanjem celovite politike kmetijstva, gozdarstva, vinarstva, lovstva in ribištva. Pri tem delu uporabljajo vse razpoložljive podatke, da lahko izdelajo oceno tveganja in na osnovi tega določajo prioritete dela. Prav tako uporabljajo vso razpoložljivo tehnično opremo ter laboratorijske analize odvzetih vzorcev, ki jim služijo kot podlaga za ugotavljanje dejanskega stanja in inšpekcijskega odločanja. V kolikor jim to narekujejo okoliščine in praktične zahteve po bolj učinkovitem in celovitem pristopu k delu, sodelujejo v skupnih akcijah z drugimi inšpekcijami oziroma službami, kot so Finančna uprava RS in Policija.

Sledi pregled po posameznih inšpekcijah.

**4.1.1 Inšpekcija za kmetijstvo (KI)**

Glavni strateški cilji so usmerjeni v varstvo potrošnikov in zaščito kmetijskih zemljišč na način, da se zagotovi:

- preprečevanje zaraščanja in degradacije kmetijskih zemljišč,

- zagotavljanje sledljivosti porekla pri prodaji in prijavi pridelka z nadzorom registrov,

- zagotavljanje zadostnega deleža lastnih surovin in surovin, dokupljenih iz drugih kmetij ter opravljanje lastnih storitev, s ciljem boljše rabe lastnih proizvodnih zmogljivosti in delovnih moči kmetije pri nadzoru dopolnilne dejavnosti na kmetiji,

- zagotavljanje dobre kmetijske prakse pri gnojenju s spoštovanjem kmetijsko okoljskih pogojev, še posebej na vodovarstvenih območjih,

- nadzor identifikacije in registracije živali ter izvajanja rejskih programov javnih služb s področja kmetijstva oziroma živinoreje s ciljem zagotavljanja sledljivosti in posledično varstva potrošnikov,

- zagotavljanje plačevanja prispevkov za promocijo nekaterih kmetijskih pridelkov in živil,

- preprečevanje zavajanja pri nepoštenih poslovnih praksah, zlasti pri označevanju storitev kmetijske dejavnosti,

- preprečevanje sive ekonomije pri prometu s kmetijskimi pridelki in izdelki.

Strateške cilje bodo poskušali doseči na tri načine:

- s poostrenimi nadzori v okviru obstoječe zakonodaje,

- okrepljenim sodelovanjem z ostalimi inšpekcijami in organi, ki sodelujejo v Inšpekcijskem svetu (policija, mobilne enote Finančne uprave RS),

- aktivnim sodelovanjem pri spremembah področne zakonodaje.

Opredelitev ocene tveganja za dosego strateških ciljev.

Inšpekcijski nadzori bodo potekali po naslednjem vrstnem redu:

* + 1. Izredni inšpekcijski pregledi:

Zaradi zagotavljanja varnosti, s tem pa tudi varstva potrošnikov, se izredni inšpekcijski pregledi opravljajo prednostno. Izredni inšpekcijski pregledi se opravljajo na podlagi:

* prijave o nevarnem proizvodu v prometu,
* obvestila o ugotovljenih nepravilnostih,
* suma na nevaren proizvod v prometu,
* ostalih prijav državljanov.
	+ 1. Navodila in vodila, ki so pripravljena na podlagi ocene tveganja:

Ocena tveganja se pripravi za vsak strateški cilj, ker vsebuje različne kriterije.

* + 1. Osebne zaznave.

|  |  |  |
| --- | --- | --- |
| **Naziv ukrepa** | **Postavljeni cilji** |  **Opomba**  |
| Preprečevanje zaraščanja, neobdelanosti, degradacije in onesnaževanja kmetijskih zemljišč | V skladu z letnim programom dela in oceno tveganja se varujejo trajno varovana ali najboljša kmetijska zemljišča. |  |
| Nadzor vpisa in prijave kmetijskih gospodarstev, zemljišč in pridelkov v registre, nadzor identifikacije in registracije živali | V čim večji meri zagotavljati sledljivost kmetijskih pridelkov in živil. |  |
| Nadzor prodaje kmetijskih pridelkov in živil na lokalnem trgu, preprečevanje zavajanja glede izvora blaga in storitev pri trženju in označevanju, izpolnjevanje pogojev za opravljanje dopolnilnih dejavnosti na kmetiji | Preprečevanje nepoštenih poslovnih praks, zlasti pri označevanju storitev kmetijske dejavnosti. |  |
| Nadzor dobre kmetijske prakse in spoštovanja kmetijsko okoljskih ukrepov pri gnojenju, skladiščenju gnoja in uporabi digestata in komposta | Pregledati kmetijska gospodarstva, ki ležijo predvsem na VVO in se hkrati ukvarjajo z živinorejo in na ta način zagotavljati varovanje čiste pitne vode in spoštovanje varovanja okolja. |  |
| Nadzor promocije kmetijskih in živilskih proizvodov in organizacije proizvajalcev  | Nadzor obračuna prispevkov za promocijo sektorja sadja za zagotavljanje sledljivosti slovenskega blaga, izpolnjevanje pogojev za delovanje organizacij proizvajalcev. | Sektor je stopil v shemo v letu 2019. |

**4.1.2 Inšpekcija za gozdarstvo (GI)**

Pri delu inšpekcije za gozdarstvo uporabljajo elemente učinkovitosti, kakovosti in odgovornosti. To je pozitivna praksa preteklih let. Prva prioriteta dela je nadzor izvajanja predpisov o varstvu gozdov in določenih ukrepov za zatiranje populacij škodljivih žuželk – podlubnikov. Ta prioriteta je izpostavljena še posebno zaradi naravnih ujm, ki so v preteklih letih prizadele slovenske gozdove.

Prioritete dela inšpekcije za gozdarstvo so:

1. Nadzor izvajanja sečenj, gojitvenih in varstvenih del, posebno pa izvajanja s predpisi o varstvu gozdov predpisanimi ukrepi za zatrtje prenamnoženih populacij žuželk – podlubnikov, s ciljem preprečevanja škodljivih posledic v gozdnih ekosistemih.

GI opravlja nadzor, če se sečnjo dreves in gojitvena dela izvaja na podlagi in v skladu z odločbami Zavoda za gozdove Slovenije (ZGS), če so varstvena dela izvršena v roku in v skladu z odločbo ZGS, če so gozdne prometnice vzdrževane in grajene po postopku določenem v Zakonu o gozdovih (v nadaljnjem besedilu: ZG).

1. Nadzor izvajalcev del v gozdovih:

GI nadzoruje ali izvajalci del v gozdovih izpolnjujejo pogoje strokovne usposobljenosti za delo v gozdu in usposobljenosti za varno in zdravo delo. GI pri nadzoru izvajalcev del v gozdovih dobro sodeluje z IRSD ter s FURS. Gre za skupne akcije na terenu ali medsebojne odstope zadev v pristojno reševanje.

1. Nadzor subjektov, ki dajejo na trg gozdno lesne sortimente, s ciljem preprečevanja trgovanja z nelegalno pridobljenim lesom in sive ekonomije. V sklopu tega nadzora je izdelan načrt pregledov sistemov potrebne skrbnosti, ki ga zahteva Uredba (EU) št. 995/2010 na podlagi ***ocene tveganja.*** Izvajajo se redni pregledi vsaj enkrat na pet let pri večjih subjektih. Pri ostalih zavezancih nadzor temelji na naključnem izboru in ob vsaki ugotovitvi ter prijavi kršitev določb ZG.
2. Nadzor posegov v gozd in gozdni prostor s ciljem preprečevanja degradacije gozdov. V tem primeru gre za posege v gozd in gozdni prostor zaradi odvzemanja materiala iz gozda, navažanja odpadnega materiala, postavitve nedovoljenih objektov, krčitve gozdov brez dovoljenja ZGS, uporabo gozdnega prostora v druge namene, krčitve gozdov brez dovoljenja ZGS in za primere, ko je zaradi poseka drevja prišlo do zmanjševanja funkcij gozdov.

Inšpekcijski nadzori bodo potekali po naslednjem vrstnem redu:

1. prijave,
2. navodila in vodila, ki so pripravljena na podlagi analize tveganja,
3. osebne zaznave.

Skupni inšpekcijski nadzori z drugimi inšpekcijami:

Inšpekcija za gozdarstvo predlaga, da se pri nadzoru varnosti pri delu izvajalcev del v gozdovih izvedejo skupne akcije z IRSD, pri nadzoru sečnje, prevoza in prodaje lesa pa s FURS.

|  |  |  |
| --- | --- | --- |
| **Naziv ukrepa** | **Postavljeni cilji** |  **Opomba**  |
| Nadzor izvajanja sečenj, gojitvenih in varstvenih del, posebno pa izvajanja s predpisi o varstvu gozdov predpisanimi ukrepi za zatrtje prenamnoženih populacij žuželk  | Ohraniti trajnost gozdov |  |
| Nadzor izvajalcev del v gozdovih | Strokovno in varno izvajanje del v gozdovih |  |
| Nadzor subjektov, ki dajejo na trg gozdno lesne sortimente | Preprečevanje dajanja na trg nelegalno posekanega lesa |  |
| Nadzor posegov v gozd in gozdni prostor | Preprečevanja degradacije gozdov |  |

**4.1.3 Inšpekcija za lovstvo in ribištvo (LRI)**

Prioritete dela inšpekcije za lovstvo in ribištvo so:

1. Nadzor izvajanja lovsko gojitvenih načrtov in nadzor dela, ki ga opravijo komisije za pregled odvzema po lovskih družinah. Cilj nadzora je ugotavljanje izvrševanja načrtovanih obveznosti upravljavcev lovišč in sprejetje ustreznih ukrepov v primeru ugotovljenih nepravilnosti.
2. Izvrševanje načrtovanih ukrepov pri upravljavcih lovišč skladno z določili koncesijske pogodbe.
3. Nadzor izvajanja gospodarskega ribolova s poudarkom na nadzoru ribiških dejavnosti, ki se izvajajo v Piranskem zalivu. Cilj je zagotoviti nadzor na področju morskega ribištva na celotnem območju slovenskega morja.
4. Nadzor izvajanja ribiškega upravljanja na podlagi načrtov in poročil o izvajanju. Cilj nadzora je ugotavljanje izvrševanja načrtovanih obveznosti upravljavcev ribiških okolišev in sprejetje ustreznih ukrepov v kolikor so ugotovljene nepravilnosti.

Izvrševanje inšpekcijskih pregledov:

1. Ocena tveganja na podlagi ugotovljenih nepravilnosti, pri pregledu izvajanja načrtovanih ukrepov tako na področju lovstva kot na področju ribištva.
2. Na področju morskega ribištva je prioriteta dela na nadzoru izvajanja ribiških aktivnosti v Piranskem zalivu.
3. Ukrepi na podlagi prispelih prijav.

Sodelovanje z ostalimi nadzornimi organi:

1. Sodelovanje s Policijo na področju morskega ribištva pri nadzoru izvajanja ribolova, na področju lovstva pri nadzoru skupnih lovov in uporabe lovskega orožja. Sodelovanje v skladu z dogovorom, predvidoma najmanj 10 skupnih nadzorov letno.
2. Sodelovanje s Finančno upravo RS na področju prodaje rib in ribiških proizvodov. Sodelovanje v skladu z dogovorom, predvidoma najmanj 4 skupnih akcij letno.

|  |  |  |
| --- | --- | --- |
| **Naziv ukrepa** | **Postavljeni cilji** |  **Opomba**  |
| **Lovska inšpekcija** |  |  |
| Izvajanje inšpekcijskih ukrepov v primeru opuščanja ocenjevanja in izplačila škod od divjadi. | Po posredovanih potrebah in zahtevah.  |  |
| Izvajanje določil koncesijske pogodbe pri upravljavcih lovišč. | Pregled 10 % upravljavcev. lovišč. |  |
| **Inšpekcija za morsko ribištvo** |  |  |
| Nadzor izvajanja gospodarskega ribolova na področju piranskega zaliva. | Pregled 90 % gospodarskih ribičev, ki izvajajo ribolov na tem področju. |  |
| Nadzor prodaje rib in ribiških proizvodov. | Na podlagi ocene tveganja za leto 2020. |  |
| **Inšpekcija za sladkovodno ribištvo** |  |  |
| Nadzor izvajanja ribiškega upravljanja na podlagi načrtov in poročil o izvajanju. | Pregled vseh upravljavcev ribiških okolišev. |  |

**4.1.4 Inšpekcija za vinarstvo (VI)**

Strateški cilji inšpekcije za vinarstvo so zastavljeni tako, da bo nadzor nad izvajanjem predpisov, ki določajo pridelavo in promet z grozdjem, moštom, vinom in drugimi proizvodi iz grozdja in vina, čim bolj učinkovit in ciljno usmerjen glede na prioritete dela.

Osnovni cilj je doseganje čim boljših rezultatov dela, pri nadzoru pa sledenje osnovnim ciljem, ki so določeni v predpisih, usmeritvi matičnega ministrstva in politike države ter čim hitrejše odzivanje na dogajanja na terenu in trgu.

Z rednimi in izrednimi nadzori se namerava zmanjšati tveganje za nepravilnosti pri pridelavi in prodaji vina in ostalih proizvodov iz grozdja in vina na segmentu varnosti, kakovosti, označevanja in zaščiti geografskega porekla.

Zato nameravajo kot prioriteto dela:

* povečati obseg nadzora vina v prometu, ki mora biti identično s priloženimi listinami, brez napak ali bolezni;
* povečati obseg nadzora vpisanih vinogradov v registru proizvajalcev grozdja in vina (v nadaljevanju: RPGV);
* povečati obseg nadzora pridelovalcev, ki prijavljajo pridelek, zaloge vina in enološke postopke;
* izvajati nadzor pri pridelovalcih, ki prijavljajo manjše količine pridelka, kljub odsotnosti naravne nesreče ali vremenskih ujm, ki bi lahko zmanjšale pridelavo;
* izvajati navzkrižno kontrolo med prijavo izpada pridelka URSZR in prijavo pridelka v RPGV;
* povečati obseg nadzora vina v prometu, ki ga bodo spremljale predpisane listine;
* predvideno je, da bodo delež vina in ostalih proizvodov iz grozdja in vina v prometu spremljali dokumenti, iz katerih bo razvidna sledljivost;
* izvajati navzkrižne kontrole med prodajalci in pridelovalci;
* vzdrževati visok delež pridelovalcev, ki izpolnjujejo zahteve določb dobre higienske prakse;
* v čim večji meri zagotoviti varstvo geografskega porekla na način, da se poveča delež pridelovalcev, ki vodijo predpisane evidence in zmanjšati število nepravilnih označitev vina v prometu;
* okrepiti obseg sodelovanja z ostalimi inšpekcijami, predvsem na področju izmenjave podatkov.

Strateški cilji inšpekcije za vinarstvo v letu 2020:

1. Z nadzori zmanjšati tveganje za nepravilnosti pri pridelavi in prodaji vina in ostalih proizvodov iz grozdja in vina na segmentu varnosti, kakovosti in označevanja.

Za dosego tega cilja je potrebno slediti razmeram na trgu in rezultatom inšpekcijskih pregledov iz preteklih let.

S ciljem želijo:

* potrošniku zagotavljati kakovostno in zdravstveno neoporečno, varno vino,
* v čim večji meri zagotoviti varstvo geografskega porekla na način, da se poveča delež pridelovalcev, ki vodijo predpisane evidence in zmanjšati število nepravilnih označitev vina v prometu,
* okrepiti obseg **sodelovanja z ostalimi inšpekcijami**, zlasti Finančno upravo RS, Upravo RS za varno hrano, veterinarstvo in varstvo rastlin, Tržnim inšpektoratom RS in Inšpektoratom RS za delo, predvsem na področju izmenjave podatkov,
* pri enem inšpekcijskem pregledu opraviti nadzor po več zakonih in vsebinah hkrati (npr. nadzor dopolnilne dejavnosti in pridelave vina).
1. Preprečevanje sive ekonomije pri prometu z vinom in ostalimi proizvodi iz grozdja in vina, kar bodo poskušali doseči na tri načine:
* s poostrenimi nadzori v okviru obstoječe zakonodaje,
* z okrepljenim sodelovanjem z ostalimi inšpekcijami in organi, ki sodelujejo v Inšpekcijskem svetu (Policija, Finančna uprava RS),
* z aktivnim sodelovanjem pri spremembah področne zakonodaje.
1. Preprečevanje nepoštenih poslovnih praks, ki predstavljajo:
* zavajajoče poslovne prakse z zavajajočim ravnanjem,
* zavajajoče poslovne prakse z zavajajočo opustitvijo,
* zavajajoče poslovne prakse, ki v vseh okoliščinah velja za nepošteno,
* agresivne poslovne prakse,
* agresivne poslovne prakse, ki v vseh okoliščinah veljajo za nepoštene.
1. Preprečevanje prijave neupravičenih posledic naravne nesreče z navzkrižno kontrolo prijave pridelka grozdja in vina v primeru naravnih nesreč.

|  |  |  |
| --- | --- | --- |
| **Naziv ukrepa** | **Postavljeni cilji** |  **Opomba**  |
| Nadzor nad prijavo podatkov v Register pridelovalcev grozdja in vina | Zmanjšati tveganje za nepravilnosti pri pridelavi in prodaji vina ter preprečevanje sive ekonomije. | Večina pregledov se opravi administrativno v zimskih mesecih. |
| Nadzor nad pridelavo grozdja, mošta in vina | Z vzorčenjem in pregledi na kraju pridelave zmanjšati tveganje za nepravilnosti pri pridelavi in prodaji vina ter preprečevanje sive ekonomije. |  |
| Povečan nadzor nad tujimi vini v prometu (spodnje police, z oznako sorte, namizna) po 6 parametrih iz Uredbe 2019/34 | Vzorčenje vsake 60-te pošiljke vina iz EU (prejem) in vsake 30 iz tretjih držav (uvoz), ki obsega več kot 1.000 litrov, ne glede na obliko pakiranja (rinfuza ali polnjeno v predpisano embalažo).  |  |
| Nadzor nad označevanjem | Zmanjšati tveganje za nepravilnosti pri pridelavi in prodaji vina ter preprečevanje sive ekonomije. |  |
| Nadzor nad nepoštenimi poslovnimi praksami. | Preprečevanje nepoštenih poslovnih praks zlasti pri označevanju geografskega porekla in označevanju in deleža lastnih surovin. |  |

Opredelitev ocene tveganja za dosego strateških ciljev.

Inšpekcijski nadzori bodo potekali po naslednjem vrstnem redu:

1.Izredni inšpekcijski pregledi:

Zaradi zagotavljanja varnosti in kakovosti vina, s tem pa tudi varstva potrošnikov, se izredni inšpekcijski pregledi opravljajo prednostno. Izredni inšpekcijski pregledi se opravljajo na podlagi:

* prijave o nevarnem živilu v prometu,
* obvestila o ugotovljenih nepravilnostih v sistemu RASFF,
* suma na nevaren proizvod v prometu,
* ostalih prijav državljanov.

2.Navodila in vodila, ki so pripravljena na podlagi ocene tveganja:

Ocena tveganja določa intenzivnost in vrsto inšpekcijskega postopka ter je hkrati merilo za odvzem vzorcev v programu dela. Ocena tveganja pri delu inšpekcije za vinarstvo je pripravljena glede na intenzivnost in vrsto inšpekcijskega postopka ter merilo za odvzem vzorcev v programu dela. Sestavljena je iz naslednjih parametrov:

* ugotovljene nepravilnosti v preteklem obdobju,
* velikost pridelovalca (velikost vinograda, ki ga obdeluje pridelovalec oziroma količina odkupljenega grozdja pri polnilcih),
* obseg proizvodnje (prijava pridelka),
* pridelava vina z zaščitenim geografskim poreklom,
* število izdanih odločb o primernosti vina za promet vključno nadzorom ali njegove dejanske lastnosti oz. geografsko poreklo ustrezajo označenim geografskim poreklom,
* sezonsko in krajevno pojavljanje v prometu,
* nov pridelovalec ali distributer na slovenskem trgu,
* postopki ravnanja z vinom.

3. Osebne zaznave.

* 1. **UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN, INŠPEKCIJA ZA VARNO HRANO, VETERINARSTVO IN VARSTVO RASTLIN**

Uprava Republike Slovenije za varno hrano, veterinarstvo in varstvo rastlin (v nadaljnjem besedilu: UVHVVR) je organ v sestavi Ministrstva za kmetijstvo, gozdarstvo in prehrano. Kot notranje-organizacijska enota za izvajanje inšpekcijskega nadzora je znotraj UVHVVR organizirana Inšpekcija za varno hrano, veterinarstvo in varstvo rastlin, ki deluje na centralni ravni, na desetih območnih uradih in na dveh mejnih kontrolnih točkah.

**4.2.1 Sistemski inšpekcijski nadzori (na podlagi količnika ocene tveganja in na podlagi izbranih aktualnih vsebinskih področij)**

Inšpekcija za varno hrano, veterinarstvo in varstvo rastlin izvaja stalen nadzor, kot je to določeno z zakonodajo (EU uredbe, odločbe ter nacionalni predpisi) na področju uvoza živali in blaga ter v klavno-predelovalnih obratih. Na ostalih področjih Inšpekcija za varno hrano, veterinarstvo in varstvo rastlin izvaja nadzor na podlagi planov rednega dela, katerih podlaga so ocene tveganja, upoštevajoč vrsto dejavnosti, zgodovino nosilca dejavnosti, lastne kontrole nosilcev dejavnosti, informacije o tveganjih in druge informacije.

Področja, na katerih se izvede oceno tveganja za subjekte nadzora so:

* zdravstveno varstvo živali, identifikacija in registracija živali,
* zaščita živali,
* uporaba veterinarskih zdravil in z uporabo zdravil povezana sledljivost zdravil,
* ravnanja z živalskimi stranskimi proizvodi in predelanimi proizvodi,
* distribucije, proizvodnje in predelave krme za živali,
* proizvodnje, predelave in distribucije živil, vključno z preverjanjem kriterijev varnosti živil ter kakovosti ter označevanje živil,
* nadzor nad izvajalci prenesenih nalog nadzora,
* zdravja rastlin,
* rastlinskega reprodukcijskega materiala,
* dajanje na trg fitofarmacevtskih sredstev in njihova uporaba
* področje uvoza živih živali, živil živalskega in rastlinskega izvora ter uvoza drugega blaga, kjer se izvajajo pregledi za sprostitev blaga na teritorij EU.
* »Food fraud« mreža in sodelovanje v okviru upravne pomoči med državami članicami.

Za vsako izmed naštetih področjih je izdelanih več sistemov določanja tveganj in s stopnjo tveganja povezanega določanja pogostosti nadzora posameznega subjekta.

Inšpekcija za varno hrano, veterinarstvo in varstvo rastlin načrtuje v letu 2020 naslednje **prednostne naloge:**

* izvedba vseh rednih nalog nadzora v skladu s potrjenim planom dela, upoštevajoč, da je obseg nalog določen glede na ocene tveganja;
* na podlagi ugotovljenih tveganj izvesti vse postopke za obvladovanje tveganj in za obveščanje javnosti o tveganjih;
* v rednih in izrednih nadzorih preverjanje sledljivosti in pravilnosti označevanja živil, krme, veterinarskih zdravil, fitofarmacevtskih sredstev;
* izvedba posebnih nadzorov glede na ugotovitve iz predhodnega leta zlasti pri večletnih programih na področju zdravja rastlin (viroidna zahrnelost hmelja);
* izvedba s strani Evropske Komisije koordiniranih nadzorov in skupnih nadzorov z državami članicami.

**4.2.2 Prioritetni inšpekcijski nadzori na osnovi prejetih pobud in prijav (pri katerih je prednostna obravnava upravičena z vidika javnega interesa) in inšpekcijski nadzori na osnovi ostalih prejetih pobud in prijav, ki niso bili določeni kot prioritetni**

Inšpekcija za varno hrano, veterinarstvo in varstvo rastlin obravnava vse sprejete prijave in pobude pravnih in fizičnih oseb. Neposrednih prijav na vseh področjih iz pristojnosti UVHVVR je približno 4000 na leto. Poleg tega so povod za izredne naloge nadzora še sporočila o tveganjih iz drugih držav članic, rezultati lastnega spremljanja skladnosti živali in blaga na trgu in pri uvozu, Evropski koordinirani programi nadzora na določenih področjih.

Vsaka informacija o tveganju za zdravje ljudi, zdravje živali, zdravje rastlin ali okolje - kar se tiče fitofarmacevtskih sredstev in gensko spremenjenih organizmov - mora biti obravnavana v najkrajšem možnem času. Vse prijave se obravnavajo znotraj notranjih organizacijskih enot – Območnih uradov UVHVVR. Za organizacijo, koordinacijo in razporejanje dela znotraj Območnih uradov UVHVVR je odgovoren direktor območnega urada.

**4.2.3 Prekrškovni postopki**

Na vseh področjih so inšpektorji dolžni odrediti ukrepe za skladnost z inšpekcijsko upravnimi akti in za ugotovljena neskladja izreči za to določene sankcije. Cilj na tem področju je, da se prekrškovni postopki uvedejo čimprej, najpozneje pa v 6 mesecih od dneva storitve prekrška.

**4.2.4 Skupni inšpekcijski nadzori**

Inšpekcija za varno hrano, veterinarstvo in varstvo rastlin **načrtuje sodelovanje s:**

* Finančno upravo RS: redno sodelovanje pri nadzoru živali, rastlin, fitofarmacevtskih sredstev, krme in živil ob uvozu in glede na potrebe obeh organov;
* Policijo: nadzori nad odgovornostjo imetnikov psov, glede na potrebe obeh organov;
* Tržnim inšpektoratom RS: nadzor dogovorjenih skupin subjektov in glede na potrebe obeh organov;
* Zdravstvenim inšpektoratom RS: glede razvrščanja prehranskih dopolnil in živil.

**5. MINISTRSTVO ZA KULTURO**

**5.1 INŠPEKTORAT REPUBLIKE SLOVENIJE ZA KULTURO IN MEDIJE**

**5.1.1 Področja, ki bodo, upoštevaje oceno tveganja, predmet inšpekcijskih pregledov**

Inšpektorat RS za kulturo in medije bo v letu 2020 opravljal:

* sistemske (redne) inšpekcijske nadzore,
* prioritetne inšpekcijske nadzore na osnovi prejetih prijav in pobud,
* inšpekcijske nadzore na osnovi prejetih prijav, vlog, pritožb in sporočil, ki niso prioritetno obravnavani, in se v okviru razpoložljive kadrovske sestave inšpektorata obravnavajo glede na vrstni red prispetja.

Sistemski oziroma redni inšpekcijski nadzori, na podlagi katerih se pri zavezancih preverja spoštovanje izvajanja predpisov, ki so v pristojnosti nadzora Inšpektorata RS za kulturo in medije, bodo izvedeni na področju nadzora nad:

1. knjižnicami in knjižnično dejavnostjo: preverjanje obratovalnega časa in organiziranosti izbranih splošnih knjižnic,

2. varstvom dokumentarnega in arhivskega gradiva: nadzor nad izpolnjevanjem določb Zakona o varstvu dokumentarnega in arhivskega gradiva ter arhivih (Uradni list RS, št. [30/06](http://www.uradni-list.si/1/objava.jsp?sop=2006-01-1229) in [51/14](http://www.uradni-list.si/1/objava.jsp?sop=2014-01-2170), v nadaljnjem besedilu: ZVDAGA) glede varstva e-arhivske dediščine (npr. notranja pravila) pri ustvarjalcih arhivskega gradiva večjega pomena.

Nadzor traja daljše časovno obdobje.

Prioritetni inšpekcijski nadzori bodo opravljeni na podlagi prejetih prijav in pobud za nadzor glede na težo kršitve in možne posledice, ki jih kršitev ima za javni interes in kadar gre za zadevo, v kateri je delo drugih organov ali institucij odvisno od ugotovitev inšpektorjev.

Prednostno se bo obravnavalo:

1. objekti, ki imajo status kulturnega spomenika, državnega ali lokalnega pomena in je, bodisi zaradi nedovoljenih posegov, bodisi zaradi nevzdrževanja, ogrožena ohranitev njihovega kulturnega pomena in primeri, pri katerih objekti kulturne dediščine zaradi slabega gradbenega stanja lahko predstavljajo tudi nevarnost za premoženje, zdravje in življenje ljudi, oziroma lahko ogrožajo mimoidoči promet, sosednje objekte ali svojo neposredno okolico;
2. arhivsko gradivo, ki ima status kulturnega spomenika, primeri, ko zaradi nesreč, ki jih bodisi namerno ali nenamerno povzroči človek (npr. požar, vdor vode) ali zaradi naravnih nesreč (npr. poplava, vihar, potres, plaz in podobno), obstaja (neposredna) nevarnost poškodovanja ali je že nastala škoda na arhivskem gradivu, ter drugi primeri, ko zaradi nepravilnega ravnanja oziroma rabe ali opustitve dolžnega ravnanja z arhivskim gradivom obstaja (neposredna) nevarnost poškodovanja ali je že nastala škoda na arhivskem gradivu (npr. kot posledica ne zagotavljanja materialnih, kadrovskih in finančnih pogojev za varstvo arhivskega gradiva ali/in nepoznavanja/neupoštevanja arhivske zakonodaje);
3. nacionalno bogastvo oz. premičnina, ki ima status kulturnega spomenika in je, bodisi poškodovana ali je v neposredni nevarnosti poškodovanja, bodisi zaradi nepravilnega vzdrževanja, ravnanja ali rabe, bodisi zaradi opustitve dolžnega vzdrževanja ali ravnanja obstaja nevarnost njegovega poškodovanja;
4. arheološka ostalina, ki ima status kulturnega spomenika, in je bodisi zaradi nedovoljenih posegov bodisi zaradi ne vzdrževanja, ogrožena;
5. zaščita otrok in mladoletnikov v elektronskih publikacijah, ko dostop do pornografskih vsebin v spletnih elektronskih publikacijah ni omejen z zaščito tako, da otroci in mladoletniki do njih ne morejo dostopati;
6. izdajanje programskih vsebin prek medija, ki ni vpisan v razvid medijev pri pristojnem ministrstvu;
7. omejitve lastništva v medijih;
8. nadzor nad oglaševalskimi vsebinami;
9. nadzor nad elektronskimi mediji;
10. zaščita slovenskega jezika v medijih;
11. javna raba slovenščine; spletno predstavljanje pravnih in fizičnih oseb z registrirano dejavnostjo in javna raba slovenščine v zdravstveni dejavnosti;
12. obvezni izvod publikacij; oddaja obveznih izvodov (5. člen Zakona o obveznem izvodu publikacij (Uradni list RS, št. [69/06](http://www.uradni-list.si/1/objava.jsp?sop=2006-01-2977) in [86/09](http://www.uradni-list.si/1/objava.jsp?sop=2009-01-3807), v nadaljnjem besedilu: ZOIPub)).

Z izrednimi nadzori pa se bodo preverjale vsebine navedb v konkretnih prijavah, kar pomeni, da se ti nadzori opravljajo na podlagi konkretnih prijav, vlog, pritožb in sporočil. Inšpektor se bo na podlagi vsebine prijave odločil, ali bo pri zavezancu opravil inšpekcijski nadzor ali ne.

**5.1.2 Vodenje prekrškovnih postopkov**

Inšpektorat RS za kulturo in medije bo v okviru svojih pristojnosti vodil tudi hitre prekrškovne postopke v zvezi s kršitvami določb Zakona o varstvu kulturne dediščine, Zakona o medijih ter kršitvami Zakona o javni rabi slovenščine.

* + 1. **Področja, na katerih so predvideni skupni inšpekcijski pregledi**

Inšpektorat RS za kulturo in medije v letu 2020 ne načrtuje skupnih inšpekcijskih nadzorov z drugimi inšpekcijskimi organi.

**5.1.4 Ocena števila oziroma deleža inšpekcijskih pregledov, izvedenih na podlagi prejetih prijav**

Ocenjujejo, da bo v letu 2020 delež začetih postopkov na podlagi prijav (tudi anonimnih) znašal med 80 in 90 % vseh postopkov.

**6. MINISTRSTVO ZA NOTRANJE ZADEVE**

**6.1 INŠPEKTORAT REPUBLIKE SLOVENIJE ZA NOTRANJE ZADEVE**

Strateške usmeritve in prioritete dela Inšpektorata RS za notranje zadeve temeljijo na podlagi Strateških usmeritev Ministrstva za notranje zadeve in na trenutni aktualni problematiki z vidika varnosti življenja, premoženja in zdravja ljudi.

* + 1. **Inšpekcijski (sistemski) nadzori v letu 2020**
* Izvedeni bodo na podlagi problematike od najbolj do najmanj prioritetnih: a) zasebno varovanje, b) orožje, eksploziva in pirotehnika, c) varnost na smučiščih, d) detektivska dejavnost in e) tajni podatki.
* Glede na organizacijske, kadrovske in finančne zmožnosti bo v letu 2020 izvedenih med 700 in 750 inšpekcijskih nadzorov.
* Na podlagi ocene tveganja in aktualne problematike v okviru zgoraj navedenih področjih, bo dodatno glede na prioritete, ustrezno prilagojeno število inšpekcijskih nadzorov.

Nadzirana področja so zelo široka, zato bodo inšpekcijski nadzori na posameznih področij dela ciljno usmerjeni predvsem na ključno problematiko določenega področja in sicer:

1. **Zasebno varovanje:**
* nočni lokali in diskoteke, kjer se prirejajo javne prireditve,
* večje javne prireditve (športne in zabavne) po celotni državi, kjer gre za veliko koncentracijo ljudi oz. obiskovalcev in je stopnja tveganja višja,
* varovanje za državo pomembnih objektov (kritična infrastruktura),
* varnostne službe na sedežih - predvsem tam, kjer se pojavljajo pogoste kršitve in nepravilnosti ter prijave,
* delovanje varnostno nadzornih centrov,
* spoštovanje standardov na področju zasebnega varovanja,
* varovanje prevoza denarja in drugih vrednostnih pošiljk,
* varovanje denarnih ustanov, trgovskih centrov in drugih pomembnih objektov (npr. državni organi).
1. **Orožje, eksploziva in pirotehnika**
* trgovine z orožjem,
* varnost na streliščih,
* nadzor nad subjekti, ki posedujejo orožne posestne listine in imajo v posesti več kosov orožja (strelska društva in različna druga društva),
* priprava in izvedba ognjemetov,
* distribucija, skladiščenja in prodaja pirotehničnih izdelkov.
1. **Varnost na smučiščih**
* zagotavljanje varnosti in reda na smučiščih s poudarkom na delu nadzornikov na smučiščih (posebno v času šolskih počitnic, ko je obiskanost smučišč največja).
1. **Detektivska dejavnost**
* izvajanje detektivske dejavnosti in preverjanje izpolnjevanja pogojev nosilcev,
* preverjanje subjektov, ki oglašujejo to dejavnost brez ustrezne licence.
1. **Tajni podatki**
* varovanje in poslovanje s tajnimi podatki v zasebnem in javnem sektorju.

**6.1.2 Prioritetni inšpekcijski nadzori na podlagi prejetih pobud in prijav**

Ocenjuje se, da bodo inšpektorji Inšpektorata RS za notranje zadeve uspeli izvesti vse inšpekcijske nadzore, izvedene na podlagi prejetih pobud in prijav. V prvi fazi se poskuša prijavo ali pobudo preveriti v okviru že načrtovanih sistemskih inšpekcijskih nadzorov, če pa to ni mogoče, se v nadaljevanju izvedejo izredni inšpekcijski nadzori. Največ prijav je s področja zasebnega varovanja, a je število obvladljivo in jih je mogoče obravnavati v tekočem letu.

Ocenjuje se, da bo na podlagi prejetih pobud in prijav v letu 2020 izvedeno okvirno med 50 in 60 inšpekcijskih nadzorov. Prioritetne inšpekcijske nadzore, kjer se bo ocenilo, da obstaja nevarnost za življenje, zdravje in premoženje ljudi oziroma to zahteva javni interes, se bo izvedlo nemudoma.

**6.1.3 Prekrškovni postopki**

Temelja usmeritev in prioriteta dela Inšpektorata RS za notranje zadeve na tem področju je, da se prekrškovni postopki rešujejo hitro, brez nepotrebnega odlašanja. Sledilo se bo cilju, da bodo prva dejanja inšpektorja izvedena v čim krajšem možnem času, upoštevaje obseg dela. Največ prekrškovnih postopkov bo izvedenih na podlagi prejetih predlogov za uvedbo postopka s strani upravičenih predlagateljev, saj je Inšpektorat RS za notranje zadeve prekrškovni organ tudi na drugih področjih dela.

**6.1.4 Sodelovanje z drugimi inšpekcijami**

Izvedeni bodo skupni nadzori z Inšpektortom RS za delo na področju zasebnega varovanja, kjer Inšpektorat RS za notranje zadeve prejema tudi največ prijav, povezanih s kršitvami pravic iz delovnega razmerja, kot tudi skupni nadzori s Policijo, Tržnim inšpektoratom RS ter Inšpektoratom RS za varstvo pred naravnimi in drugimi nesrečami.

**7. MINISTRSTVO ZA JAVNO UPRAVO**

**7.1 UPRAVA REPUBLIKE SLOVENIJE ZA INFORMACIJSKO VARNOST**

V letu 2020 bo Uprava Republike Slovenije za informacijsko varnost (v nadaljevanju: URSIV) v skladu s splošnimi načeli inšpekcijskega nadzora, opredeljenimi v ZIN, opravljala nadzor nad izvrševanjem določil Zakona o elektronskem poslovanju in elektronskem podpisu (Uradni list RS, št. 98/04 – uradno prečiščeno besedilo, 61/06-ZEPT in 46/14), Uredbe (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (Uradni list RS, št. 257 z dne 28. 8. 2014, str. 73, v nadaljnjem besedilu: Uredba eIDAS), Uredbe o izvajanju Uredbe (EU) o elektronski identifikaciji in storitvah zaupanja za elektronske transakcije na notranjem trgu in razveljavitvi Direktive 1999/93/ES (Uradni list RS, št. 46/16), Zakona o informacijski varnosti (Uradni list RS, št. 30/18, v nadaljnjem besedilu: ZInfV) in Zakona o dostopnosti spletišč in mobilnih aplikacij (Uradni list RS, št. 30/18, v nadaljnjem besedilu: ZDSMA).

URSIV bo vodila tudi nacionalni zanesljivi seznam, vključno z informacijami o ponudnikih kvalificiranih storitev zaupanja, za katere je odgovorna, skupaj z informacijami o kvalificiranih storitvah zaupanja, ki jih ti ponudniki zagotavljajo.

Aktivnosti nadzora bo URSIV izvajal na treh delovnih področjih, in sicer po:

1. **ZInfV**
* nadzirati, ali izvajalci bistvenih storitev izpolnjujejo svoje obveznosti iz prvega in petega odstavka 10. člena, iz 11. člena, iz prvega, drugega in petega odstavka 12. člena, iz prvega in drugega odstavka 13. člena, iz šestega odstavka 14. člena tega zakona ter iz odločb, izdanih na podlagi četrtega odstavka 21. člena in četrtega odstavka 22. člena tega zakona, ter na njihovi podlagi določene ukrepe za varnost omrežij in informacijskih sistemov;
* nadzirati, ali ponudniki digitalnih storitev skladno s prvim ali drugim odstavkom 15. člena tega zakona, izpolnjujejo svoje obveznosti iz prvega, drugega in tretjega odstavka 14. člena tega zakona ter iz odločbe, izdane na podlagi četrtega odstavka 21. člena tega zakona;
* nadzirati, ali organi državne uprave izpolnjujejo svoje obveznosti iz prvega in drugega odstavka 16. člena, iz prvega, drugega in petega odstavka 17. člena, iz prvega in drugega odstavka 18. člena tega zakona ter iz odločb, izdanih na podlagi četrtega odstavka 21. člena in četrtega odstavka 22. člena tega zakona, ter na njihovi podlagi določene ukrepe za varnost omrežij in informacijskih sistemov.

Cilj delovanja URSIV na področju informacijske varnosti je ureditev področja informacijske varnosti in zagotovitev visoke ravni varnosti omrežij in informacijskih sistemov v Republiki Sloveniji, ki so bistvenega pomena za nemoteno delovanje države v vseh varnostnih razmerah in zagotavljajo bistvene storitve za ohranitev ključnih družbenih in gospodarskih dejavnosti.

1. **Uredba eIDAS**
* nadzirati ponudnike kvalificiranih storitev zaupanja s sedežem na ozemlju Republike Slovenije;
* po potrebi sprejeti ukrepe v zvezi s ponudniki nekvalificiranih storitev zaupanja s sedežem na ozemlju Republike Slovenije, na podlagi naknadnega nadzora, kadar je obveščen, da ti ponudniki ali storitve zaupanja, ki jih zagotavljajo, domnevno ne izpolnjujejo zahtev iz Uredbe eIDAS;
* sodelovati z drugimi nadzornimi organi ter jim nuditi pomoč;
* analizirati poročila o skladnosti z Uredbo eIDAS in ugotavljati, ali ponudniki kvalificiranih storitev zaupanja in kvalificirane storitve zaupanja, ki jih zagotavljajo, izpolnjujejo zahteve iz Uredbe eIDAS;
* obveščati druge nadzorne organe in javnost o kršitvah varnosti ali izgubi celovitosti;
* poročati Evropski komisiji (v nadaljevanju: EK) o svojih glavnih dejavnostih;
* izvajati revizije ali izdajati zahtevke organu za ugotavljanje skladnosti, da opravi ugotavljanje skladnosti ponudnikov kvalificiranih storitev zaupanja;
* sodelovati z organi za varstvo podatkov, zlasti obveščanje teh organov o rezultatih revizij ponudnikov kvalificiranih storitev zaupanja brez nepotrebnega odlašanja, če se zdi, da so bila kršena pravila o varstvu osebnih podatkov;
* odobriti kvalificiran status ponudnikom storitev zaupanja in storitvam, ki jih zagotavljajo, ter odvzem takšnega statusa;
* preverjati obstoj in pravilno uporabo določb o načrtih za prenehanje zagotavljanja storitve v primerih, ko ponudnik kvalificiranih storitev zaupanja preneha opravljati svoje dejavnosti, vključno z načinom, kako so te informacije dostopne;
* izdajati zahtevke ponudnikom storitev zaupanja, da odpravijo morebitno neizpolnjevanje zahtev iz Uredbe eIDAS;
* v primeru zahteve Republike Slovenije vzpostaviti, vzdrževati in posodabljati infrastrukturo zaupanja v skladu s pogoji iz nacionalnega prava;
* do 31. marca predložiti EK poročilo o svojih glavnih dejavnostih v predhodnem koledarskem letu, skupaj s povzetkom uradnih obvestil o kršitvah, ki jih je prejel od ponudnikov storitev zaupanja.

Cilj delovanja URSIV na področju elektronske identifikacije in storitev zaupanja je ureditev pravilnega delovanje notranjega trga tako, da se doseže ustrezna raven varnosti sredstev elektronske identifikacije in storitev zaupanja. S tem želi doseči okrepitev zaupanja v elektronske transakcije med državljani, podjetji in javnimi organi na notranjem trgu EU.

Z novim Zakonom o elektronski identifikaciji in storitvah zaupanja, ki ga pripravlja Ministrstvo za javno upravo, se predvideva, da bo URSIV prevzela tudi naloge nazora na področju elektronske identifikacije v delu preverjanja skladnosti delovanja s predpisi izdajateljev sredstev elektronske identifikacije in organov javnega sektorja, ki so ponudniki elektronskih storitev ter varnostnega sodelovanja držav članic v skladu s členom 10. Uredbe eIDAS ob kršitvi ali delnem ogrožanju bodisi sheme elektronske identifikacije ali avtentikacije na način, ki vpliva na zanesljivost čezmejne avtentikacije te sheme.

1. **ZDSMA**
* izvajati inšpekcijski nadzor v delu izpolnjevanja zahtev glede dostopnosti spletišč in mobilnih aplikacij od 5. do 8. člena ZDSMA;
* poročati EK.

Cilj delovanja URSIV na področju dostopnosti spletišč in mobilnih aplikacij je ureditev ukrepov za zagotovitev dostopnosti spletišč in mobilnih aplikacij zavezancev po ZDSMA za vse uporabnike, zlasti za uporabnike z različnimi oblikami oviranosti. Zavezanci po ZDSMA so državni organi, organi samoupravnih lokalnih skupnosti in osebe javnega prava po zakonu, ki ureja javno naročanje. ZDSMA se začne uporabljati:

* 23. septembra 2020 za prilagoditev spletišč, objavljenih pred 23. septembrom 2018;
* 23. septembra 2019 za druga spletišča (nova spletišča, po 23. septembrom 2018);
* 23. junija 2021 za mobilne aplikacije.

URSIV je na **vseh treh področjih dela** tudi prekrškovni organ, vendar na vseh treh področjih v letu 2020 ne predvideva, da bo morala voditi prekrškovne postopke.

Med ostalimi aktivnostmi bo URSIV:

* sodelovala pri zaključni fazi priprave novega Zakona o elektronski identifikaciji in storitvah zaupanja ter pripravi rešitev za vzpostavitev nacionalnega okolja na področju elektronske identifikacije,
* sodelovala v projektih, odborih, medresorskih in drugih komisijah na področju, ki ga ureja ZInfV, Uredba eIDAS in ZDSMA,
* sodelovala z organi EU in drugimi mednarodnimi organizacijami,
* spremljala razvoj področja elektronske identifikacije, storitev zaupanja, informacijske varnosti, dostopnosti spletišč in mobilnih aplikacij v EU in v Republiki Sloveniji.

Tudi v letu 2020 bo URSIV moral zaradi širitve področja nadzora pridobivati dodatna znanja standardov na področju informacijske varnosti, elektronske identifikacije, storitev zaupanja, dostopnosti spletišč in mobilnih aplikacij. Predvideva tudi sodelovati pri morebitnih novih, ter rednih delnih akreditacijah organov za ugotavljanje skladnosti, kot tudi pri vseh na novo izvedenih, ter vseh rednih ponovnih revizijah organov za ugotavljanje skladnosti ponudnikov kvalificiranih storitev zaupanja s sedežem v Republiki Sloveniji in kvalificiranih storitev zaupanja, ki jih zagotavljajo.

V letu 2020 bo URSIV predvidoma opravil dva izredna inšpekcijska pregleda na področju storitev zaupanja in šest rednih inšpekcijskih pregledov. Od šestih rednih inšpekcijskih pregledov bosta dva inšpekcijska pregleda opravljena na področju storitev zaupanja in štirje inšpekcijski pregledi na področju informacijske varnosti.

Na področju dostopnosti spletišč bo URSIV, skladno z Izvedbenim sklepom komisije (EU) 2018/1524 z dne 11. oktobra 2018 o določitvi metodologije spremljanja in ureditev poročanja držav članic v skladu z Direktivo (EU) 2016/2102 Evropskega parlamenta in Sveta o dostopnosti spletišč in mobilnih aplikacij organov javnega sektorja, v prvem obdobju spremljanja spletišč med 1. januarjem 2020 in 22. decembrom 2021 opravil 115 poenostavljenih in 6 poglobljenih pregledov spletišč organov javnega sektorja.

* 1. **INŠPEKTORAT REPUBLIKE SLOVENIJE ZA JAVNI SEKTOR**

**7.2.1 INŠPEKCIJA ZA SISTEM JAVNIH USLUŽBENCEV**

Inšpekcija za sistem javnih uslužbencev bo v letu 2020 opravljala:

* sistemske inšpekcijske nadzore,
* prioritetne inšpekcijske nadzore na osnovi prejetih pobud in prijav,
* inšpekcijske nadzore na osnovi ostalih prejetih pobud in prijav, ki niso bili določeni kot prioritetni.

**7.2.1.1 Sistemski inšpekcijski nadzori** bodo izvedeni na podlagi izbranih aktualnih vsebinskih področij in sicer je za leto 2020 IJS kot aktualna področja določil naslednje tematike nadzorov:

1. kontrolni nadzori že izvedenih inšpekcijskih nadzorov mentorstva in dela preko polnega delovnega časa,
2. nadzori izplačil delovne uspešnosti iz naslova prodaje blaga in storitev na trgu (finančni viri),
3. nadzori izplačil povračil stroškov za prevoz na delo in z dela in
4. nadzori izplačil položajnega dodatka.

**7.2.1.2 Prioritetni inšpekcijski nadzori** bodo opravljeni na osnovi prijav in pobud za nadzor

1. pri katerih je prednostna obravnava upravičena z vidika javnega interesa, ker gre za zatrjevane kršitve z večjimi finančnimi posledicami, večkratne kršitve, ki kažejo na očitno nezakonito poslovanje organa, ponavljajoče se kršitve oziroma večje število kršitev, kršitve, ki nakazujejo na neurejeno področje ali problematiko, ki naj bi ovirala normalno poslovanje organa (n.pr. nepravilnosti na vodilnih in vodstvenih delovnih mestih);
2. kadar gre za zadevo, v kateri je delo drugih organov ali inštitucij odvisno od ugotovitev inšpektorjev;
3. kadar gre za več različnih prijav, ki se nanašajo na istega inšpekcijskega zavezanca.

**7.2.1.3 Inšpekcijski nadzori po vrstnem redu prispetja pobud** bodo opravljeni na osnovi ostalih prejetih pobud in prijav, glede katerih nadzori niso bili določeni kot prioritetni. Ti nadzori se bodo v okviru razpoložljivih kadrovskih kapacitet izvajali glede na vrstni red prispetja pobude.

* + 1. **UPRAVNA INŠPEKCIJA**

Upravna inšpekcija bo v letu 2020 opravljala:

* sistemske inšpekcijske nadzore,
* prioritetne inšpekcijske nadzore na osnovi prejetih pobud in prijav,
* inšpekcijske nadzore na osnovi ostalih prejetih pobud in prijav, ki niso bili določeni kot prioritetni.

**7.2.2.1 Sistemski inšpekcijski nadzori** bodo izvedeni na izbranih aktualnih področjih nadzora. Za leto 2020 je Inšpektorat kot aktualna področja določil:

1. problematika izvajanja upravnih postopkov na upravnih enotah pri prijavi prebivališča s poudarkom na problematiki prijav mladoletnih oseb, tujih delavcev in določanja zakonskega prebivališča,
2. problematika izvajanja upravnih postopkov v (med)občinskih inšpektoratih in
3. problematika izvajanja upravnih postopkov po ministrstvih kot organih I. in II. stopnje.

**7.2.2.2 Prioritetni inšpekcijski nadzori** bodo opravljeni na osnovi prijav in pobud za nadzor

1. pri katerih je prednostna obravnava upravičena z vidika javnega interesa, ker gre za zatrjevane večje ali večkratne kršitve določb Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251) in [82/13](http://www.uradni-list.si/1/objava.jsp?sop=2013-01-3034)), ki pomenijo bistvene kršitve pravic strank v postopku in samega postopka, za zatrjevane kršitve, posledice katerih so za stranko bistvenega pomena, kršitve, ki nakazujejo na neurejeno področje upravnega postopka, kršitve, ki kažejo na pogosta ali redna neodgovarjanja na dopise strank in siceršnjo neodzivnost organa ter ostale pomembnejše oziroma obsežnejše kršitve določb predpisov o upravnem postopku ali upravnem poslovanju;
2. kadar gre za zadevo, v kateri je delo drugih organov ali inštitucij odvisno od ugotovitev inšpektorjev;
3. kadar gre za več različnih prijav, ki se nanašajo na istega inšpekcijskega zavezanca.

Pri presoji, ali je prednostna obravnava upravičena z vidika javnega interesa, se bodo prednostno upoštevale prijave bistvenih kršitev upravnega postopka v zadevah s področja:

* izdaje gradbenega dovoljenja za pravne osebe in samostojne podjetnike oz. za tiste, ki načrtujejo opravljanje poslovne dejavnosti,
* postopkov za dodelitev socialnih pravic,
* postopkov za ureditev statusa prebivalcev (državljanstvo, dovoljenje za bivanje, dovoljenje za delo,….), ki so pomembni za njihovo življenje in delo.

**7.2.2.3 Inšpekcijski nadzori po vrstnem redu prispetja pobud** bodo opravljeni na osnovi ostalih prejetih pobud in prijav, glede katerih nadzori niso bili določeni kot prioritetni. Ti nadzori se bodo v okviru razpoložljivih kadrovskih kapacitet izvajali glede na vrstni red prispetja pobude.

**7.3 AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE**

V skladu z drugo alinejo prvega odstavka 177. člena ZEKom-1 (Uradni list RS, št. [109/12](http://www.uradni-list.si/1/objava.jsp?sop=2012-01-4315), [110/13](http://www.uradni-list.si/1/objava.jsp?sop=2013-01-4029), [40/14](http://www.uradni-list.si/1/objava.jsp?sop=2014-01-1619) – ZIN-B, [54/14](http://www.uradni-list.si/1/objava.jsp?sop=2014-01-2388) – odl. US, [81/15](http://www.uradni-list.si/1/objava.jsp?sop=2015-01-3188) in [40/17](http://www.uradni-list.si/1/objava.jsp?sop=2017-01-2002), v nadaljnjem besedilu: ZEKom-1) Svet agencije sprejema program dela in finančni načrt (v nadaljevanju PDFN). Četrti odstavek 189.a člena ZEKom-1 pa določa, da Svet agencije predloži sprejet program dela v seznanitev in finančni načrt v soglasje Vladi Republike Slovenije. V skladu s citiranima zakonskima določbama je Svet agencije na svoji 4. korespondenčni seji sprejel PDFN agencije za leto 2020 in ga dne 25. 10. 2019 posredoval naprej na Vlado Republike Slovenije.

Na agenciji delo inšpektorja opravljajo pooblaščene osebe agencije na podlagi naslednjih področnih zakonov: ZEKom-1, Zakon o poštnih storitvah (Uradni list RS, št. [51/09](http://www.uradni-list.si/1/objava.jsp?sop=2009-01-2497), [77/10](http://www.uradni-list.si/1/objava.jsp?sop=2010-01-4218), [40/14](http://www.uradni-list.si/1/objava.jsp?sop=2014-01-1619) – ZIN-B in [81/15](http://www.uradni-list.si/1/objava.jsp?sop=2015-01-3187), v nadaljnjem besedilu: Zakon o poštnih storitvah), Zakon o avdiovizualnih medijskih storitvah (Uradni list RS, št. [87/11](http://www.uradni-list.si/1/objava.jsp?sop=2011-01-3715) in [84/15](http://www.uradni-list.si/1/objava.jsp?sop=2015-01-3304), v nadaljnjem besedilu: Zakon o avdiovizualnih medijskih storitvah) in Zakon o medijih (Uradni list RS, št. [110/06](http://www.uradni-list.si/1/objava.jsp?sop=2006-01-4666) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1459) – ZPOmK-1, [77/10](http://www.uradni-list.si/1/objava.jsp?sop=2010-01-4217) – ZSFCJA, [90/10](http://www.uradni-list.si/1/objava.jsp?sop=2010-01-4784) – odl. US, [87/11](http://www.uradni-list.si/1/objava.jsp?sop=2011-01-3715) – ZAvMS, [47/12](http://www.uradni-list.si/1/objava.jsp?sop=2012-01-1962), [47/15](http://www.uradni-list.si/1/objava.jsp?sop=2015-01-1930) – ZZSDT, [22/16](http://www.uradni-list.si/1/objava.jsp?sop=2016-01-0831), [39/16](http://www.uradni-list.si/1/objava.jsp?sop=2016-01-1705), [45/19](http://www.uradni-list.si/1/objava.jsp?sop=2019-01-2129) – odl. US in [67/19](http://www.uradni-list.si/1/objava.jsp?sop=2019-01-2942) – odl. US).

Na podlagi potrjenega letnega programa in opravljene analize tveganja pojasnjujejo, da bodo pooblaščene osebe agencije upoštevajoč v letnem programu dela v letu 2020 izvajale sistemske in prioritetne inšpekcijske nadzore po naslednjih aktualnih vsebinskih področjih:

|  |  |
| --- | --- |
| **TIP NADZORA** | **PLANIRANE NALOGE 2020** |
| **Izvedba sistemskih inšpekcijskih nadzorov (na podlagi količnika ocene tveganja in na podlagi izbranih aktualnih vsebinskih področij)** | * Nadzori nad zagotavljanjem storitev dostopa do interneta.
 |
| * Nadzori nad izvrševanjem odločb v zvezi z zagotavljanjem konkurence in učinkovite rabe radiofrekvenčnega prostora.
 |
| * Zakonita uporaba radiofrekvenčnega spektra in radijske in terminalne opreme.
 |
| * Nadzor deležev evropskih in slovenskih avdiovizualnih del na podlagi prejetih letnih poročil ponudnikov za leto 2019.
* Prej: Doseganje deležev evropskih in slovenskih avdiovizualnih del v letu 2019 na podlagi prejetih letnih poročil ponudnikov avdiovizualnih medijskih storitev po Zakonu o avdiovizualnih medijskih storitvah.
 |
| * Preverjanje točnosti posredovanih podatkov o doseženih deležih slovenskih avdiovizualnih del v TV programih z večjo gledanostjo.
 |
| * Določbe o zaščiti gledalcev pred prekomernim oglaševanjem na televiziji po Zakonu o avdiovizualnih medijskih storitvah.
 |
| * Določbe o promocijskem umeščanju izdelkov in storitev ter sponzoriranju v najbolj gledanih TV oddajah domače produkcije.
 |
| * Nadzor nad kakovostjo izvajanja univerzalne storitve po Zakonu o poštnih storitvah.
 |
| * Preverjanje služnostnih pogodb.
 |
| * Preverjanje vpisa komunikacijske infrastrukture v evidenco infrastrukturnih omrežij.
 |

|  |  |
| --- | --- |
| **Izvedba prioritetnih inšpekcijskih nadzorov na osnovi prejetih pobud in prijav, katerih je prednostna obravnava upravičena z vidika javnega interesa** | * Nadzori nad zagotavljanjem storitev dostopa do interneta, EU uredbe o gostovanju in uredbe o nevtralnosti interneta.
 |
| * Nadzori nad izvrševanjem odločb v zvezi z zagotavljanjem konkurence in učinkovite rabe radiofrekvenčnega prostora.
 |
| * Nadzori v zvezi zagotavljanja varnosti omrežij in storitev e-komunikacij in pravic uporabnikov.
 |
| * Zakonita uporaba radiofrekvenčnega spektra in radijske in terminalne opreme.
 |
| * Nadzor nad izvrševanjem inšpekcijskih odločb glede izpolnjevanja pogojev za lokalne in regionalne radijske in televizijske programe posebnega pomena.
 |
| * Nadzori dovoljenj za izvajanje radijske dejavnosti
* Prej: Nadaljevanje nadzornih postopkov iz leta 2019, začetih na podlagi prijav – nadzori dovoljenj za izvajanje radijske dejavnosti.
 |
| * Nadzor nad izjemami izvajanja univerzalne storitve (ustreznost odstopanj od vročitve in dostave na dom) po Zakonu o poštnih storitvah.
 |
| * Pregledi izpolnjevanja obveznost objave skupnih gradenj agenciji.
 |
| * Preverjanje realizacije izkazanega tržnega interesa.
 |
| **Izvedba skupnih inšpekcijskih nadzorov** | * Ni planirano.
 |

**8. MINISTRSTVO ZA OBRAMBO**

**8.1 INŠPEKTORAT REPUBLIKE SLOVENIJE ZA OBRAMBO**

**8.1.1 Sistemski inšpekcijski nadzori IRSO v letu 2020 so:**

* Nenapovedani inšpekcijski nadzori na področju notranje službe in spoštovanja dnevnega razporeda dela v vojašnicah SV;
* Ravnanje z vojaškim strelnim orožjem in strelivom v Slovenski vojski;
* Inšpekcijski nadzori pri gospodarskih subjektih, nosilcih dovoljenj in soglasij za promet in proizvodnjo vojaškega orožja in opreme;
* Zagotavljanje varnosti na vojaških vadiščih in streliščih in poligonih ter streljanja v SV;
* Disciplinski in odškodninski postopki v SV;
* Karierni modeli in karierni načrti pripadnikov SV;
* Obrambno načrtovanje pri zavezancih obrambnega načrtovanja;
* Zaščita kritične infrastrukture po Zakonu o kritični infrastrukturi (Uradni list RS, št. [75/17](http://www.uradni-list.si/1/objava.jsp?sop=2017-01-3593));
* Stroški dela (dodatki in nadomestila, delovni čas) in finančna zagotovitev;
* Upravljanje KIS na obrambnem področju s poudarkom na kibernetski varnosti;
* Obravnava tajnih obrambnih podatkov;
* Ponovni inšpekcijski nadzori na področjih, kjer so bile v preteklosti ugotovljene večje nepravilnosti.

**8.1.2 Prioritetni inšpekcijski nadzori na osnovi prejetih pobud in prijav**

IRSO bo na osnovi prejetih prijav opravil prednostno tiste nadzore, kjer bo na podlagi vsebine prejete prijave ocenil, da je potrebno takojšnje ukrepanje.

**8.1.3 Inšpekcijski nadzor na osnovi prejetih pobud in prijav, ki niso bile določene kot prioritetne**

V IRSO bodo skladno s 24. členom Zakona o inšpekcijskem nadzoru in načrtom dela IRSO obravnavne vse prejete prijave. Ocenjujejo, da bo v letu 2020 opravljeno do 8 % nadzorov na podlagi prijav pravnih in fizičnih oseb.

**8.1.4 Prekrškovni postopki**

IRSO bo tudi v 2020 dosledno izvajal naloge prekrškovnega organa na vseh področjih nadzora, ki so v njegovi pristojnosti.

**8.1.5 Skupni inšpekcijski nadzori**

IRSO bo sodeloval pri skupnem inšpekcijskem nadzoru na področju obravnave tajnih podatkov, po potrebi pa tudi na ostalih področjih, če se bo tekom leta pokazala potreba.

**8.2 INŠPEKTORAT REPUBLIKE SLOVENIJE ZA VARSTVO PRED NARAVNIMI IN DRUGIMI NESREČAMI**

**8.2.1 Sistemski inšpekcijski nadzori IRSVNDN v letu 2020 so:**

Varstvo pred požarom:

* nadzori celotnega področja varstva pred požarom v objektih, ki so v javnem interesu in niso bili pregledani v zadnjih treh letih;
* nadzori celotnega področja varstva pred požarom pri ostalih objektih, ki niso bili pregledani pet ali več let (tudi nadzori v objektih, v katerih se opravlja verska dejavnost);
* usmerjeni nadzori v nakupovalnih centrih v času velikonočnih in novoletnih praznikih;
* inšpekcijski nadzori na podlagi Uredbe o skladiščenju trdnih gorljivih odpadkov na prostem;
* pri organizacijah, ki so si pridobile pooblastilo Uprave RS za zaščito in reševanje za vzdrževanje gasilnikov, izdelavo požarnih redov, požarnih načrtov in načrtov evakuacije, za izvajanje usposabljanj in drugih ukrepov varstva pred požarom ter za izvajanje požarnega varovanja pooblastila ter nadzor na področju sive ekonomije ter dela na črno;
* nadzori naravnega okolja, predvsem v času razglašene velike ali zelo velike požarne ogroženosti;
* izvajanje inšpekcijskih nadzorov na podlagi Gradbenega zakona – v času gradnje glede izpolnjevanja bistvenih zahtev varstva pred požarom);
* izvajanje inšpekcijskih nalog na podlagi Zakona o dimnikarskih storitvah (Uradni list RS, št. [68/16](http://www.uradni-list.si/1/objava.jsp?sop=2016-01-2926));
* izvajaje inšpekcijskih nadzorov v obratih, ki imajo okoljevarstveno dovoljenje;
* nadzori večjih javnih prireditev.

Varstvo pred naravnimi in drugimi nesrečami:

* nadzori organizacijah, ki v delovnem procesu uporabljajo, proizvajajo, prevažajo ali skladiščijo jedrske snovi, nafto in njene derivate ter energetske pline in opravljajo dejavnost ali upravljajo s sredstvi za delo, ki pomenijo nevarnost za nastanek nesreče, ali upravljajo velike infrastrukturne in druge sisteme in morajo izdelati načrte zaščite in reševanja;
* inšpekcijski nadzori regijskih načrtov zaščite in reševanja ob poplavah, načrtov zaščite in reševanja v občinah, kjer niso bili pregledani v zadnjih štirih letih;
* nadzori na področju organiziranja, opremljanja in usposabljanja sil zaščite, reševanja in pomoči regije, občine, podjetij, izobraževalnih ustanovah;
* nadzori v podjetjih in občinah kjer so podjetja, ki so opredeljena kot viri večjega tveganja;
* nadzori enot in sil za zaščito, reševanje in pomoč, ki jih organizira država;
* sodelovanje pri ocenjevanjih vaj na področju zaščite in reševanja.

Varstvo pred utopitvami:

* redni nenapovedani ter izredni nadzori kopališč glede izpolnjevanja zahtev varnosti na kopališčih in reševalcev iz vode,
* nadzor izvajalcev raftinga, kajakaštva, soteskanja in drugih pridobitnih dejavnosti na vodi ter izposojevalcev plovil,
* nadzor izvajalcev usposabljanj za reševalce iz vode,
* nadzori javnih prireditev ob, v in na vodi.

Gasilstvo:

* nadzori zdravniških pregledov, uporaba osebne varovalne opreme ter izpolnjevanje kadrovskih pogojev gasilcev v gasilskih enotah, v gasilskih enotah širšega pomena tudi izpolnjevanja obveznosti po pogodbah za izvajanje nalog širšega pomena.

**8.2.2 Prioritetni inšpekcijski nadzori na osnovi prejetih pobud in prijav**

IRSVNDN bo na osnovi prejetih prijav opravil prednostno tiste nadzore, kjer bo na podlagi vsebine prejete prijave ocenil, da je zaradi velike neposredne ogroženosti človeških življenj oziroma nastanka večje materialne škode potrebno takojšnje ukrepanje.

**8.2.3 Inšpekcijski nadzor na osnovi prejetih pobud in prijav, ki niso bile določene kot prioritetne**

V IRSVNDN bodo na podlagi usmeritev glavnega inšpektorja obravnavane vse prejete prijave. Na podlagi omenjenih usmeritev je treba prijave začeti obravnavati najkasneje v 15 dneh po prejemu ter v primeru odločitve za izvedbo inšpekcijskega nadzora le-tega izvesti čimprej, najkasneje pa v 30 dneh od prejema prijave. Ocenjujejo, da bo v letu 2020 opravljeno med 10 do 15 % nadzorov na podlagi prijav pravnih in fizičnih oseb.

**8.2.4 Prekrškovni postopki**

IRSVNDN bo tudi v 2020 dosledno izvajal naloge prekrškovnega organa na vseh področjih nadzora, ki so v njegovi pristojnosti.

**8.2.5 Skupni inšpekcijski nadzori**

IRSVNDN bo sodeloval pri skupnih inšpekcijskih pregledih na področjih:

* gostinskih in zabaviščnih objektov;
* športnih storitev (rafting, kajakaštvo, soteskanje in druge pridobitne dejavnosti na vodi);
* varnosti kopališč;
* izposoje plovil;
* varstva pred požarom v naravnem okolju;
* osebne varovalne opreme;
* javnih prireditev.

**9. MINISTRSTVO ZA INFRASTRUKTURO**

**9.1 INŠPEKTORAT REPUBLIKE SLOVENIJE ZA INFRASTRUKTURO**

Inšpektorat RS infrastrukturo (v nadaljnjem besedilu: IRSI) deluje kot organ v sestavi Ministrstva za infrastrukturo. Javni uslužbenci organa opravljajo naloge inšpekcijskega nadzora nad izvajanjem predpisov na področju železniškega prometa, cestnega prometa in prometne infrastrukture za vse vrste kopenskega prometa ter na področju žičniških naprav in varnosti na smučiščih, naloge inšpekcijskega nadzora nad izvajanjem določb predpisov, ki določajo pravila cestnega prometa, in predpisov, izdanih na njegovi podlagi, predpisov, povezanih z delom subjektov, ki usposabljajo kandidate za voznike motornih vozil, izvajajo programe za voznike začetnike in izvajajo programe dodatnih izobraževanj in usposabljanj voznikov ter spremljevalcev izrednih prevozov, predpisov, ki urejajo pogoje za dajanje motornih in priklopnih vozil na trg, njihovo registracijo in udeležbo v cestnem prometu, pogoje za opravljanje nalog tehničnih služb, strokovnih in registracijskih organizacij, predpisov, ki določajo pogoje za prevoz nevarnega blaga za posamezne vrste prometa, naloge inšpekcijskega nadzora nad izvrševanjem zakona, ki ureja energijo in podzakonskih predpisov, izdanih na podlagi zakona ter drugih predpisov, ki pooblaščajo energetske inšpektorje za izvajanje nadzora, in naloge inšpekcijskega nadzora nad izvajanjem določil zakona, ki urejajo rudarstvo in na njegovi podlagi izdanih predpisov, tehničnih predpisov in predpisov s področja varnosti in zdravja pri delu ter drugih predpisov pri raziskovanju in izkoriščanju mineralnih surovin ter pri izvajanju drugih rudarskih del.

Za strokovno, učinkovito, racionalno in usklajeno izvrševanje nalog ter za učinkovit notranji nadzor nad opravljanjem nalog na posameznih ožjih delovnih področjih, so v IRSI organizirane naslednje notranje organizacijske enote:

1. Inšpekcija za ceste, železniški promet, žičniške naprave in smučišča
2. Inšpekcija za cestni promet
3. Inšpekcija za energetiko in rudarstvo
4. Služba za skupne in pravne zadeve.

**9.1.1** IRSI bo pri izvajanju nalog inšpekcijskega nadzora v letu 2020, ob upoštevanju ocene tveganja na delovnem področju posamezne inšpekcije, **prioritetno** v večjem obsegu izvedel nadzore na naslednjih področjih:

|  |
| --- |
| **Inšpekcija za cestni promet** |
| Nadzor prevozov blaga in potnikov v cestnem prometu – na cesti(v skladu z Nacionalnim programom varnosti v cestnem prometu za obdobje 2019-2020, v nadaljevanju NPVCP)  | **Cilj:** Ugotavljanje in preprečevanje nezakonitega izvajanja prevozov (izpolnjevanje pogojev – licence in dovolilnice, preprečevanje dela na črno), vzpostavitev enakega konkurenčnega okolja za izvajalce prevozov v cestnem prometu (tehnična brezhibnost gospodarskih vozil, nadzor nad časi vožnje, odmori in počitki voznikov). |
| Nadzor prevozov potnikov v notranjem cestnem prometu(prevozi šoloobveznih otrok v skladu z NPVCP , taksi prevozi, javni potniški promet) | **Cilj:** Ugotavljanje in preprečevanje nezakonitega izvajanja prevozov (izpolnjevanje pogojev – licence in koncesije, preprečevanje dela na črno), vzpostavitev enakega konkurenčnega okolja za izvajalce (nadzor nad časi vožnje, odmori in počitki voznikov, tehnična brezhibnost vozil). |
| Nadzor po Zakonu o motornih vozilih (Uradni list RS, št. [75/17](http://www.uradni-list.si/1/objava.jsp?sop=2017-01-3592), v nadaljnjem besedilu: Zakon o motornih vozilih) nad postopki preverjanja in odpoklicev v sistemu RAPEX | **Cilj:** Preverjanje ustreznosti postopkov in zagotavljanje nadzora nad skladnostjo in varnostjo proizvodov, ki se dajejo v promet ali se uporabljajo.  |
| Nadzor po Zakonu o motornih vozilih nad strokovnimi organizacijami za tehnične preglede in registracijskimi organizacijami (v skladu z NPVCP) | **Cilj:** Preverjanje ustreznosti postopkov in zagotavljanja primerljivih in zakonsko predpisanih postopkov s ciljem zagotavljanja varnosti v cestnem prometu. |
| Nadzor nad socialno zakonodajo na sedežu podjetij(v skladu z določili Direktive 2006/22/ES) | **Cilj:** Izpolnjevanje določb iz 1. člena Uredbe (ES) št. 561/06 in sicer zagotavljanje varnosti v cestnem prometu, uskladitev pogojev konkurence, izboljšanje pogojev dela voznikov.  |
| Nadzor po Zakonu o voznikih (Uradni list RS, št. [85/16](http://www.uradni-list.si/1/objava.jsp?sop=2016-01-3686), [67/17](http://www.uradni-list.si/1/objava.jsp?sop=2017-01-3163), [21/18](http://www.uradni-list.si/1/objava.jsp?sop=2018-01-0887) – ZNOrg in [43/19](http://www.uradni-list.si/1/objava.jsp?sop=2019-01-1924), v nadaljnjem besedilu: Zakon o voznikih), ki se nanaša na delo subjektov, ki usposabljajo kandidate za voznike, izvajajo programeza voznike začetnike in programe dodatnih izobraževanj. | **Cilj:** Zagotavljanje dejanskega in doslednega izvajanja postopkov, usposabljanja, predvsem kandidatov za voznike. |
| Nadzor po Zakonu o prevozu nevarnega blaga (Uradni list RS, št. [33/06](http://www.uradni-list.si/1/objava.jsp?sop=2006-01-1350) – uradno prečiščeno besedilo, [41/09](http://www.uradni-list.si/1/objava.jsp?sop=2009-01-1985), [97/10](http://www.uradni-list.si/1/objava.jsp?sop=2010-01-5022) in [56/15](http://www.uradni-list.si/1/objava.jsp?sop=2015-01-2361)), nad prevozniki ter pošiljatelji in prejemniki nevarnega blaga in pooblaščenih organizacij | **Cilj:** Preverjanje ustreznosti ravnanja in izpolnjevanja pogojev pošiljateljev, prejemnikov in prevoznikov pri transportu nevarnega blaga - nadzor nad izvajanjem usposabljanja voznikov in postopki izvedbe pregledov cistern.  |
| Nadzor izvajanja rednega usposabljanja voznikov po določilih Zakona o prevozih v cestnem prometu (Uradni list RS, št. [6/16](http://www.uradni-list.si/1/objava.jsp?sop=2016-01-0209) – uradno prečiščeno besedilo in [67/19](http://www.uradni-list.si/1/objava.jsp?sop=2019-01-2937)) | **Cilj:** Zagotavljanje dejanskega in doslednega izvajanja rednega usposabljanja voznikov. |
| **Inšpekcija za ceste, železniški promet, žičniške naprave in smučišča**  |
| Nadzor nad varno uporabo cest in varstvom cest | **Cilj:** Zagotovitev ustreznega varstva in varne uporabe državnih cest pred nedovoljenimi posegi v cestni svet in s tem prispevati k varnemu odvijanju cestnega prometa. |
| Zagotavljanje preglednosti na državnih cestah | **Cilj:** Zagotoviti ustrezno polje preglednosti na vseh elementih državnih cest ter s tem povečati prometno varnost. |
| Prometna signalizacija, prometna oprema ter ukrepi za umirjanje prometa | **Cilj:** Zagotoviti ustrezno opremljenost državnih cest s prometno signalizacijo, prometno opremo in napravami ter posledično povečati prometno varnost. |
| Nadzor nad vodenjem železniškega prometa | **Cilj:** Zagotoviti ustrezno stopnjo varnosti in delovanja skladno s predpisi v železniškem prometu na področju železniških prevozov in oseb ki izvajajo varnostno kritične naloge, kar posledično pomeni manjše število različnih nesreč in izrednih dogodkov v celotnem železniškem prometu. |
| Nadzor nad železniškimi tirnimi vozili in elektroenergetiko | **Cilj:** Zagotoviti ustrezno stopnjo varnosti in delovanja železniških tirnih vozil in elektroenergetike skupaj z osebami, ki izvajajo varnostno kritične naloge, kar zmanjšuje možnosti za nastanek različnih nesreč in izrednih dogodkov v železniškem prometu. |
| Nadzor nad gradnjo, rekonstrukcijo in vzdrževanjem železniških objektov | **Cilj:** Zagotoviti ustrezno stopnjo varnosti na celotni železniški infrastrukturi in njeno funkcioniranje skladno z njenim namenom. |
| Nadzor nad industrijskimi tiri in progami drugih železnic | **Cilj:** Zagotoviti ustrezno stopnjo varnosti železniškega prometa na industrijskih tirih in progah drugih železnic skladno s predpisi.  |
| Nadzor nad žičniškim napravami za prevoz oseb | **Cilj:** Zagotoviti ustrezno varnost smučarjev in drugega osebja pri prevozih z žičniškimi napravami, kar posledično pomeni zmanjšanje možnosti za kakršnekoli nesreče. |
| Nadzor nad smučišči  | **Cilj:** Zagotoviti ustrezno varnost smučarjev in drugega osebja na smučiščih, tudi pri organiziranem poučevanju smučanja, kar posledično pomeni manjše število različnih nesreč na smučiščih. |
| **Inšpekcija za energetiko in rudarstvo** |
| Nadzor nad proizvodnjo električne energije (NEK, TEŠ, ostali proizvajalci) | **Cilj:** Zagotavljanje večje zanesljivosti obratovanja glede na vlogo, ki jo ima posamezna elektrarna (pas, konice, sistemska rezerva) glede na elektroenergetsko bilanco in vlogo v sistemu. |
| Nadzor nad distribucijskim omrežjem | **Cilj:** Zagotovitev predpisanega obsega in načina vzdrževanja in s tem zanesljivo dobavo električne energije končnim uporabnikom. |
| Nadzor nad porabniki električne energije | **Cilj:** Ugotavljanje morebitne pomanjkljivosti pri obratovanju in vzdrževanju elektroenergetskih naprav pri uporabnikih in izpolnjevanje pogojev izdanih elektroenergetskih soglasij. S tem bo zagotovljena varnost obratovanja in odstranjene motnje, ki jih nepravilno obratovanje teh naprav lahko povzroča distribucijskemu omrežju. Z inšpekcijskimi nadzori elektroenergetskih naprav pri uporabnikih javnega pomena bodo v največji možni meri odstranjeni vzroki za nastanek požarov, eksplozij in zmanjšana morebitna gospodarska škoda. |
| Nadzor nad opremo v eksplozijsko varni izvedbi | **Cilj:** Zagotovitev ustrezne vgradnje in ugotavljanje stanja vzdrževanja teh objektov, da se v čim večji meri prepreči nastanek eksplozij. |
| Nadzor opreme pod tlakom v uporabi | **Cilj:** Zagotovitev obratovalne zanesljivosti in varnosti sistemov z vgrajeno opremo pod tlakom. |
| Nadzor nad distribucijskimi plinovodi | **Cilj:** Zagotovitev varne in zanesljive oskrbe potrošnikov z zemeljskim plinom. |
| Nadzor nad kurjeno in drugače ogrevano tlačno opremo | **Cilj:** Z nadzori v času obratovanja na podlagi Pravilnika o tehničnih zahtevah za obratovanje vročevodnih in parnih kotlov (Uradni list RS, št. [46/18](http://www.uradni-list.si/1/objava.jsp?sop=2018-01-2329)) se zagotovi varno in zanesljivo obratovanje teh naprav.  |
| Nadzor nad nosilci rudarske pravice in izvajalci rudarskih del | **Cilj:** Zagotavljanje skladnosti izkoriščanja z določili koncesijskih pogodb in preverjanje skladnosti del s potrjeno tehnično dokumentacijo ter zagotavljanje postopkov opustitve rudarskih del ter zagotavljanje varnosti in zdravja pri delu pri izvajanju rudarskih del pri podzemnem in površinskem izvajanju rudarskih del in nadzor nad vplivi rudarskih del na okolje.  |
| Nadzor izvajanjem uredbe o ravnanju z odpadki iz rudarskih in drugih dejavnosti izkoriščanja mineralnih surovin | **Cilj:** Zagotavljanje ukrepov in ravnanja z odpadki iz rudarskih in drugih dejavnosti izkoriščanja mineralnih surovin z namenom preprečevanja ali zmanjševanja škodljivih vplivov na okolje.  |
| Nadzor nad zavezanci, ki pri izvajanju rudarskih del potrebujejo električne naprave in instalacije | **Cilj:** Zagotavljanje varnosti in zdravja pri delu pri postavljanju in uporabi el. instalacij in naprav v podzemnih prostorih in na površini pri raziskovanju in izkoriščanju mineralnih surovin. |

**9.1.2** IRSI znotraj zgoraj načrtovanih nadzorov upošteva tudi z zakoni predpisane **obdobne in nepredvidene nadzore:**

|  |
| --- |
| **Inšpekcija za cestni promet** |
| Nadzor nad socialno zakonodajo na sedežu podjetij in na cesti | Po Direktivi 2006/22/ES države članice organizirajo sistem primernih in rednih preverjanj na cesti in v prostorih podjetij, s katerimi vsako leto zajamejo obsežen in reprezentativen delež voznikov, podjetij in vozil za katere veljajo navedeni predpisi. V skladu z določili direktive je potrebno v letu 2020 opraviti pregled 3 % od vseh delovnih dni voznikov. Na podlagi podatkov o številu vozil za katera velja Uredba (ES), št. 561/06/ES in številu delovnih dni voznikov ter delitvijo preverjanj med inšpekcijo in drugimi nadzornimi organi (policijo in Finančno upravo RS) je inšpekcija v letu 2020 dolžna opraviti najmanj 151.000 preverjanj delovnih dni voznikov na sedežih podjetij in 19.000 preverjanj delovnih dni voznikov na cesti.  |
| Nadzor nad tehnično brezhibnostjo gospodarskih vozil na cesti | Po Direktivi 2014/47/EU so države članice dolžne izvesti predpisano skupno število začetnih tehničnih cestnih pregledov v Uniji v vsakem koledarskem letu, ki ustreza vsaj 5 % skupnega števila vozil, ki so registrirana v državah članicah. Cestne preglede tehnične brezhibnosti gospodarskih vozil opravi v približno 95 % policija, preostalih 5 % izvede IRSI-ICP.Na podlagi podatkov o številu registriranih vozil kategorij M2, M3, N2, N3, O3 in O4 in navedeni odstotek, ki odpade na IRSI, je inšpekcija v letu 2020 dožna opraviti 160 cestnih začetnih cestnih pregledov tehnične brezhibnosti gospodarskih vozil.  |
| **Inšpekcija za ceste, železniški promet, žičniške naprave in smučišča**  |
| Nadzor predorov s strani inšpektorja za ceste | Po 120. členu Zakonu o cestah (Uradni list RS, št. [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US, [46/15](http://www.uradni-list.si/1/objava.jsp?sop=2015-01-1878) in [10/18](http://www.uradni-list.si/1/objava.jsp?sop=2018-01-0411), v nadaljnjem besedilu: Zakon o cestah) mora pristojni inšpektor za ceste opraviti nadzor predora iz 80. člena Zakona o cestah najmanj vsaka 3 leta. Obdobni nadzor predorov je bil opravljen v letu 2018, zato se ga v letu 2020 ne načrtuje.  |
| **Inšpekcija za energetiko in rudarstvo** |
| Nadzor rudarskega inšpektorja v primeru smrtne ali skupinske nesreče v rudniku | Po prvem odstavku 127. člena Zakona o rudarstvu (Uradni list RS, št. [14/14](http://www.uradni-list.si/1/objava.jsp?sop=2014-01-0381) – uradno prečiščeno besedilo in [61/17](http://www.uradni-list.si/1/objava.jsp?sop=2017-01-2914) – GZ, v nadaljnjem besedilu: Zakon o rudarstvu) mora rudarski inšpektor v primeru smrtne ali skupinske nesreče v rudniku takoj, na kraju samem pričeti z raziskavo okoliščin nesreče, odrediti ukrepe za zavarovanje dokazov in ukrepe varnostne narave in izdelati pisno mnenje o vzrokih nesreče. |
| Nadzor energetskega inšpektorja v primeru izvajanja del na infrastrukturi v primeru izrednih dogodkov | Po 464. členu Energetskega zakona (Uradni list RS, št. [60/19](http://www.uradni-list.si/1/objava.jsp?sop=2019-01-2673) – uradno prečiščeno besedilo, v nadaljnjem besedilu: Energetski zakon) energetski inšpektor lastniku ali posestniku nepremičnine, ki v primeru, ko je potrebno zaradi nesreče, poškodbe ali drugega izrednega dogodka, zagotoviti hitro izvedbo del in drugih ukrepov v zvezi z zavarovanjem ali zagotovitvijo obratovanja infrastrukture, pa tega ni mogoče zagotoviti v okviru pridobljenih služnosti v javno korist in drugih pravic na nepremičninah, ne dovoli začasnega dostopa do infrastrukture, ki je na njegovi nepremičnini oz. preko katere je potreben dostop do infrastrukture, z odločbo naloži, naj začasni dostop dovoli.  |
| Nadzor rudarskega inšpektorja nad izvajanjem rudarskih del na 1 (eno) leto | Drugi odstavek 127. člena Zakona o rudarstvu določa, da mora rudarski inšpektor v skladu z letnim načrtom izvajanja nalog inšpekcijskega nadzora, ki upošteva oceno tveganja izvajalca rudarskih del, vendar najmanj enkrat letno opraviti nadzor nad izvajanjem rudarskih del, ki jih ogroža metan, drugi plini, vdori vode, mulja in blata nevaren premogov prah, kremenov prah ali živosrebrni hlapi ter prostor, kjer je nevarnost radioaktivnih sevanj in v primerih, ko je tveganje za nevarne pojave povečano. Rudarski inšpektor mora nadzor nad izvajanjem rudarskih del v pridobivalnih prostorih, kjer je do izteka koncesije manj kot 3 leta. |
| Nadzor rudarskega inšpektorja nad izvajanjem rudarskih del na 2 (dve) leti | Po tretjem odstavku 127. člena Zakona o rudarstvu mora rudarski inšpektor v vseh ostalih primerih opraviti nadzor najmanj enkrat na dve leti. |

**9.1.3** Glede na področja, na katerih so se v preteklih pregledih odkrivale večje oz. več nepravilnosti, IRSI v letu 2020 načrtuje **sistematično usmerjene nadzore** na naslednjih področjih:

|  |
| --- |
| **Inšpekcija za cestni promet** |
| Nadzor nad zagotavljanjem tehnične ustreznosti vozil v cestnem prometu:- nadzor nad delom strokovnih organizacij za tehnične preglede po Zakonu o motornih vozilih in – nadzor tehnične brezhibnosti v obliki izvedbe začetnih tehničnih cestnih pregledov v skladu z določili Direktive 2014-47/EU | V preteklih letih je bilo s strani IRSI, kot tudi drugih pristojnih nadzornih organov (policija, AVP, tuji nadzorni organi) zaznano slabše tehnično stanje gospodarskih vozil, s katerimi se izvajajo prevozi na cesti. Tako domačih kot tujih. Sistematične usmerjene nadzore s področja postopkov ugotavljanja tehnične brezhibnosti vozil se zato načrtuje z namenom zagotavljanja varnosti v cestnem prometu.Nadaljevan bo tudi sistematičen nadzor nad delom strokovnih organizacij za tehnične preglede tako na sedežu organizacij, kot na terenu glede nadzora izvedbe tehničnih pregledov traktorjev.  |
| Nadzor po Zakonu o delovnem času in obveznih počitkih mobilnih delavcev ter o zapisovalni opremi v cestnih prevozih (Uradni list RS, št. [45/16](http://www.uradni-list.si/1/objava.jsp?sop=2016-01-1974) – uradno prečiščeno besedilo in [62/16 – popr.](http://www.uradni-list.si/1/objava.jsp?sop=2016-21-2682)) z vidika ugotavljanja in preprečevanja manipulacij s tahografi in posledičnega prikrivanja dejanskih podatkov o aktivnostih voznikov | V preteklih letih je s strani IRSI, kot tudi drugih pristojnih nadzornih organov (policija, FURS, tuji nadzorni organi, …) zaznano, da se s pomočjo različnih manipulacij tahografov poskuša prikrivati podatke o aktivnostih mobilnih delavcev (čas vožnje, odmori in počitki voznikov). Odkrivanje tovrstnih kršitev zahteva izvedbo kompleksnih preiskovalnih inšpekcijskih pregledov, ki po obsegu, težavnosti ugotavljanja in dokazovanja nepravilnosti in trajanju odstopajo od običajnih inšpekcijskih nadzorov. Pri postopkih na cesti zahtevajo tudi dodatna strokovno-tehnična znanja in uporabo specialne indikativne opreme in metod. Tudi v letu 2020 bo na tem področju potekal usmerjen in sistematičen nadzor s strani inšpektorjev za cestni promet IRSI z namenom zagotavljanja varnosti v cestnem prometu, zagotavljanja enakovrednih pogojev nastopa na trgu in varovanja delovnih pogojev mobilnih delavcev. |
| **Inšpekcija za ceste, železniški promet, žičniške naprave in smučišča**  |
| Nadzor zapor na državnih cestah | V preteklih letih so se je v okviru nadzora zapor na državnih cestah odkrivale nepravilnosti, zato se z namenom zagotavljanja varnosti na državnih cestah tudi v letu 2020 načrtuje sistematično usmerjen nadzor zapor. V letu 2020 je predvidena rušitev še preostalih cestninskih postaj na AC, ki neposredno vplivajo na nadzor ustreznosti zapor. Načrtovan nadzor zapor je vključen tudi v Nacionalni program varnosti cestnega prometa 2013-2022 (AVP), pri katerem sodeluje tudi IRSI. |
| Nadzor na nivojskih prehodih | Ker so se v preteklih letih pri sistematično usmerjenem nadzoru na nivojskih prehodih zaznale kršitve zakona, ki ga inšpekcija za železniški promet nadzira, se bo sistematično usmerjen nadzor v letu 2020 nadaljeval. Nadzor nivojskih prehodov je prav tako vključen v Nacionalni program varnosti cestnega prometa 2013-2022 (AVP), pri katerem sodeluje tudi IRSI. |
| Nadzor oseb, ki opravljajo varnostno kritične naloge | V letu 2020 bo potekal usmerjen nadzor oseb, ki opravljajo varnostno kritične naloge v segmentu preverjanja psihofizičnega stanja OVKN. Pri tem se bo preverjala morebitna vsebnost alkohola pri OVKN. |
| Nadzor nad izvajanjem nadomestnih prevozov | V letu 2019 se je pri izvajanju nadzora izvajanja nadomestnih prevozov ugotovilo več nepravilnosti. V letu 2020 se načrtujejo določena dela na območju Jesenic, ki bodo zahtevale posamezne zapore prog in preusmeritve na štajersko progo ter posledično izvajanje nadomestnih prevozov. Zaradi omenjenega se v letu 2020 načrtuje sistematično usmerjen nadzor opravljanja nadzora nad izvajanjem nadomestnih prevozov. |
| Nadzor poslovnika industrijskih tirov ali proge druge železnice | Ker so se v letu 2019 pri sistematično usmerjenem nadzoru poslovnika industrijskega tira zaznale kršitve, se v letu 2020 nadaljuje sistematično usmerjen nadzor nad izvrševanjem določb poslovnika na industrijskih tirih in progah druge železnice.  |
| Nadzor ustrezne uvrstitve novih vlakov | V letu 2020 bo na omrežje železniških poti po Sloveniji zapeljala prva skupina novih potniških vlakov Slovenskih železnic proizvajalca Stadler. Nadzor novih vozil pred uporabo (tretja alineja prvega odstavka 59. člena Zakona o varnosti v železniškem prometu (Uradni list RS, št. [30/18](http://www.uradni-list.si/1/objava.jsp?sop=2018-01-1354), v nadaljnjem besedilu: ZVZelP-1)). |
| Nadzor smučišč v času zimskih počitnic | Z namenom zagotavljanja večje varnosti na smučiščih, je predviden v letu 2020 usmerjen nadzor določbe 5. člena Zakona o varnosti na smučiščih (Uradni list RS, št. [44/16](http://www.uradni-list.si/1/objava.jsp?sop=2016-01-1922)), predvsem v času šolskih zimskih počitnic, ko se zaznava povečan obisk smučišč in obratovanje manjših smučišč. |
| **Inšpekcija za energetiko in rudarstvo** |
| Nadzor nad varnostjo in zdravjem pri delu pri gradnji predorov | V letu 2020 se bodo pričela dela pri gradnji Karavanškega predora, zato bodo rudarski inšpektorji v letu 2020 izvajali usmerjene nadzore nad izvajanjem rudarskih del in varnostjo in zdravjem pri delu pri gradnji Karavanškega predora. Nadzori se bodo izvajali na podlagi 71. člena Zakona o rudarstvu, ki določa, da spadajo med zahtevna rudarska dela vse vrste razstreljevanj in podlagi 72. člen Zakona o varnosti in zdravju pri delu (Uradni list RS, št. [43/11](http://www.uradni-list.si/1/objava.jsp?sop=2011-01-2039)), ki določa da nadzor nad izvajanjem Zakona o varnosti in zdravju pri delu, predpisov, izdanih na njegovi podlagi, in drugih predpisov o varnosti in zdravju pri delu, ter nad varnostnimi ukrepi, določenimi s splošnimi akti delodajalca in kolektivnimi pogodbami pri rudarskih in podzemnih gradbenih delih, ki se izvajajo z rudarskimi metodami dela in v skladu s posebnimi predpisi, ki ureja rudarstvo, opravlja rudarska inšpekcija. |
| Nadzor nad koncesionarji, ki jim rudarska pravica poteče v letu 2021 | V letu 2020 bodo rudarski inšpektorji nadaljevali z usmerjenimi nadzori koncesionarjev, ki jim koncesijska pogodba oziroma rudarska pravica poteče v letu 2021. Namen teh nadzorov je zagotavljanje dokončne sanacijo in pričetek postopkov za zapustitev rudnika pred potekom koncesijske pogodbe, v primerih, ko koncesionar ne bo podaljšal koncesijske pogodbe.  |
| Nadzor nad vsebnostjo biogoriv pri distributerjih tekočih goriv za promet  | V letu 2020 bodo energetski inšpektorji za strojno energetiko nadaljevali z usmerjenimi nadzori nad distributerji tekočih goriv za promet, ki morajo na podlagi 380. člena Energetskega zakona na trg dati biogoriva v deležu, ki je določen v akcijskemu načrtu iz 28. člena Energetskega zakona. Namen teh nadzorov je zagotavljanje predpisanega deleža biogoriv in s tem končne porabe energije iz obnovljivih virov v prometu. |
| Nadzor nad stabilnimi tlačnimi posodami za UNP – plinohrami ob javnih objektih (šole, dijaški domovi, zdravstveni domovi, domovi upokojencev....) | V letu 2020 se bo usmerjen nadzor energetskih inšpektorjev za področje strojne energetike nad stabilnimi tlačnimi posodami za UNP, ki se nahajajo ob javnih objektih nadaljeval, saj so inšpektorji ugotovili nepravilnost predvsem pri izvajanju pregledov in preizkusov plinskih instalacij pri sistemih z jeklenkami in sistemi z malimi rezervoarji. Namen teh nadzorov je zagotavljanje varnosti stabilnih tlačnih posod s ciljem omejiti ogrožanje ljudi, živali, premoženja in okolice ter zagotavljanje obratovalne zanesljivosti. |
| Nadzor nad zaščito NN omrežij in z njimi povezanih transformatorskih postaj | Energetski inšpektorji za področje elektro energetike bodo v letu 2020 Izvajali usmerjene nadzore nad izpolnjevanjem minimalnih tehničnih pogojev za zaščito nizkonapetostnilh omrežij in z njimi povezanih transformatorskih postaj na podlagi Pravilnika o zaščiti nizkonapetostnih omrežij in pripadajočih transformatorskih postaj (Uradni list RS, št. 90/15). Poudarek bo na zaščiti pred električnim udarom, tokovno preobremenitvijo in prenapetostjo. Namen teh nadzorov je zagotavljanje varnega in zanesljivega obratovanja distribucijskih omrežij.  |
| Nadzor nizko napetostnih električnih inštalacij in sistema zaščite stavb pred delovanjem strele v javnih objektih kot so šole, dijaški domovi, zdravstveni domovi, domovi upokojencev | V letu 2020 se bo nadaljeval usmerjen nadzor energetskih inšpektorjev za področje elektro energetike nizko napetostnih električnih inštalacij in sistema zaščite stavb pred delovanjem strele v javnih objektih v uporabi. Inšpektorji bodo v letu 2020 nadzor izvajali v skladu z zahtevo šestega in sedmega odstavka 19. člena v povezavi s tretjim odstavkom 8. člena Gradbenega zakona (Ur. list RS, št. 61/17 in 72/17 – popr., v nadaljnjem besedilu: GZ), ki določa da morajo biti objekti varni pred električnim udarom, čezmernim elektromagnetnim vplivom, vžigom možne eksplozivne atmosfere, čezmernim segrevanjem inštalacijskih elementov in elektroenergetskih sistemov, električnimi kratkimi stiki in preskoki, pod in prenapetostnimi vplivi ter drugimi nevarnostmi. Namen teh nadzorov je zagotavljanje varnosti nizkonapetostnih inštalacij in naprav v stavbah ter zaščite stavb pred delovanjem strele s ciljem omejiti ogrožanje ljudi, živali in premoženja.  |

**9.1.4 Prioritetni inšpekcijski nadzori na osnovi prejetih pobud in prijav:**

a) Obravnava prijav

Iz analize števila prijav, ki jih je posamezna inšpekcija IRSI v preteklih letih prejela, se ocenjuje, da bo v letu 2020 na podlagi prejetih in obravnavanih prijav delež izvedenih inšpekcijskih pregledov sledeč:

|  |  |
| --- | --- |
| - Inšpekcija za ceste, železniški promet, žičniške naprave in smučišča | 40% |
| - Inšpekcija za cestni promet | 10% |
| - Inšpekcija za energetiko in rudarstvo | 20% |

Na področjih dosedanjega nadzora IRSI načrtuje ažurno obravnavo prijav. Na teh področjih bodo prednost pri obravnavi prijav imele prijave, iz katerih izhajajo kršitve, ki bi pomenile nevarnost za življenje in zdravje ljudi in živali, za javni red in mir, za javno varnost ali premoženje večje vrednosti.

Primeri takšnih prioritetnih obravnav prijav so električne in strelovodne napeljave v javnih ustanovah (vrtci, šole, bolnice, zdravstveni domovi, domovi za ostarele občane…), nevarni odseki na cestah, dela oz. kršitve, ki ogrožajo, ovirajo ali zmanjšajo varnost na cesti, psihofizična sposobnost oseb, ki izvajajo varnostno kritične naloge, prevozi v železniškem prometu, ter železniška infrastruktura, tehnična brezhibnost žičniških naprav za prevoz oseb, urejenost smučišč, nadzor nad časi vožnje poklicnih voznikov, izvajanje postopkov usposabljanja na področju šol voženj, tehnična brezhibnost vozil, varnost in zdravje pri delu v rudnikih in nepravilno miniranje.

b) Obravnava obvestil, ki so jih upravljavci infrastrukture dolžni posredovati IRSI

Upravljavci infrastrukture so po nekaterih predpisih, ki jih nadzirajo inšpektorji IRSI, o delih na infrastrukturi, napakah na infrastrukturi in o nesrečah dolžni obveščati IRSI. S tem se IRSI seznani z vrsto napake, nesrečo oz. deli in se glede na vrsto napake, nesrečo oz. del odloči o izvedbi inšpekcijskega pregleda, upoštevaje strateške usmeritve in prioritete dela ter situacije, ki bi lahko pomenile nevarnost za življenje in zdravje ljudi in živali, za javni red in mir, za javno varnost ali premoženje večje vrednosti.

Takšna obveznost obstaja na področju žičniških naprav, železniškega prometa, energetskega omrežja, rudarstva:

- po 52. členu Zakona o žičniških napravah za prevoz oseb (Uradni list RS, št. [126/03](http://www.uradni-list.si/1/objava.jsp?sop=2003-01-5391), [56/13](http://www.uradni-list.si/1/objava.jsp?sop=2013-01-2145) in [33/14](http://www.uradni-list.si/1/objava.jsp?sop=2014-01-1352)) mora upravljavec naprave v primeru nesreče ali drugega izrednega dogodka na žičniški napravi, o tem nemudoma obvestiti inšpektorja za žičniške naprave, v skladu s predpisi pa tudi druge pristojne organe in službe ter narediti pisno poročilo;

- deseti odstavek 21. člena Zakona o varnosti v železniškem prometu določa, da mora upravljavec in prevoznik nemudoma obvestiti inšpektorat, pristojen za železniški promet in varnostni organ o nesrečah in resnih nesrečah;

- sedmi odstavek 26. člena Zakona o varnosti v železniškem prometu določa, da mora upravljavec o vseh posegih v varovalni progovni pas, ki niso v skladu s pogoji iz tega člena, takoj obvestiti inšpekcijo, pristojno za železniški promet;

- 457. člen Energetskega zakona določa, da mora odgovorna oseba pravne ali fizične osebe ter posameznik, ki upravlja energetske objekte, naprave, postroje ali napeljave, za katere je predpisan inšpekcijski nadzor po tem zakonu, takoj obvestiti energetsko inšpekcijo o poškodbah in okvarah, ki imajo za posledico prekinitev oziroma omejitev dobave energije ali če obstaja nevarnost za življenje in zdravje ljudi ali nevarnost, da utegne nastati večja materialna škoda. Nadalje 458. člen Energetskega zakona določa, da mora odgovorna oseba pravne ali fizične osebe ter posameznik, ki izvaja dela na energetskem objektu, napravi, napeljavi oziroma postroju, energetski inšpekciji sporočiti datum začetka gradnje, rekonstrukcije ali obnove ter datum začetka funkcionalnih in zagonskih preizkusov na energetskih napravah, napeljavah, postrojih in objektih;

- po 31. členu Zakona o rudarstvu mora med izvajanjem raziskovalnih rudarskih del in po njihovem prenehanju nosilec dovoljenja za raziskovanje na lokaciji, na kateri se izvajajo oziroma so izvedena raziskovalna rudarska dela zagotoviti vse potrebne ukrepe, da se prepreči nastanek nevarnosti za ljudi, premoženje in okolico ter o teh ukrepih obvestiti pristojno rudarsko inšpekcijo in inšpekcijo, pristojno za okolje;

- po tretjem odstavku 76. člena Zakona o rudarstvu mora odgovorna oseba izvajalca rudarskih del o vsakem pojavu nevarnosti, še posebej o pojavih eksplozivnih, zadušljivih, strupenih plinov, vdorih vode, mulja, blata, hribinskih udarih in plazovih, nastalih previsih, nestabilnih brežinah, zatajenih razstrelilnih sredstvih in o drugih nastalih nevarnostih, ki lahko ogrozijo zaposlene, objekte in naprave takoj obvestiti pristojno rudarsko inšpekcijo.

# 9.1.5. Inšpekcijski nadzori na podlagi ostalih prijav in pobud, ki niso določeni kot prioritetni

IRSI za leto 2020 načrtuje ažurno obravnavo vseh prejetih prijav in pobud s svojega področja dela, za katere je bil do sedaj pristojen. Prijave na področju na novo določenih pristojnosti (npr. v GZ) bo glede na trenutno kadrovsko zasedbo IRSI v letu 2020, do zagotovitve ustreznega kadra, obravnaval in postopke izvajal le v primerih nujnih ukrepov v javnem interesu, torej v primerih, ko bo obstajala nevarnost za življenje in zdravje ljudi in živali, za javni red in mir, za javno varnost ali premoženje večje vrednosti.

# 9.1.6 Prekrškovni postopki

Uvedba prekrškovnega postopka je odvisna od ugotovljenih oziroma zaznanih kršitev bodisi v okviru inšpekcijskega postopka, bodisi glede na prejete predloge upravičenih predlagateljev za uvedbo prekrškovnega postopka. Iz tega razloga prekrškovnih postopkov tako po vsebini kot po količini ni mogoče planirati. IRSI glede na pretekla leta ocenjuje zgolj višino izrečenih glob, ki naj bi bila za leto 2020 v višini 850.000,00 EUR.

**9.1.7 Skupni inšpekcijski nadzori (skupne akcije)**

Inšpektorji IRSI bodo sodelovali v skupnih akcijah, ki bodo načrtovane v okviru Inšpekcijskega sveta in se udeleževali tudi drugih morebitnih aktivnosti, ki bodo natančno načrtovane v okviru regijskih koordinacij ali medsebojnih dogovorov med posameznimi inšpekcijami in drugimi državnimi organi.

|  |  |  |  |
| --- | --- | --- | --- |
| **Naslov akcije** | **Področje nadzora** | **Sodelujoči** | **Opomba** |
| Nadzor nad prevozi blaga in potnikov v cestnem prometu – terensko, na cesti | Zagotavljanje varnosti v cestnem prometu in enakosti konkurenčnih pogojev. | IRSI, FURS, Policija | V letu 2020 se načrtuje do 4 skupne nadzore na mesec.Tudi v programu aktivnosti NPVCP. |
| Nadzor nad taksi prevozi | Preprečevanje dela na črno, zagotavljanje varnosti v cestnem prometu in enakosti konkurenčnih pogojev. | IRSI, FURS, Policija, Urad za meroslovje, Redarstvo MOL | V letu 2020 se načrtuje 1-2 skupna nadzora na mesec. |
| Energetski inšpektorji bodo sodelovali v interventnih skupinah za pregled in dopolnitev okoljevarstvenih dovoljenj po sklepu Vlade RS (2 letni projekt, katerega nosilec je MOP, IRSOP | Nadzor nad zavezanci, ki imajo okoljevarstvena dovoljenja | IRSI, IRSOP, ARSO, IRSVNDN,  | Nadzori se bodo v letu 2020 izvajali do 31. avgusta po seznamu, ki ga bo izdelal IRSOP |

**9.2 UPRAVA REPUBLIKE SLOVENIJE ZA POMORSTVO, POMORSKA INŠPEKCIJA**

9.2.1 Inšpekcijski nadzori Pomorske inšpekcije v letu 2020:

Glavna ciljna oziroma strateška usmeritev je inšpekcijski nadzor tujih ladij, ugotovitev in odprava ugotovljenih pomanjkljivosti na njih ter njihova morebitna odstranitev oziroma nadaljevanje plovbe po EU vodah po točno določenih pravilih in postopkih, ki jih določa Evropska agencija za pomorsko varnost (EMSA) in Pariški Memorandum o soglasju glede nadzora države pristanišča v skladu z Uredbo o inšpekcijskem nadzoru tujih ladij (Uradni list RS, št. [105/10](http://www.uradni-list.si/1/objava.jsp?sop=2010-01-5419), [96/14](http://www.uradni-list.si/1/objava.jsp?sop=2014-01-4043) in [71/19](http://www.uradni-list.si/1/objava.jsp?sop=2019-01-3182), v nadaljnjem besedilu: Uredba o inšpekcijskem nadzoru tujih ladij). V okviru varnosti plovbe po celinskih vodah se izvaja inšpekcijski nadzor nad varnostjo plovbe in človeških življenj na celinskih vodah in preprečevanje onesnaženja celinskih voda ter njihovega okolja v skladu s krovnim Zakonom o plovbi po celinskih vodah (Uradni list RS, št. [30/02](http://www.uradni-list.si/1/objava.jsp?sop=2002-01-1254), [29/17](http://www.uradni-list.si/1/objava.jsp?sop=2017-01-1523) – ZŠpo-1 in [41/17](http://www.uradni-list.si/1/objava.jsp?sop=2017-01-2066) – PZ-G).

9.2.2 Področja, ki so glede na oceno tveganja predmet inšpekcijskih pregledov:

* preprečevanje izplutja podstandardnih ladij iz Republike Slovenije;
* zagotavljanje varnega prevoza oseb in tovora z ladjami;
* preprečevanje onesnaževanja morja in morskega okolja;
* nadzor delovnih in bivalnih pogojev članov ladijskih posadk;
* redni in izredni inšpekcijski pregledi tujih ladij v slovenskem akvatoriju;
* redni in izredni inšpekcijski pregledi količine vsebnosti žvepla v ladijskih gorivih;
* redni in izredni inšpekcijski pregledi vseh domačih ladij;
* redni in izredni inšpekcijski pregledi terminalov za razsuti in sipki tovor;
* redni in izredni inšpekcijski pregledi pristanišč;
* nadzor nad ustreznim izvajanjem ukrepov zaščite in protiterorističnih dejavnosti na ladjah in v pristaniščih;
* redni nadzor varnosti plovbe po celinskih vodah RS;
* nadzor nad varnostjo pomorskih plovbnih poti v RS.

V letu 2020 bodo pomorski inšpektorji (posamično) po potrebi sodelovali v inšpekcijskih nadzorih v nočnem času (intervencije), med vikendi in med prazniki (obvezni redni in izredni pregledi ladij) v skladu z Uredbo o inšpekcijskem nadzoru tujih ladij. V okviru strateških usmeritev letnega programa dela v letu 2020 planira Pomorska inšpekcija izvesti sledeče aktivnosti:

|  |  |
| --- | --- |
| **Vrsta inšpekcijskega nadzora** | **Planirano****(število)** |
| Obvezni inšpekcijski nadzori tujih ladij, v skladu z Uredbo o inšpekcijskem nadzoru tujih ladij: *(Kvoto določa Evropska agencija za pomorsko varnost)* | **135** |
| Inšpekcijski nadzor delovnih in bivalnih pogojev članov ladijskih posadk (Konvencija MLC, 2006): | **135** |
| Inšpekcijski nadzor nad ustreznim izvajanjem ukrepov zaščite in protiterorističnih dejavnosti na ladjah / Uredba o izvajanju zaščitnih ukrepov na ladjah in v pristaniščih (Uradni list RS, št. [64/04](http://www.uradni-list.si/1/objava.jsp?sop=2004-01-2904), [41/07](http://www.uradni-list.si/1/objava.jsp?sop=2007-01-2227) in [68/12](http://www.uradni-list.si/1/objava.jsp?sop=2012-01-2652)): | **135** |
| Inšpekcijski nadzor tujih ladij, v skladu z Uredbo o fizikalno-kemijskih lastnostih tekočih goriv (Uradni list RS, št. [74/11](http://www.uradni-list.si/1/objava.jsp?sop=2011-01-3198), [64/14](http://www.uradni-list.si/1/objava.jsp?sop=2014-01-2734) in [36/18](http://www.uradni-list.si/1/objava.jsp?sop=2018-01-1768)): *(Kvoto določa Evropska agencija za pomorsko varnost)* | **75** |
| Inšpekcijski nadzor tujih ladij, v skladu z Uredbo o fizikalno-kemijskih lastnostih tekočih goriv (Uradni list RS, št. [74/11](http://www.uradni-list.si/1/objava.jsp?sop=2011-01-3198), [64/14](http://www.uradni-list.si/1/objava.jsp?sop=2014-01-2734) in [36/18](http://www.uradni-list.si/1/objava.jsp?sop=2018-01-1768)) – Vzorčenje oz. ugotavljanje količine vsebnosti žvepla v gorivih: *(Kvoto določa Evropska agencija za pomorsko varnost)* | **20** |
| Izredni inšpekcijski nadzori tujih ladij: | Po potrebi |
| Inšpekcijski nadzor rednih linijskih visoko hitrostnih tujih potniških ladij v pristanišču in v plovbi-tripartitno: Slovenija /Italija /Hrvaška). / (Direktiva 2017/2110/ES); Pravilnik o pregledih Ro-Ro potniških ladij in hitrih potniških plovil (Uradni list RS, št. 67/19)  | **4** |
| Inšpekcijski nadzor domačih ladij (redni): | **7** |
| Izredni inšpekcijski nadzor domačih ladij: | Po potrebi |
| Redni inšpekcijski nadzor Terminalov za razsuti in sipki tovor | **4** |
| Redni inšpekcijski nadzor SLO pristanišč: | **12** |
| Izredni inšpekcijski nadzor SLO pristanišč: | Po potrebi |
| Inšpekcijski nadzor plovbe po celinskih vodah: | **60** |
| Izredni Inšpekcijski nadzor nad varnostjo plovbe po celinskih vodah: | Po potrebi |
| Inšpekcijski nadzor v okviru izrednih intervencij: (pomorske nezgode in onesnaženje morja) | Po potrebi |
| Skupni inšpekcijski nadzori z drugimi inšpekcijami:(Zaradi specifičnosti delovnih nalog, pomorski inšpektorji ne sodelujejo v skupnih akcijah, razen inšpektor za plovbo po celinskih vodah, ki bo sodeloval predvidoma v okviru nadzora športnih storitev na celinskih vodah). | Po potrebi  |

**9.3 JAVNA AGENCIJA ZA CIVILNO LETALSTVO REPUBLIKE SLOVENIJE**

|  |  |  |
| --- | --- | --- |
| JACL | PLANIRANE NALOGE 2020 | IZVEDENE NALOGE 2020 |
| Izvedba sistemskih inšpekcijskih nadzorov (na podlagi količnika ocene tveganja in na podlagi izbranih aktualnih vsebinskih področij) | 1. Področje plovnosti 47 (od tega 20 ACAM)
2. Področje letalskih operacij in licenciranja osebja 92
3. Področje letališč, vzletišč in varovanja 18
4. Področje navigacijskih služb zračnega prometa 12
5. Preverjanje na ploščadi 39
6. Pravice potnikov 6
7. Preverjanje alkoholiziranosti letalskega in drugega strokovnega osebja 90
 |  |
| Izvedba prioritetnih inšpekcijskih nadzorov na osnovi prejetih pobud in prijav, katerih je prednostna obravnava upravičena z vidika javnega interesa | 0 | Na področju letalskih operacij bodo pristopili k spremembi Uredbe Komisije (EU) št. 965/2012, ki določa obveznost izvajanja preizkusov alkoholiziranosti na tujih zrakoplovih. Število opravljenih preizkusov bo izvedeno v skladu s programom, ki ga v zvezi z implementacijo sprememb zakonodaje pripravlja Evropska agencija za varnost v letalstvu (EASA).V skladu z analizo ugotovljenih neskladij v letu 2019 in na podlagi Risk- based Oversight (RBO) procesa, ki vključuje tudi druge kriterije, kot poročila o dogodkih, kompleksnost operacij, bo v letu največja pozornost namenjena pravilni implementaciji Izvedbene uredbe Komisije (EU) 2017/373. |
| Izvedba inšpekcijskih nadzorov na osnovi ostalih pobud in prijav | 0 |  |
| Uvedeni prekrškovni postopki | 0 |  |
| Izvedba skupnih inšpekcijskih nadzorov | 0 |  |

**10. MINISTRSTVO ZA OKOLJE IN PROSTOR**

* 1. **INŠPEKTORAT REPUBLIKE SLOVENIJE ZA OKOLJE IN PROSTOR**

**10.1.1 Inšpekcija za okolje in naravo (ION)**

* v celoti izvesti nadzor obratov večjega tveganja za okolje (SEVESO), zavezancev za ravnanje z odpadki ter za naprave, ki povzročajo onesnaževanje večjega obsega (IED zavezanci), določen v Programu nadzora 2020-2022;
* povečati aktivnosti na področju ravnanja z odpadki;
* preventivno delovanje, predvsem z informiranjem na spletu in odzivnostjo na vprašanja in pobude novinarjev in strank;
* postopno uvajanje programiranja nadzora tudi na drugih področjih;
* modernizacija in nadgradnja internega informacijskega sistema;
* zagotoviti učinkovito pravno podlago za delovanje ION z aktivnim sodelovanjem pri pripravi predpisov;
* izboljšati kakovost dela na področju inšpekcijskega nadzora in ukrepanja zlasti z rednim izobraževanjem in usposabljanjem inšpektorjev, bolj učinkovitim izvajanjem postopkov izvršb in mehanizmom kontrolnih monitoringov;
* prizadevati si za kadrovsko krepitev ION, ki bo zagotovila povečan obseg rednih nadzorov na področjih, kjer je zaznana večja neskladnost zavezancev in hitrejšo obravnavo prijav nižjih prioritet.

Zakonodaja določa zelo široko področje dela ION, kar posledično pomeni tudi izjemno veliko število zavezancev. Glede na kapaciteto ION je osnovno izhodišče načrta dela zagotoviti sistematični nadzor nad pomembnimi viri obremenjevanja okolja.

Pri izboru prednostnih področij nadzora se upošteva zlasti:

* vpliv dejavnosti na okolje;
* zaveze za doseganje skladnosti z evropskim pravnim redom, ki jih mora zagotavljati Slovenija;
* cilje nacionalnih strategij, akcijskih načrtov, operativnih programov ipd.;
* zaznan obseg kršitev na posameznih področjih;
* ugotovitve monitoringov;
* analize obremenitev in vplivov na okolje in
* upoštevanje izhodišča Nacionalnega programa varstva okolja in zahteve nacionalne in evropske zakonodaje, ki terjajo poročanje o ugotovitvah inšpekcijskega nadzora v preteklih letih.

Kontrolni monitoring

V skladu z določili tretjega odstavka 157. člena Zakona o varstvu okolja (Uradni list RS, št. [39/06](http://www.uradni-list.si/1/objava.jsp?sop=2006-01-1682) – uradno prečiščeno besedilo, [49/06](http://www.uradni-list.si/1/objava.jsp?sop=2006-01-2089) – ZMetD, [66/06](http://www.uradni-list.si/1/objava.jsp?sop=2006-01-2856) – odl. US, [33/07](http://www.uradni-list.si/1/objava.jsp?sop=2007-01-1761) – ZPNačrt, [57/08](http://www.uradni-list.si/1/objava.jsp?sop=2008-01-2416) – ZFO-1A, [70/08](http://www.uradni-list.si/1/objava.jsp?sop=2008-01-3026), [108/09](http://www.uradni-list.si/1/objava.jsp?sop=2009-01-4888), [108/09](http://www.uradni-list.si/1/objava.jsp?sop=2009-01-4890) – ZPNačrt-A, [48/12](http://www.uradni-list.si/1/objava.jsp?sop=2012-01-2011), [57/12](http://www.uradni-list.si/1/objava.jsp?sop=2012-01-2415), [92/13](http://www.uradni-list.si/1/objava.jsp?sop=2013-01-3337), [56/15](http://www.uradni-list.si/1/objava.jsp?sop=2015-01-2359), [102/15](http://www.uradni-list.si/1/objava.jsp?sop=2015-01-4085), [30/16](http://www.uradni-list.si/1/objava.jsp?sop=2016-01-1264), [61/17](http://www.uradni-list.si/1/objava.jsp?sop=2017-01-2914) – GZ, [21/18](http://www.uradni-list.si/1/objava.jsp?sop=2018-01-0887) – ZNOrg in [84/18](http://www.uradni-list.si/1/objava.jsp?sop=2018-01-4120) – ZIURKOE, v nadaljnjem besedilu: ZVO-1) ima inšpektor pravico odrediti izvedbo kontrolnega monitoringa. Izredni monitoring se odredi predvsem pri zavezancih, kjer inšpektor dvomi v pravilnost rezultatov rednega monitoringa in kjer je za zavezanca na Inšpekcijo za okolje in naravo prispelo več prijav onesnaževanja okolja.

Kontrolni monitoringi se bodo izvajali v okviru razpoložljivih sredstev in sicer na področju hrupa, odpadnih vod, emisij v vode, emisij v zrak, po potrebi pa tudi na drugih delovnih področjih.

Izvršilni postopki po drugi osebi

V letu 2020 bo ION v okviru razpoložljivih sredstev nadaljevala z izvršilnimi postopki po drugi osebi, skladno z internimi usmeritvami vrstnega reda izvajanja izvršb po drugi osebi. Eden od izstopajočih izvršilnih postopkov v letu 2020 bo nadaljevanje odstranjevanja odpadkov po požaru v podjetju Ekosistemi.

10.1.1.1 Načrtovane naloge Inšpekcije za okolje in naravo (ION) v letu 2020:

|  |  |  |
| --- | --- | --- |
| **IRSOP** | **PLANIRANE NALOGE** | **OBRAZLOŽITEV** |
| 1. | Redni, kontrolni in izredni inšpekcijski nadzori | Predvidenih je 6.500 inšpekcijskih pregledov v letu 2020. V okviru načrtovanega števila pregledov bodo inšpektorji izvedli preglede pri 1420 zavezancih, ki so vključeni v program dela na podlagi izvedene analize tveganja. |
| 2. | Koordinirana akcija: Nadzor čezmejnega pošiljanja odpadkov | Skupni nadzori bodo potekali v sodelovanju s Finančno upravo Republike Slovenije in Policijo, na mejnih prehodih pa tudi s predstavniki tujih nadzornih organov. V okviru akcij se bo preverjalo ali pošiljke odpadkov spremlja ustrezna dokumentacija iz Uredbe (ES) št. 1013/2006 o pošiljkah odpadkov, ali odpadki ustrezajo opisu na spremljajoči dokumentaciji, ali so za posamezne vrste odpadkov izpeljani pravilni postopki (prevoz na podlagi splošnih informacij iz 18. člena, izdana soglasja pristojnih organov). Prav tako se bo preverjalo izpolnjevanje pogojev iz Uredbe (ES) št. 1418/2007 (prepoved, soglasje, splošne informacije iz 18. člena) za pošiljke odpadkov, ki se pošiljajo v tretje države. V letu 2020 bo opravljenih približno 30 skupnih akcij nadzora. |
| 3. | Koordinirana akcija:Komunalna odpadna embalaža | Konec leta 2019 je minister za okolje sprožil ukrepe skladno z 10. členom Zakona o interventnih ukrepih pri ravnanju s komunalno odpadno embalažo in odpadnimi nagrobnimi svečami, zato bodo inšpektorji v mesecu januarju 2020 izvedli izredne preglede pri izvajalcih javnih služb zbiranja komunalnih odpadkov in izvedli ustrezne ukrepe. V nadaljevanju pa bodo aktivnosti usmerili tja, kjer bodo zaznali kršitve predpisov o ravnanju s komunalno odpadno embalažo, predvsem s strani družb za ravnanje z odpadno embalažo (DROE).  |
| 4. | Koordinirana akcija:Revizija OVD | V tem letu se bo nadaljevalo z akcijo interdisciplinarnih inšpekcijskih nadzorov tistih naprav in obratov, ki bi lahko imeli potencialno večji vpliv na okolje. Podlaga za akcijo je sklep Vlade RS iz 2018. Inšpekcijske preglede poleg Inšpektorata RS za okolje in prostor izvajajo še Inšpektorat RS za varstvo pred naravnimi in drugimi nesrečami, Inšpektorat RS za infrastrukturo in Urad za kemikalije. Na osnovi poročil bo ARSO posodobil OVD pregledanih naprav in obratov. V letu 2020 se bo predvidoma izvedel nadzor 165 naprav oziroma obratov. |
| 5. | Koordinirana akcija:Odpadna električna in elektronska oprema | Ugotavlja se, da nosilci skupnih načrtov ne dosegajo deležev izpolnjevanja obveznosti v zvezi z ravnanjem z odpadno električno in elektronsko opremo (OEEO) v skladu z zakonsko določenimi predpisi. Določeni nosilci načrtov zberejo in obdelajo več, določeni nosilci načrtov pa manj količin posameznega razreda OEEO kot je to zakonsko predpisano. V letu 2019 se je pojavil problem nakopičenih količin OEEO pri izvajalcih javnih služb (IJS), ker določeni nosilci skupnih načrtov niso prevzemali OEEO v zakonsko predpisanih količinah oziroma deležih.V sklopu akcije se bo izvedel nadzor nad petimi nosilci skupnih načrtov glede zbiranja in obdelave OEEO za leto 2018 in leto 2019, poleg tega pa se bo v primeru nakopičenih količin OEEO pri IJS izvedel nadzor pri IJS, ki je pozval posameznega nosilca skupnega načrta o kopičenju OEEO pri IJS in posamezni nosilec skupnega načrta v roku 7 dni od IJS ni prevzel določene količine OEEO (minimalno 500 kg). |
| 6. | Koordinirana akcija:Centri za obdelavo mešane komunalne odpadne embalaže | Inšpekcijski nadzori glede komunalne odpadne embalaže (KOE) so v prejšnjih letih pokazali, da del težav v sistemu ravnanja s KOE verjetno predstavljajo tudi centri za obdelavo mešanih komunalnih odpadkov, saj izvajalci obdelave najverjetneje ne izločajo frakcij KOE skladno s predpisi in jih brezplačno predajajo DROE. Zato bodo inšpektorji za okolje preverili skladnost izločanja frakcij KOE na centrih za obdelavo mešanih komunalnih odpadkov. |
| 7. | Koordinirana akcija:Vožnja v naravnem okolju | Akcija nadzora vožnje v naravnem okolju se bo izvedla v skladu z Zakonom o ohranjanju narave (Uradni list RS, št. [96/04](http://www.uradni-list.si/1/objava.jsp?sop=2004-01-4233" \t "_blank" \o "Zakon o ohranjanju narave (uradno prečiščeno besedilo)) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B, [46/14](http://www.uradni-list.si/1/objava.jsp?sop=2014-01-1918), [21/18](http://www.uradni-list.si/1/objava.jsp?sop=2018-01-0887) – ZNOrg in [31/18](http://www.uradni-list.si/1/objava.jsp?sop=2018-01-1402)) v sodelovanju s policijo in sicer v zimski in poletni sezoni, v času ko se pričakuje več obiskovalcev. Prednostno se bo nadzor izvajal na območjih, ki imajo naravovarstveni status. Izvedlo se bo najmanj 12 nadzorov. |
| 8. | Koordinirana akcija:Nadzor pomembnejših obremenitev na območju vodonosnikov Dravske in Murske kotline | V Načrtu upravljanja voda na vodnem območju Donave za obdobje 2016–2021 (NUV) je navedeno, da sta vodni telesi podzemne vode Murska kotlina in Dravska kotlina v slabem kemijskem stanju in sicer zlasti zaradi nitrata. Akcija nadzora bo zato ciljno usmerjena na pomembnejše vire nitrata Dravske in Murske kotline, zlasti na kompostarne in bioplinarne ter odlagališča, ki uporabljajo kompost ali digestat za rekultivacijo. V akcijo bo vključen tudi nadzor nad rabo vode iz 2. terciarnega vodonosnika Dravske kotline, da se preveri ali prihaja do preseganja dovoljenih odvzemov, saj iz NUV izhaja tudi, da je zaradi prodora onesnaženj iz aluvialnega vodonosnika v terciarni vodonosnik ogrožena oskrba s pitno vodo na tem območju. V okviru akcije je predviden nadzor 10 zavezancev. |
| 9. | Koordinirana akcija:Nadzor nezakonitega lova ptic | Akcija nadzora bo usmerjena v nadzor nezakonitega lova ptic in nezakonitega zadrževanja prostoživečih ptic v ujetništvu. Potekala bo v sodelovanju z drugimi pristojnimi organi in organizacijami zlasti s Policijo, Zavodom za varstvo narave, Prirodoslovnim muzejem in Zavetiščem za prostoživeče živali. V okviru akcije je predvidena izvedba 20 nadzorov. |
| 10. | Koordinirana akcija:Elektromagnetno sevanje (EMS) | Med vire EMS za katere je potrebno zagotoviti prve meritve EMS spadajo tudi visokonapetostni transformatorji, katerih nazivna napetost je med 1 kV in 110 kV. Takšni transformatorji lahko predstavljajo pomemben vir EMS v okolju. Zato se bo v akciji preverilo ali so izvedene prve meritve za te vrste virov EMS in ali je njihovo obremenjevanje okolja z EMS v dovoljenih okvirih. Akcija bo usmerjena na transformatorje, nameščene v območju povečanega varstva pred sevanjem torej na območju I. stopnje varstva pred sevanjem. |
| 11. | Vodenje prekrškovnih postopkov | Vodenje prekrškovnega postopka je del rednega dela. |
| 12. | Izvedba kontrolnih monitoringov | Izredni monitoring se odredi predvsem pri zavezancih, kjer inšpektor dvomi v pravilnost rezultatov rednega monitoringa in kjer je za zavezanca na Inšpekcijo za okolje in naravo prispelo več prijav onesnaževanja okolja z različnimi emisijami. |
| 13. | Izvajanje izvršb po drugi osebi | Inšpekcija za okolje in naravo bo nadaljevala z izvršilnimi postopki po drugi osebi, predvsem pri odstranjevanju nedovoljeno odloženih odpadkov. Eden od izstopajočih izvršilnih postopkov v letu 2020 bo nadaljevanje odstranjevanja odpadkov po požaru v podjetju Ekosistemi. |

* + 1. **Gradbena, geodetska in stanovanjska inšpekcija**

Za leto 2020 si je Gradbena, geodetska in stanovanjska inšpekcija določila naslednje cilje:

10.1.2.1 GRADBENA INŠPEKCIJA

Osnovni cilji delovanja v letu 2020 bodo predvsem:

* preprečevanje nedovoljenih gradenj oziroma objektov;
* kontroliranje izpolnjevanja z zakonom določenih bistvenih zahtev glede lastnosti objektov v vseh fazah gradnje objektov ter zagotavljanje izpolnjevanja predpisanih pogojev in kvalitete dela pri opravljanju dejavnosti v zvezi z gradnjo objektov;
* preprečevanje uporabe objektov brez predpisanih dovoljenj;
* kontroliranje ostalih predpisov v pristojnosti gradbene inšpekcije.

Pristojnosti gradbene inšpekcije so določene v zakonih (Gradbeni zakon, Zakon o graditvi objektov, Zakon o urejanju prostora, Zakon o arhitekturni in inženirski dejavnosti, Energetski zakon, Zakon o rudarstvu, Zakon o preprečevanju dela in zaposlovanja na črno) in podzakonskih aktih.

Na podlagi določil Zakona o graditvi objektov (ZGO-1) gradbeni inšpektorji nadzirajo gradnjo objektov, med drugim:

* ali imajo investitorji gradbeno dovoljenje za graditev objektov oziroma za dela, ki jih opravljajo, ali dela opravljajo v skladu z dovoljenjem;
* ali se gradnja oziroma sprememba namembnosti izvaja v skladu z izdanim gradbenim dovoljenjem;
* ali se dela, za katera ni treba pridobiti dovoljenj po določbah ZGO-1, izvajajo v skladu s prostorskimi akti in gradbenimi predpisi;
* ali se gradi objekt, za katerega je izdan sklep, s katerim se je dovolila obnova postopka in zadržanje izvršitve gradbenega dovoljenja;
* ali udeleženci pri graditvi objektov izpolnjujejo zahteve, določene z ZGO-1;
* ali imajo lastniki za uporabo objektov uporabno dovoljenje, ali objekte uporabljajo v skladu z dovoljenjem;
* ali objekte vzdržujejo tako, da ti ne ogrožajo varnosti in zdravja ljudi ter okolice …

Na podlagi določil Gradbenega zakona (GZ) gradbeni inšpektorji nadzirajo gradnjo objektov, med drugim:

* ali imajo investitorji gradbeno dovoljenje za graditev objektov oziroma za dela, ki jih opravljajo, ali dela opravljajo v skladu z dovoljenjem;
* ali se gradnja oziroma sprememba namembnosti izvaja skladno z izdanim gradbenim dovoljenjem;
* ali se rekonstrukcija objekta izvaja skladno z izdanim gradbenim dovoljenjem;
* ali se gradi objekt, za katerega je izdan sklep, s katerim se je dovolila obnova postopka in zadržanje izvršitve gradbenega dovoljenja;
* ali udeleženci pri graditvi objektov izpolnjujejo zahteve, določene z GZ;
* ali je investitor vložil popolno prijavo začetka gradnje;
* ali ima objekt uporabno dovoljenje, ali se objekt uporablja v skladu z dovoljenjem;
* da objekti ne ogrožajo varnosti in zdravja ljudi ter okolice…

Na podlagi določil Zakona o urejanju prostora (ZUreP-2) gradbeni inšpektorji nadzirajo izpolnjevanje predpisanih pogojev za izdelovalce in odgovorne vodje glede na ZUreP-2 in na njegovi podlagi izdanih predpisov.

Na podlagi določil Zakona o arhitekturni in inženirski dejavnosti (ZAID) gradbeni inšpektorji nadzirajo zagotavljanje izpolnjevanja pogojev pooblaščenih arhitektov in inženirjev ter gospodarskih subjektov, ki opravljajo arhitekturno in inženirsko dejavnost.

10.1.2.2 GEODETSKA INŠPEKCIJA

V letu 2020 cilje delovanja geodetske inšpekcije predstavlja zlasti:

* zagotavljanje večje pravne varnosti lastnikov nepremičnin, večje varnosti vlaganj v nepremičnine ter investicij, povezanih z nepremičninami in nepremičninskim trgom;
* zagotavljanje izpolnjevanja pogojev podjetij in v njih zaposlenih posameznikov za opravljanje geodetske dejavnosti;
* zagotavljanje izpolnjevanja pogojev pooblaščenih inženirjev geodetske stroke;
* splošni nadzor nad izvajanjem zakonov in drugih predpisov s področja geodetske dejavnosti, izvajanjem geodetskih dejavnosti in izvajanjem geodetskih storitev;
* zagotavljanje izvajanja kazenskih določb Zakona o evidentiranju nepremičnin v primeru neizpolnjevanja obveznosti evidentiranja nepremičnin;
* zagotavljanje pravilnega označevanja ulic in stavb.

10.1.2.3 STANOVANJSKA INŠPEKCIJA

Zastavljeni cilji na področju dela stanovanjske inšpekcije v letu 2020 so zlasti:

* zagotavljanje vzdrževanja skupnih delov v večstanovanjskih stavbah;
* zagotavljanje popravil in odprava napak v posameznih delih večstanovanjskih stavb;
* prepoved opravljanja dejavnosti v stanovanju in izvajanje posegov v skupne dele z vgradnjo naprav če zanje niso izpolnjeni vsi pogoji;
* nadzor upravnikov;
* kontrola poslovanja prodajalcev stanovanj in enostanovanjskih stavb v fazi prodaje posameznim kupcem;
* nadzor neprofitnih stanovanjskih organizacij;
* nadzor etažnih lastnikov in najemnikov;
* najemna stanovanja.

10.1.2.4 Načrtovane naloge Gradbene, geodetske in stanovanjske inšpekcije v letu 2020:

GRADBENA INŠPEKCIJA

|  |  |  |
| --- | --- | --- |
| **IRSOP** | **PLANIRANE NALOGE** | **OBRAZLOŽITEV** |
| 1. | Redni, kontrolni in izredni inšpekcijski nadzori | Predvidenih je 7.000 inšpekcijskih pregledov v letu 2020. |
| 2. | Koordinirana akcija: Nadzor nad preprečevanjem nedovoljenih gradenj objektov, v zadevah, kjer ni podane pobude | Akcija bo usmerjena v nadzor nad gradnjo objektov, kjer ni podane pobude, predvsem v varovanih območjih pa tudi na drugih območjih. Gradbeni inšpektorji bodo z rednimi pregledi območij, ki jih nadzirajo, preverjali ali je bilo za gradnjo oz. objekt pridobljeno gradbeno dovoljenje. V primeru, da gradbeni inšpektor ugotovi, da je gradnja dovoljena, bo preverjal tudi skladnost objekta z izdanim gradbenim dovoljenjem. Predvideno skupno število nadzorov je 140. |
| 3. | Koordinirana akcija: Nadzor nad preprečevanjem nedovoljenih gradenj objektov, v zadevah, kjer je podana pobuda | Akcija bo usmerjena v nadzor nad gradnjo objektov, kjer je podana pobuda, predvsem v varovanih območjih pa tudi na drugih območjih. Gradbeni inšpektorji bodo z izrednimi pregledi območij, ki jih nadzirajo, preverjali ali je bilo za gradnjo oz. objekt pridobljeno gradbeno dovoljenje. V primeru, da gradbeni inšpektor ugotovi, da je gradnja dovoljena, bo preverjal tudi skladnost objekta z izdanim gradbenim dovoljenjem. Predvideno skupno število nadzorov je 330. |
| 4. | Koordinirana akcija: Nadzor nad vgrajevanjem gradbenih proizvodov | Opravljena bo kontrola vgrajevanja konkretnih gradbenih proizvodov v objekt, kontrolirali bodo predvsem opremljenost teh proizvodov z dokazili o ustreznosti. Predvideno skupno število nadzorov je 60. |
| 5. | Koordinirana akcija: Nadzor nad prijavo začetka gradnje | Z GZ je določena nova pristojnost inšpekcijskega ukrepanja v zvezi s prijavo začetka gradnje in izpolnjevanjem bistvenih zahtev, zato bo akcija usmerjena v nadzor ali se gradnja, za katero je predpisana prijava začetka gradnje, izvaja na podlagi popolne prijave, predpisane dokumentacije za izvedbo gradnje in imenovanjem nadzornika. Predvideno skupno število nadzorov je 200. |
| 6. | Koordinirana akcija: Nadzor na gradbiščih - Nadzor nad delom udeležencev pri graditvi objektov | V okviru akcije se bo preverjalo, ali udeleženci pri graditvi objektov izpolnjujejo z zakonom določene pogoje za opravljanje svojega dela (investitor, izvajalec, nadzornik…). V sklopu akcije bo tudi izveden nadzor nad prijavo začetka gradnje, kot to določa Gradbeni zakon, torej ali se gradnja, za katero je predpisana prijava začetka gradnje, izvaja na podlagi popolne prijave in predpisane dokumentacije za izvedbo gradnje. V sklopu akcije bo opravljen tudi nadzor nad označitvijo in zaščito gradbišč, na podlagi določb Gradbenega zakona in podzakonskih predpisov, izdanih na njegovi podlagi, med katere sodi tudi Pravilnik o gradbiščih. Predvideno skupno število nadzorov je 110. |
| 7. | Koordinirana akcija: Nadzor nad gradnjo, uporabo in izpolnjevanjem bistvene zahteve univerzalne graditve in rabe objektov | Akcija bo usmerjena v nadzor nad objekti v uporabi. Cilj akcije je preprečitev uporabe objektov brez uporabnih dovoljenj; zagotavljanje izpolnjevanja bistvenih zahtev objektov; ugotovitev, ali objekti zagotavljajo dostopnost grajenega okolja; ugotovitev, ali se objekti gradijo in rekonstruirajo tako, da zagotavljajo dostopnost grajenega okolja; ugotovitev, ali se objekti vzdržujejo tako, da zagotavljajo dostopnost grajenega okolja; odprava obstoječih grajenih ovir; preprečitev nastanka novih grajenih ovir. Gradbena inšpekcija bo v okviru inšpekcijskega nadzorstva preverila zlasti, ali so izpolnjeni pogoji za začetek uporabe objektov po zakonu; ali se objekt uporablja na podlagi uporabnega dovoljenja oziroma ali gre za objekt za katerega se po samem zakonu šteje, da ima uporabno dovoljenje. Preverjalo se bo tudi, ali je [zagotovljen neoviran dostop, vstop in uporaba objektov v javni rabi](http://zakonodaja.gov.si/rpsi/r07/predpis_PRAV4067.html) (Pravilnik o univerzalni graditvi in uporabi objektov). Predvideno skupno število nadzorov 85. |
| 8. | Vodenje prekrškovnih postopkov | Vodenje prekrškovnih postopkov predstavlja redno obvezno delo. |
| 9. | Izvajanje izvršb po drugi osebi | Izvajanje upravnih izvršb inšpekcijskih odločb po drugi osebi bo gradbena inšpekcija opravljala skladno s prioritetami dela gradbene inšpekcije pri izvršilnih postopkih in vrstnim redom pri izvršbah. Gradbena inšpekcija ima za leto 2020 v proračunu zagotovljenih 225.000,00 € za izvršbe, opravljale pa se bodo tudi izvršbe, za katere so že založena sredstva po sklepih o založitvi sredstev iz preteklih let.Zakon o splošnem upravnem postopku v 2. odstavku 297. člena določa, da lahko organ, ki opravlja izvršbo, naloži zavezancu s sklepom, naj založi znesek, ki je potreben za kritje izvršilnih stroškov, proti poznejšemu obračunu. V letu 2020 bo v povezavi z vodenjem izvršilnih postopkov obvezna izdaja sklepov o založitvi sredstev za prvih 100 zadev iz osnovnega seznama izvršilnih postopkov (na dan 10. 1. tekočega leta), ki še nimajo izdanega sklepa o založitvi sredstev - razen nevarnih gradenj.V letu 2020 bo gradbena inšpekcija tudi nadaljevala s postopki s Seznama za izdajo sklepov za založitev sredstev iz leta 2017, v katerih sklep o založitvi sredstev še ni bil izdan.  |

GEODETSKA INŠPEKCIJA

|  |  |  |
| --- | --- | --- |
| **IRSOP** | **PLANIRANE NALOGE** | **OBRAZLOŽITEV** |
| 1. | Redni, kontrolni in izredni inšpekcijski nadzori | Predvidenih je 70 inšpekcijskih pregledov oz. prekrškovnih postopkov v letu 2020. |
| 2. | Koordinirana akcija - Doseganje cilja večje pravne varnosti lastnikov nepremičnin, večje varnosti vlaganj v nepremičnine in investicij, povezanih z nepremičninami, nepremičninskega trga, pravično obdavčenje nepremičnin | Obravnavani bodo predlagani in ugotovljeni prekrški v zvezi z evidentiranjem stavb ali delov stavb v kataster stavb oz. register nepremičnin. Predvideno št. prekrškovnih postopkov je 50. |
| 3. | Koordinirana akcija - Doseganje cilja zagotavljanja izpolnjevanja pogojev podjetij in v njih zaposlenih posameznikov za opravljanje geodetske dejavnosti | Izveden bo nadzor nad 20 naključno izbranimi podjetji, ki opravljajo geodetsko dejavnost poleg prejetih prijav. |
| 4. | Vodenje prekrškovnih postopkov | Vodenje prekrškovnih postopkov predstavlja redno obvezno delo. |

STANOVANJSKA INŠPEKCIJA

|  |  |  |
| --- | --- | --- |
| **IRSOP** | **PLANIRANE NALOGE** | **OBRAZLOŽITEV** |
| 1. | Redni, kontrolni in izredni inšpekcijski nadzori | Za uresničitev teh ciljev, glede na planirano kadrovsko zasedbo stanovanjske inšpekcije v letu 2020 načrtujejo 200 inšpekcijskih pregledov. |
| 2. | Koordinirana akcija: Nadzor nad upravniki | Akcija bo usmerjena v Nadzor nad upravniki. Izveden bo nadzor nad 20 naključno izbranimi upravniki večstanovanjskih objektov, razpršenih po območju celotne Republike Slovenije.Nadzor bo usmerjen v obveznosti upravnika kot jih določa SZ-1: 1. nadzor 42.člena SZ-1: Upravnik mora zagotoviti, da se vsa vplačila etažnih lastnikov v rezervni sklad vodijo na posebnem transakcijskem računu.
2. nadzor 66.člena SZ-1: Ali upravnik ravna v

skladu z določbo 66. člena SZ-1 - izstavljanje obračuna stroškov.  |
| 3. | Koordinirana akcija: Nadzor nad poslovanjem prodajalcev stanovanj in enostanovanjskih stavb | Akcija bo izvedena na podlagi Zakona o varstvu kupcev stanovanj in enostanovanjskih stavb (v nadaljevanju ZVKSES). Izveden bo nadzor nad poslovanjem prodajalcev stanovanj in enostanovanjskih stavb v fazi prodaje posameznim kupcem.Z namenom zaščititi končne kupce pred tveganjem, da investitor oziroma vmesni kupec zaradi stečaja, plačilne nesposobnosti ali drugih razlogov ne bo izpolnil vseh obveznosti do končnih kupcev oziroma ne bo sposoben končnim kupcem vrniti plačanih obrokov kupnine v primeru razveze prodajnih pogodb, v skladu z (1) odstavkom 94. člena ZVKSES inšpekcijski nadzor nad tem, ali prodajalci pri prodaji enostanovanjskih stavb in stanovanj potrošnikom ravnajo v skladu z določbami ZVKSES opravljajo inšpektorji stanovanjske inšpekcije. Stanovanjska inšpekcija lahko ukrepa v kolikor obstajajo utemeljeni razlogi za uvedbo postopka po uradni dolžnosti ter izrekajo morebitne ukrepe na podlagi 94. člena ZVKSES. Ob ugotovljenih nepravilnostih po uradni dolžnosti inšpektor lahko uvede tudi prekrškovni postopek za prekrške kot je to opredeljeno v 96. členu ZVKSES. Akcija bo potekala na območju celotne Republike Slovenije v 25 zadevah (10 stavb kjer je imenovanje upravnika obvezno in 15 enostanovanjskih stavb oziroma dvojčkov – manjši investitorji). |
| 4. | Koordinirana akcija: redni pregledi dvigal in njihovo vzdrževanje v večstanovanjskih stavbah | Podlaga za inšpekcijske postopke v teh zadevah bo temeljila na podatkih dnevno informativnega biltena centra za obveščanje, Uprave RS za zaščito in reševanje, ki zajema podatke o nujnih intervencijah na dvigalih. Akcija bo potekala na območju celotne Republike Slovenije v 15 zadevah. |
| 5. | Vodenje prekrškovnih postopkov | Vodenje prekrškovnih postopkov predstavlja redno obvezno delo. |

* + 1. **Sodelovanje z drugimi inšpekcijami**

Glede na v preteklosti ugotovljene potrebe po skupnih akcijah, bodo inšpekcije Inšpektorata RS za okolje in prostor v letu 2020 sodelovale kot sledi:

* gradbena inšpekcija z IRSD na področju nadzora gradbišč,
* Inšpekcija za okolje in naravo s Finančno upravo Republike Slovenije in Policijo na področju ravnanja z odpadki (čezmejno pošiljanje odpadkov, nezakonito odlaganje odpadkov v naravnem okolju), s policijo na področju nadzora vožnje v naravnem okolju, z Inšpektoratom RS za varstvo pred naravnimi in drugimi nesrečami, Inšpektoratom RS za infrastrukturo in Uradom RS za kemikalije v reviziji OVD in na področju nadzora vodomerov se bo na podlagi lanskoletne akcije nadaljevalo sodelovanje z Uradom RS za meroslovje.

Inšpektorat RS za okolje in prostor bo sodeloval tudi z drugimi inšpektorati oziroma drugimi nadzornimi organi pri koordiniranih akcijah, ki jih bo organiziral Inšpekcijski svet in Regijska koordinacija inšpektorjev (RKI) posameznih območnih enot.

**10.2 UPRAVA REPUBLIKE SLOVENIJE ZA JEDRSKO VARNOST, INŠPEKCIJA ZA SEVALNO IN JEDRSKO VARNOST**

Pri določitvi subjektov inšpekcijskega nadzora je potrebno upoštevati njihovo potencialno možnost za prekomerno obsevanje delavcev ali drugih oseb in morebitno kontaminacijo izvajalcev dejavnosti, prebivalcev in okolja.

**10.2.1** Inšpekcija za sevalno in jedrsko varnost, ki deluje v okviru Uprave RS za jedrsko varnost, za leto 2020 **načrtuje:**

* Sistematično dnevno spremljanje obratovanja Nuklearne elektrarne Krško (NEK), s posebnim poudarkom na razpoložljivosti varnostne opreme in izpusti radioaktivnih snovi v okolje.
* Sistematični inšpekcijski nadzor obratovanja NEK skladno z mednarodnimi standardi in izkušnjami in na osnovi rezultatov verjetnostnih varnostnih analiz.
* Inšpekcijski nadzor spremljanja izvajanja Projekta nadgradnje varnosti NEK – aktivnosti po nesreči v Fukušimi.
* Preveritev strokovne usposobljenosti operaterjev NEK.
* Inšpekcijski nadzor obratovanja raziskovalnega reaktorja TRIGA na Institutu Jožef Stefan in preveritev strokovnega usposabljanja operaterjev reaktorja TRIGA.
* Inšpekcijski nadzor pooblaščenih izvedencev po 89. členu Zakona o varstvu pred ionizirajočimi sevanji in jedrski varnosti (Uradni list RS, št. [76/17](http://www.uradni-list.si/1/objava.jsp?sop=2017-01-3698) in [26/19](http://www.uradni-list.si/1/objava.jsp?sop=2019-01-1196), v nadaljnjem besedilu: ZVISJV-1).
* Ukrepanje ob dogodkih v jedrskih objektih, ki zahtevajo odziv URSJV.
* Za sevalne dejavnosti v ostalih objektih (skladišče radioaktivnih odpadkov v Brinju, odlagališče rudarske jalovine Jazbec in odlagališče hidrometalurške jalovine Boršt) Inšpekcija za sevalno in jedrsko varnost opravi po eno ali dve rutinski inšpekciji, med katerimi pregleda njihovo redno obratovanje.
* Med izvajalci sevalnih dejavnosti izven jedrskih objektov, ki jih je v Sloveniji nekaj sto, se osredotočajo na tiste izvajalce, kjer je največje tveganje, da bo sevanje zaradi dejavnosti povzročilo škodo pri ljudeh ali okolju. Določili so tudi tiste, za katere so v minulem času prepoznali težave pri izpolnjevanju zakonskih zahtev (opuščanje rednih nadzorov ter meritev virov sevanj in prostorov, opuščanje zdravstvenih nadzorov delavcev, nezgode med obratovanjem). Dodatno merilo za izbiro je načelo, da naj bo pri vsakem izvajalcu obisk inšpekcije vsaj enkrat v obdobju med rednim podaljševanjem njihovega dovoljenja, upošteva pa se tudi mednarodno prakso, izkušnje in priporočila, predvsem pogostost pregledov za posamezne sevalne dejavnosti, ki jo priporoča mednarodna agencija za atomsko energijo.
* Pomembna prioriteta je tudi takojšnje ukrepanje ob dogodkih na terenu, pri katerih lahko pride do neupravičenega obsevanja z viri ionizirajočega sevanja.

**10.2.2 Skupni inšpekcijski nadzori z drugimi inšpekcijami**

Inšpekcija za sevalno in jedrsko varnost skupne preglede načrtuje z Upravo RS za varstvo pred sevanji (NEK, Inštitut Jožef Stefan, izvajalci sevalne dejavnosti in morebitne intervencije), z Inšpektoratom RS za notranje zadeve (NEK, Inštitut Jožef Stefan) in z Inšpektoratom RS za varstvo pred naravnimi in drugimi nesrečami (NEK).

**10.2.3 Delež inšpekcijskih nadzorov, izvedenih na osnovi prejetih prijav**

Delež inšpekcijskih nadzorov, izvedenih na osnovi prejetih prijav, je majhen, zato vse prejete prijave skrbno preučijo. Ukrepanje je odvisno od posamezne zadeve, zato planiranje ni možno.

**10.2.4 Načrt izvajanja nalog inšpekcijskega nadzora Inšpekcije za sevalno in jedrsko varnost za leto 2020**

|  |  |  |  |
| --- | --- | --- | --- |
| **Zap.** **Št.** | **Naloga** | **Aktivnosti** | **Rok izvedbe** |
|  | Inšpekcijski nadzor izdanih odločb URSJV | 1. Preverjanje izpolnitve zahtev | Celoletna naloga |
|  | Inšpekcijski nadzori strokovnega usposabljanja operaterjev NEK | 1. Izvajanje stalnega strokovnega usposabljanja2. Preverjanje strokovne usposobljenosti | Celoletna naloga |
|  | Inšpekcijski nadzor obratovanja NEK | 1. Obratovanje elektrarne2. Obratovalni monitoring3. Ravnanje z RAO4. Pripravljenost na ukrepanje v primeru izrednega dogodka5. Skupne inšpekcije | Celoletna naloga ali v primeru izrednega dogodka. |
|  | Inšpekcijski nadzor raziskovalnega reaktorja TRIGA | 1. Obratovanje reaktorja2. Obratovalni monitoring | Polletno ali v primeru izrednega dogodka. |
|  | Inšpekcijski nadzor ARAO (Agencija za radioaktivne odpadke). | 1. Obratovanje skladišča2. Obratovalni monitoring | Polletno ali v primeru izrednega dogodka. |
|  | Inšpekcijski nadzor pooblaščenih izvedencev po 58. členu ZVISJV | 1. Izpolnjevanje zahtev iz pooblastila | Polletno |
|  | Inšpekcijski nadzor manj pomembnih sevalnih objektov | 1. Obratovanje objekta | Polletno |
|  | Inšpekcijskih nadzor pri izvajalcih sevalnih dejavnosti0 | 1. Uporaba virov sevanja v industriji in raziskovalni in izobraževalni dejavnosti2. Pooblaščeni izvajalci meritev radioaktivnosti pošiljk sekundarnih surovin | Celoletna naloga |
|  | Inšpekcijski nadzor rudnika Žirovski vrh | 1. Obratovalni monitoring | Letno ali v primeru izrednega dogodka. |
|  | Intervencije | 1. Najdeni viri sevanja in odpadki2. Povišana obsevanost ljudi ali kontaminacija okolja | Po potrebi |
|  | Izvajanje skupnih inšpekcij z drugimi inšpektorati | 1. Po usmeritvah inšpekcijskega sveta. | Po potrebi |

**11. MINISTRSTVO ZA IZOBRAŽEVANJE, ZNANOST IN ŠPORT**

**11.1 INŠPEKTORAT REPUBLIKE SLOVENIJE ZA ŠOLSTVO IN ŠPORT**

V skladu z določbami 3. člena Zakona o šolski inšpekciji (Uradni list RS, št. [114/05](http://www.uradni-list.si/1/objava.jsp?sop=2005-01-5039) – uradno prečiščeno besedilo) je bil v mesecu decembru v soglasju s pristojnim ministrom, določen letni program dela inšpektorata.

Na podlagi določenega letnega programa bo Inšpektorat RS za šolstvo in šport (v nadaljnjem besedilu: IRSŠŠ), upoštevaje oceno tveganja na delovnem področju in tudi strateških usmeritvah pristojnega ministrstva v letu 2020, prioritetno poskrbel za:

* izvedbo vseh načrtovanih inšpekcijskih nadzorov, skladno s prioritetami na vseh področjih dela;
* hitro reševanje in odločanje v prekrškovnih postopkih;
* krepitev vloge zunanjega evalvatorja na področju šolstva in športa;
* sodelovanje z drugimi organi v Republiki Sloveniji in v Inšpekcijskem svetu;
* mednarodno multilateralno in bilateralno sodelovanje;
* nadgrajevanje spletne strani IRSŠŠ;
* posodabljanje in nadgrajevanje inšpekcijske in prekrškovne aplikacije;
* posredovanje podatkov na podlagi Zakona o dostopu do informacij javnega značaja (Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086) in [7/18](http://www.uradni-list.si/1/objava.jsp?sop=2018-01-0275));
* podajanje odgovorov na pisna vprašanja strank v čim krajšem času.

V letu 2020 so se v okviru zagotavljanja sistemskih sprememb in zagotavljanja ustrezne sistemske upravne zanke odločili ciljno usmeriti redne nadzore v posamezne skupine zavezancev, kjer na podlagi analiz tveganja in predhodnih ugotovitev zaznavajo povečano tveganje za pojav odstopanj od normativnih ureditev. Večina nadzorov se bo izvajala v smislu rednih pregledov sistemskih zadev, na podlagi kriterijev pa bodo vključevali posamezne pobude v določene vrste rednih nadzorov.

Prednostna področja rednih nadzorov na področju šolstva se bodo nanašala na zagotavljanje in izvajanje pedagoškega vodenja, preverjanje oblikovanja oddelkov v vrtcih, izvajanje postopkov vpisa v 1. razred, odložitve šolanja in ugotavljanja pripravljenosti otroka za vstop v osnovno šolo, opravljanje nalog v pristojnosti ravnatelja, ocenjevanje znanja, izvajanje programov ter ažurnosti in točnosti vnosa podatkov v CEUVIZ. Na področju športa se bo nadzor nanašal predvsem na izpolnjevanja pogojev za opravljanje nalog v športu nacionalnega pomena in namensko porabo javnih sredstev, nadzore na zagotavljanje varnosti na športnih prireditvah in točenje alkohola ter izvajanja nadzorov Letnih programov športa na lokalni ravni.

Izredni nadzori se bodo izvajali v okviru prioritet[[1]](#footnote-1), pri čemer je pomembno zavedanje, da le kršitve iz prve prioritete pomenijo tudi neposreden izredni nadzor. V vseh ostalih zadevah pa je potrebno ugotavljati širši javni interes. Vsebina pregledov v izrednih inšpekcijskih nadzorih na področju šolstva, glede na pretekle izkušnje, bo prvenstveno usmerjena v uresničevanje pravic in dolžnosti otrok in udeležencev izobraževanja, predvsem na področju predšolske vzgoje ter primarnega in sekundarnega izobraževanja. Področja nadzora se usmerjajo na področje obravnave nasilja, ocenjevanja znanja ter postopke imenovanja ravnateljev. Na področju športa pričakujejo pobude v zvezi z izvajanjem Zakona o športu (Uradni list RS, št. [29/17](http://www.uradni-list.si/1/objava.jsp?sop=2017-01-1523) in [21/18](http://www.uradni-list.si/1/objava.jsp?sop=2018-01-0887) – ZNOrg).

V letu 2020 načrtujejo izvedbo:

* skupaj 350 rednih nadzorov (200 na področju šolstva in 150 na področju športa),
* 330 izrednih nadzorov na podlagi prejetih prijav (300 na področju šolstva in 30 na področju športa),
* 5 ponovnih nadzorov na področju šolstva,
* skupnih inšpekcijskih nadzorov na podlagi programa dela Inšpekcijskega sveta oz. posamičnih dogovorov in
* 160 prekrškovnih postopkov.

**12. MINISTRSTVO ZA ZDRAVJE**

* 1. **ZDRAVSTVENI INŠPEKTORAT REPUBLIKE SLOVENIJE**

ZIRS z namenom varovanja javnega zdravja v državi opravlja inšpekcijske nadzore nad izvajanjem zakonov in drugih predpisov, ki urejajo področja:

* zdravstvene dejavnosti,
* pacientovih pravic,
* zdravniške službe,
* duševnega zdravja,
* presaditev delov človeškega telesa zaradi zdravljenja,
* ravnanja z odpadki, ki nastajajo pri opravljanju zdravstvene dejavnosti,
* nalezljivih bolezni,
* minimalnih sanitarno zdravstvenih pogojev,
* zdravilstva,
* kopališč in kopalnih vod,
* pitne vode in objektov ter naprav za javno preskrbo za pitno vodo,
* varnosti na smučiščih,
* splošne varnosti proizvodov,
* kozmetičnih proizvodov,
* varnosti igrač,
* materialov in izdelkov, namenjenih za stik z živili,
* zdravstvene ustreznosti oziroma varnosti prehranskih dopolnil in živil za posebne skupine,
* omejevanje porabe alkohola in omejevanja uporabe tobačnih in povezanih izdelkov.

Delokrog obsega tudi preprečevanje dela in zaposlovanja na črno pri izvajalcih dejavnosti, ki so pod nadzorom inšpektorata.

Za leto 2020 je planiran nadzor na vseh področjih.

Inšpekcijski nadzor se načrtuje po metodah nadzora, ki se izvajajo na inšpektoratu; to so redni, izredni in kontrolni inšpekcijski pregledi, ki so praviloma nenapovedani. Nadzor se izvaja tudi z vzorčenjem, s katerim se preverja skladnost snovi, sestavin in proizvodov z določbami zakonov in predpisov ter oceni tveganja za zdravje ljudi. Na inšpektoratu se izvaja tudi različne aktivnosti, katerih namen je predvsem nadzor nad spletom, družbenimi omrežji in ostalimi mediji glede spoštovanja zakonodaje, ki sodi v delokrog inšpektorata.

Redne-sistemske inšpekcijske nadzore se bo izvedlo po uradni dolžnosti. Pogostost nadzora na posameznem področju je določena s kategorizacijo objektov, ki je narejena na podlagi ocene tveganja. Ocena tveganja upošteva vrsto in obseg aktivnosti tistih dejavnosti oziroma objektov, ki so pod nadzorom, ciljne populacije potrošnikov/uporabnikov in stopnje implementacije notranjega nadzora, podatke o realizaciji nadzora v preteklem letu, podatke o vrstah in številu prijav v preteklem letu, potreben obseg dela v bodočem letu, pričakovane spremembe predpisov in tekočo problematiko, ob upoštevanju razpoložljivih virov inšpektorata.

Izredne inšpekcijske nadzore se bo izvedlo po vsaki prejeti prijavi, odstopu drugih inšpekcijskih služb oziroma po vsakem obvestilu Evropske komisije ter v drugih primerih utemeljenih sumov na kršenje predpisov, ki so v pristojnosti ZIRS. Ker se predvideva, da se bo večji del prijav nanašal na ogrožanje javnega zdravja, bo pri teh potrebna hitra oziroma prioritetna obravnava.

Kontrolne inšpekcijske nadzore se bo opravljalo z namenom preverjanja odprave predhodno ugotovljenih neskladnosti.

V letu 2020 bo ZIRS **aktivno sodeloval z različnimi inšpekcijskimi službami;** predvsem z aktivno udeležbo v Inšpekcijskem svetu ter načrtovanjem in izvedbo skupnih inšpekcijskih nadzorov v okviru regijskih koordinacij inšpekcijskih služb.

Na področju omejevanja porabe alkohola bodo sodelovali v akciji »Slovenija piha 0,0«, katere nosilec je Ministrstvo za zdravje in v okviru katere poleg ZIRS sodelujejo tudi Tržni inšpektorat RS, Inšpektorat RS za delo, Javna agencija RS za varnost prometa, Ministrstvo za notranje zadeve - Policija, Nacionalni inštitut za javno zdravje in razne nevladne organizacije. Prav tako bodo sodelovali v aktivnostih na dan ulične maturantske četvorke, v okviru katerih bodo skupaj s Tržnim inšpektoratom RS in Policijo izvedli poostren nadzor.

Skozi celo leto bodo v skupnih akcijah v gostinstvu in na prireditvah s Policijo, Tržnim inšpektoratom RS, Finančno upravo RS, Inšpektoratom RS za delo, Upravo RS za varno hrano, veterinarstvo in varstvo rastlin poleg nadzora nad omejevanjem porabe alkohola izvajali tudi nadzor nad omejevanjem uporabe tobačnih ter povezanih izdelkov.

Na področjih kozmetike in prehranskih dopolnil bodo glede trženja mejnih izdelkov z zdravili še naprej sodelovali z Javno agencijo RS za zdravila in medicinske pripomočke. Na področju splošne varnosti proizvodov, kjer veljajo določila Zakona o splošni varnosti proizvodov in deljene pristojnosti, pa bodo pri nadzoru sodelovali s Tržnim inšpektoratom RS in Uradom RS za kemikalije.

Nadaljevali bodo s prakso odstopanja ugotovljenih kršitev, ki ne sodijo v stvarno pristojnost inšpektorata, ter s posvetovanjem o predmetnih zadevah z drugimi inšpekcijskimi organi in službami.

* 1. **URAD REPUBLIKE SLOVENIJE ZA KEMIKALIJE, INŠPEKCIJA ZA KEMIKALIJE**

Strateške usmeritve s kriteriji za določanje prioritetnih pregledov in tudi prioritet za vsako tekoče leto so objavljeni na spletni strani Urada RS za kemikalije na naslovu:

<http://www.uk.gov.si/si/delovna_podrocja/inspekcijski_nadzor_nad_kemikalijami/strateska_usmeritev_in_prioriteta_dela_inspekcije_za_kemikalije_pri_uradu_rs_za_kemikalije/>.

 V letu 2020 IK načrtuje naslednje izvedbe **sistemskih inšpekcijskih nadzorov**:

* vzorčenje lepil: do 20 vzorcev,
* vzorčenje usnjene obutve: do 50 vzorcev,
* vzorčenje premaznih sredstev: do 10 vzorcev,
* sodelovanje v mednarodnem projektu glede internetne prodaje (REF-8): do 15 zavezancev,
* nadzor nad proizvodnjo, uporabo in prometom GBL (prekurzor za droge gama butirolakton): do 10 zavezancev,
* nadzor nad eteriko in sestavinami za kozmetiko: 5-10 zavezancev,
* nadzor nad DDD dejavnostjo (dezinfekcija, deratizacija, dezinsekcija): do 10 zavezancev,
* nadzor nad označevanjem dišečih sveč: do 10 zavezancev.

Izvedba inšpekcijskih nadzorov **na osnovi prejetih pobud in prijav**, katerih prednostna obravnava je upravičena z vidika javnega interesa: do 50 nadzorov, dejanske potrebe se pokažejo med letom.

Izvedba inšpekcijskih nadzorov **na osnovi ostalih prejetih pobud in prijav**: RAPEX pregledi – števila ne načrtujejo, ocena 200-300 notifikacij za izdelke.

**Uvedeni prekrškovni postopki:** števila ne načrtujejo, odvisno od rezultatov vzorčenj in izpolnjevanja izrečenih ukrepov.

**Izvedba skupnih inšpekcijskih nadzorov:** skupni nadzori so predvideni:

* v primeru nadzora nad internetno prodajo – po potrebi v sodelovanju s policijo;
* nadzor nad nosilci OVD (okoljevarstveno dovoljenje) kot sodelovanje v medresorski komisiji za nadzor OVD.
	1. **UPRAVA REPUBLIKE SLOVENIJE ZA VARSTVO PRED SEVANJI, INŠPEKCIJA VARSTVA PRED SEVANJI**

Kriteriji za določanje prioritetnih inšpekcijskih nadzorov so objavljeni na:

https://www.gov.si/assets/organi-v-sestavi/URSVS/Inspekcijavarstvapredsevanji-splosno.pdf.

Ocenjujejo, da bo inšpekcijski nadzor IVS v letu 2020 na podlagi strateških usmeritev in prioritet dela predvidoma obsegal 200 inšpekcijskih pregledov, in sicer:

* 185 rednih (150 + 20 + 15) in
* 15 izrednih oziroma pregledov na podlagi prejetih pobud in prijav (3 + 10 + 2).

Ocenjeno število pregledov temelji na trendu nadaljnjega povečanja števila primerov, povezanih z začetkom in prenehanjem uporabe vira sevanja.

Področja, ki bodo predmet **rednih** inšpekcijskih nadzorov:

* načrtovani periodični pregledi (20), povezani z znanim tveganjem, ki sledi kompleksnosti izvajanja dejavnosti in izkušnjami o preteklem delovanju. Pri najpomembnejših izvajalcih sevalne dejavnosti se ti pregledi izvajajo v rednih intervalih (npr. enkrat letno), pri ostalih izvajalcih pa v daljših intervalih, odvisno od dejavnosti, ki jih izvajajo, ugotovljenega stanja in razpoložljivih človeških virov:
* Nuklearna elektrarna Krško (1),
* Onkološki inštitut Ljubljana (1) (Oddelek za teleradioterapijo),
* UKC Ljubljana (1) (Klinični inštitut za radiologijo),
* UKC Maribor (1) (Oddelek za onkologijo-radioterapija),
* Zavod Republike Slovenije za transfuzijsko medicino (1),
* Institut "Jožef Stefan" ali Agencija za radioaktivne odpadke (1),
* institucije z zahtevnejšo medicinsko diagnostiko (nuklearna medicina, računalniška tomografija, interventni posegi, mamografija) (Ortopedska bolnišnica Valdoltra-radiologija, SB Brežice ali ZD Maribor, NM SB Slovenj Gradec, NM SB Šempeter) (4),
* institucije, ki izvajajo manj zahtevno rentgensko diagnostiko (klasična rentgenska diagnostika, veterina itd. ne vključuje zobne rentgenske diagnostike) (3) (Bistrumed ortopedska ambulanta, Kirurški center Toš, Zdravilišče Rogaška Slatina),
* institucije, ki izvajajo zobno rentgensko diagnostiko (6) (ZD Škofja Loka, M&I zobozdravstvo, X-dent Izola, InterMed, GreenCT, Zobni rtg Krizant),
* ostale institucije (prevozi radioaktivnih snovi, laboratoriji, gospodarstvo itd.) (1)
* pregledi (150), povezani z začetkom oziroma prenehanjem uporabe vira sevanja, na podlagi priglasitve namere, s katero izvajalec napove uporabo vira sevanja, ali poročil pooblaščene organizacije, ki izvaja preglede virov sevanj (op.: zaradi njihove narave je število tovrstnih zadev moč načrtovati le okvirno na podlagi izkušenj iz preteklih let),
* pregledi objektov (15), v katerih se bo podlagi sistematičnega pregledovanja delovnega in bivalnega okolja odkrilo, da je v določenih prostorih povišana koncentracija radioaktivnega plina radona (OŠ Vodmat Ljubljana, Vrtec Sežana-enota Senožeče, OŠ Divača in PŠ Senožeče, Vrtec Zelena jama-Ljubljana, Podzemlje Pece, OS Cerklje-PŠ Zalog, OŠ Kranj Prešeren-PŠ Kokrica, OŠ Šenčur-PŠ Trboje, ostali objekti, opredeljeni naknadno glede na rezultate meritev).

Področja, ki bodo predmet **izrednih** inšpekcijskih nadzorov (15):

* povečana izpostavljenost delavca sevanju, kar se ugotavlja na podlagi mesečnih poročil, ki jih pooblaščeni izvajalci, usposobljeni za izvajanje meritev izpostavljenosti delavca oziroma osebne dozimetrije (3),
* ugotovljene tehnične nepravilnosti z virom sevanja ali postopkovnimi nepravilnostmi ravnanja z njim, o čemer se IVS seznani iz poročil o tehničnem pregledu vira sevanja, ki ga vsaj enkrat letno izvede pooblaščena organizacija za izvedbo pregleda (10),
* ostali nenačrtovani izredni dogodki, glede katerih IVS pridobi informacije iz drugih virov, prijav, drugih inšpekcijskih služb ipd. (2).

**Skupni inšpekcijski nadzori z drugimi inšpekcijami (1):**

* varstvo pred sevanji v sodelovanju z Inšpekcijo za sevalno in jedrsko varnost (Nuklearna elektrarna Krško).

Ocena števila oziroma **deleža** inšpekcijskih nadzorov, izvedenih na podlagi prejetih **prijav** je med 10 in 15 nadzorov oziroma med 5 % do 7,5 % vseh načrtovanih inšpekcijskih nadzorov.

* 1. **INŠPEKCIJA JAVNE AGENCIJE REPUBLIKE SLOVENIJE ZA ZDRAVILA IN MEDICINSKE PRIPOMOČKE**

12.4.1

Prioritete dela in strateške usmeritve Inšpekcije Javne agencije Republike Slovenije za zdravila in medicinske pripomočke (v nadaljnjem besedilu: JAZMP) v letu 2020 predstavljajo:

* izvedba plana **rednih inšpekcijskih nadzorov** po področjih, navedenih v točki 12.4.2A.

Realizacija plana je ključna za zagotavljanje zahtevanih standardov opravljanja aktivnosti, tako različnih javnih služb kot tudi gospodarskih dejavnosti. Posebej izpostavljajo področje medicinskih pripomočkov, kjer bo v letu 2020 vpeljana prilagoditev nadzorstvenih nalog zahtevam nove Uredbe o medicinskih pripomočkih, ki začne veljati maja 2020,

* izvedba **izrednih** **inšpekcijskih nadzorov** po področjih, navedenih v točki 12.4.2A., na način in v rokih, kot jih bodo narekovale okoliščine v smislu zaščite javnega zdravja,
* izvedba ugotavljanja pogojev za opravljanje dejavnosti po področjih, navedenih v točki 12.4.2B., v obsegu, kot ga narekujejo potrebe zdravstvenega sistema in povezanih gospodarskih dejavnosti. Realizacija je ključnega pomena za omogočanje ažurne širitve obstoječih dejavnosti in vpeljevanje novih dejavnosti tako v sistemu javnega zdravstva kot tudi v gospodarstvu,
* obravnava obvestil v sistemu hitrega obveščanja,
* obravnava prijav in uvedba ustreznih prekrškovnih postopkov,
* sodelovanje z drugimi inšpekcijskimi organi, kot je navedeno v točki 12.4.2C.,
* sodelovanje pri nadzorstvenih nalogah v okviru Evropske agencije za zdravila (EMA) v mednarodnem okolju, ki je ena izmed ključnih aktivnosti za doseganje strateških ciljev JAZMP *Celovita kakovost delovanja JAZMP* in *Graditev prepoznavnosti JAZMP v domačem in mednarodnem okolju*,
* aktivno sodelovanje v organizacijah in različnih delovnih telesih v EU prostoru (EDQM, PIC/S, EMA, Evropska komisija, HMA, COEN) – reševanje skupnih nalog, izmenjava izkušnje in dobrih praks,
* izvedba inšpekcijskih nadzorov v tujini, v skladu z navedbo v točki 12.4.2D.,
* sodelovanje pri pripravi zakonskih in podzakonskih predpisov, prioritetno Uredbe o izvajanju Uredbe (EU) o medicinskih pripomočkih in Uredbe o izvajanju Uredbe (EU) o in vitro diagnostičnih medicinskih pripomočkih.

12.4.2

A. Področja, ki bodo predmet **rednih** in po potrebi **izrednih** inšpekcijskih nadzorov:

* dejavnost proizvodnje zdravil in zdravilnih učinkovin,
* dejavnost prometa na debelo in uvoza učinkovin ter dejavnost prometa na debelo z zdravili,
* dejavnost prometa na drobno z zdravili v specializiranih prodajalnah,
* nadzor posrednikov v prometu z zdravili in zdravilnimi učinkovinami,
* klinična preskušanja zdravil,
* farmakovigilanca,
* dejavnost preskrbe s krvjo,
* dejavnost preskrbe s človeškimi tkivi in celicami, namenjenimi za zdravljenje,
* medicinski pripomočki v uporabi,
* dejavnost prometa na debelo z medicinskimi pripomočki,
* dejavnost prometa na drobno z medicinskimi pripomočki,
* dejavnost proizvodnje medicinskih pripomočkov,
* dejavnost nadzora priglašenega organa,
* izvajanje prvega in tretjega odstavka 13., 14., 17., 18., 19., 20., 21., 26., 67., 70., 72., 83., 86., 89., 90., 91., 92., 93. in 94. člena Zakona o lekarniški dejavnosti (Uradni list RS, št. [85/16](http://www.uradni-list.si/1/objava.jsp?sop=2016-01-3687), [77/17](http://www.uradni-list.si/1/objava.jsp?sop=2017-01-3732) in [73/19](http://www.uradni-list.si/1/objava.jsp?sop=2019-01-3227), v nadaljnjem besedilu: ZLD-1).

B. Področja, ki bodo predmet **ugotavljanja pogojev za opravljanje dejavnosti**:

* proizvodnja zdravil in zdravilnih učinkovin,
* promet na debelo in uvoz učinkovin ter promet na debelo z zdravili,
* promet na drobno z zdravili v specializiranih prodajalnah,
* preskrba s krvjo,
* preskrba s človeškimi tkivi in celicami, namenjenimi za zdravljenje,
* priprava nerutinsko pripravljenih zdravil za napredno zdravljenje,
* lekarniška dejavnost – kontrolno-analizni laboratoriji za galenska zdravila.

C. Sodelovanje z **drugimi inšpekcijskimi organi**:

* izvrševanje ukrepov v skladu z Uredbo o ravnanju z odpadnimi zdravili in Uredbo o odpadkih v sodelovanju z Zdravstvenim inšpektoratom Republike Slovenije,
* področje mejnih izdelkov v sodelovanju z Zdravstvenim inšpektoratom Republike Slovenije,
* uporaba mejnih izdelkov v sodelovanju s Tržnim inšpektoratom Republike Slovenije,
* Finančna uprava Republike Slovenije (Carina) na podlagi četrtega odstavka 165. člena Zakona o zdravilih (Uradni list RS, št. [17/14](http://www.uradni-list.si/1/objava.jsp?sop=2014-01-0539) in [66/19](http://www.uradni-list.si/1/objava.jsp?sop=2019-01-2923), v nadaljnjem besedilu: ZZdr-2) (strokovna podpora pri nadzoru uvoza zdravil).

D. Izvedba inšpekcijskih nadzorov **v tujini:**

* v skladu s 169. členom ZZdr-2 lahko farmacevtski inšpektorji na podlagi sodelovanja med državami članicami EU, zahteve pristojnega organa države članice EU, Evropske agencije za zdravila ali Evropske komisije, zaprosila pristojnega organa ali poslovnega subjekta iz EU ali tretje države opravljajo strokovne naloge v zvezi s preverjanjem izpolnjevanja dobrih proizvodnih praks in dobrih distribucijskih praks za zdravila, učinkovine in nekatere pomožne snovi ter dobre klinične in farmakovigilančne prakse pri poslovnem subjektu s sedežem v katerikoli državi članici EU ali v tretji državi,
* izvedba tovrstnih nalog je odvisna od interesov nacionalnega sistema zdravstvenega varstva, gospodarskih interesov Republike Slovenije, interesov in razpoložljivih virov JAZMP. V letu 2020 v skladu z upoštevanjem prioritet načrtujejo izvedbo skupno 12 tovrstnih inšpekcij v tretjih državah.
1. Kriteriji za določitev prioritet dela inšpektorata RS za šolstvo in šport št. 010-12/2019/1 z dne 20. 6. 2019, dostopni na: <https://www.gov.si/assets/organi-v-sestavi/IRSSS/DOKUMENTI/kriteriji_prioritete-dela-IRSSS.pdf> [↑](#footnote-ref-1)